
Fără monumente, o ţară poate să existe, 
dar nu este întreagă 


O movilă, o piatră, un copac, un colţ de râu, un mal. 
Chiar un animal: marea ursoaică, vulturul pleşuv, şarpele 
cu clopoței... Totemuri. Semne naturale pe care oamenii 
le investeau cu puteri nebănuite, benefice sau chiar cum- 
plite. Asta în prima copilărie a omenirii. Cu al doilea pas 
în civilizaţie, comunităţile au început să-şi făurească sin- 
sure semnele: un stâlp bătut în pământ, o piatră aşezată, 
un copac sădit, un animal protejat. Primul altar, un teren 
curățat de buruieni şi de gunoaie, împrejmuit cu un simu- 
lacru de şanţ sau cu un şir de bolovani. Acesta era locul 
sfânt de întâlnit cu zeitatea. Primul stâlp înfipt în pământ 
însemna o axă în jurul căruia se afla întregul univers. Doi 
stâlpi alăturaţi — o trecere dintr-o parte în alta a lumii vă- 
zute şi nevăzute. Când în capetele stâlpilor s-a fixat un 
curmeziş, am avut deja o poartă. 

De la stâlpi, de la trecători, de la porţi, n-a mai fost 
mult până la giganticii megaliţi şi menhiri. De la altarul 
primitiv la temple, sanctuare, bazilici, catedrale, castele, 
palate, cetăţi... Fără monumente, o ţară poate să existe, 
dar nu este întreagă... 

Monumente istorice, arhitectonice, artistice. Clădiri 
monumentale. Statui de eroi, de împărați, de regi, de li- 
deri politici, de scriitori, de edili, de comandanți militari, 
de soldaţi necunoscuţi. Ba chiar şi de mineri, de oţelari, 
de aviatori, de tractorişti, de mulgători, de mame eroine. 

Unele s-au înălţat, altele s-au demolat: Mussolini, Hi- 
tler, Lenin, Stalin, Saddam, Gaddafi... La noi au fost vâ- 
nate statuile regilor, ale Brătienilor şi altor politicieni. 
Mareşalul a murit la Piteşti, unde se născuse, într-un mare 
proiect de statuie ecvestră, pe o colină, unde se întâlnesc 
trei drumuri principale. Există şi monumente decorative, 
ornamentale, figurative, abstracte, anume plantate pentru 
înfrumusețarea peisajului, plăcerea ochiului sau îndemna- 
rea la meditaţie. Mai mult, aşa ceva au lăsat în urmă sim- 
pozioanele de artă plastică organizate la Piteşti, una dintre 
cele mai importante iniţiative culturale împreună cu Fi- 
larmonica sau Festivalul de muzică veche „Zavaidoc”. 

Dar despre istoria, importanța, măreţia şi frumuseţea 
monumentelor din Piteşti existente, proiectate sau negân- 
dite încă, lăsăm loc să se pronunţe specialiştii şi îndrăgos- 
tiții de ele. Eu, unul, nu aş mai interveni în problemă 
decât să spun că oraşul este încă sărac în această privință. 
Şi aş mai adăuga că pentru ultima realizare din această 
perioadă, acel Brătianu din grădina Muzeului de Artă, se 
cuvin adevărate elogii edililor, oamenilor politici şi consi- 
lierilor municipali care s-au entuziasmat şi s-au implicat 
într-un asemenea act cultural. Din păcate, opera a avut 
nenorocul unui artist nepriceput. Statuia nu are nimic co- 

mun cu personajul care a făurit România Mare şi a parti- 
cipat la modernizarea ei. În afară de numele scris pe soclu 
nu poate să fie identificat gânditorul şi făuritorul, omul 
care şi-a asumat răspunderea pentru destinul unui popor 
pentru secole şi pentru multe generaţii. În această înfăţi- 
şare ar putea să fie luat drept un ins oarecare de pe stradă, 
din piață, din autobuz. N-are măreție, n-are semnificaţie, 
n-are atitudine, n-are nimic. Deşi este îmbrăcat în palton, 
acest personaj este gol... Păcat de bronzul turnat. Compa- 
raţi-l cu Nicolae Bălcescu, din grădina Muzeului de Artă, 
cu Mircea cel Bătrân, statuia din umărul teatrului, cu Bră- 
tianu, cel din holul colegiului naţional care îi poartă nu- 
mele. 


Ce să mai spu- Visu | — 
nem de „Statuia Ţă- A îm 7 =. 
ranului Român”, Sa 
care a fost dată jos P oi 


de pe soclu pentru a 
urca în locul său 
acel fals artistic care 
l-ar reprezenta pe 
Ionel Brătianu. Se 
numea 1907”, dar 
numele deranja în 
noua conjunctură a 
tranziției. Dacă lă- 
săm la o parte mesa- 
jul iniţial, avem de- 
a face chiar cu o 
operă de mare va- 
loare plastică. Pia- 
tra, de data asta, exprimă duritatea unui caracter dârz şi 
hotărât, logodit cu moartea altora sau a lui. Un colos de 
piatră care trăieşte. Parcă simţi cum îi bate inima în piept. 
Parcă îi pulsează şi venele de la mâini şi de la picioarele 
desculțe. Romantism? Realism? Simbolism? Naturalism? 
Ce contează... Bine că decidenţii nu au demolat-o. Şi nu 
au aruncat-o la groapa de gunoi. Face parte din istoria 
noastră. Din zestrea edilitară a oraşului şi zestrea artistică. 
Mutată la câțiva kilometri şi la periferie, măreţia ei totuşi 
umbreşte statuia lui Brătianu, care i-a luat locul... 

Şi nu pot să închei aceste rânduri fără să amintesc ace- 
le statui ale unor personaje exemplare din Piteşti, datorită 
simpozioanelor de artă plastică ce zac mute pe un coridor 
al Centrului Cultural. Şi mă mai întreb care dintre perso- 
najele aflate azi la putere ar merita să fie cioplite în piatră 
sau turnate în bronz şi ridicate pe socluri pentru veşnicie? 


iar! 

Cultura este identitate 


Când ne aflăm în faţa unei pagini goale şi vrem să 
ne aşternem gândurile, cel mai dificil este primul cu- 
vânt. Aşa cum tot acesta este cel mai greu de învăţat, 
de rostit şi de scris, atât la începutul cât şi la sfârşitul 
vieții fiecăruia dintre noi. 


Nu ştim care este prima noțiune pe care o perce- 
pem şi o înţelegem, ca oameni, dar cea mai rostită 
sau înțeleasă, cea mai trăită dintre toate, la modul 
propriu, este viaţa, cea care ne oferă o identitate fie- 
căruia dintre noi, în aceeaşi măsură în care fiecare 
dintre noi reuşim să oferim o identitate vieții noastre. 


Suntem diferiți unii de alţii pentru că viața noas- 
tră este o construcție permanentă care concurează cu 
timpul, fără să i se opună, dar pe care îl modelează 
inconfundabil, oferindu-i identitate. 


Suntem noi înşine, în propria noastră identitate, 
câtă vreme ne aflăm în confruntare cu alţii în spec- 
trul ideilor şi valorilor care ne reprezintă. Devenim 
nişte noi înşine alții în urma unor schisme interioare 
care ne plonjează în tabla de valori a altor identități. 
Eu sunt altul este celebrul aforism al poetului fran- 
cez Arthur Rimbaud, care sintetiza astfel opoziţia 
dintre similitudine şi alteritate. Relaţionăm unii cu 
alţii prin dialog, în sensul cel mai larg. În cadrul 
acestuia, ne recunoaştem unii pe alţii prin ceea ce ne 
diferențiază şi ne identificăm prin ceea ce ne asea- 
mănă. 

Comunicarea este imposibilă fără recunoaşterea 
reciprocă, iar aceasta depinde de condiția identitară a 
fiecăruia, al cărei ingredient principal este cultura. 
Ceea ce comunicăm semenilor noştri ţine, în esență, 
de propria cunoaştere şi de capacitatea de recunoaş- 
tere a celorlalţi — iar amândouă depind de propria 
cultură. 


Conştiinţa unei identități culturale, chiar la nivel 
individual, conferă mai multă încredere în sine, sti- 
mulează participarea la paideia națională şi consoli- 
dează profilul unui popor. 


Întrebarea care stăruie pe buzele multora dintre 
noi în prezent este dacă poporul român, în cumințe- 
nia lui, are nevoie de o strategie de supravieţuire prin 
cultură şi comunicare, prin cunoaştere de sine şi re- 

cunoaştere a celorlalţi. Întrebarea este legitimă, în- 
trucât perioada confuză şi indecisă pe care o traver- 
săm în plan naţional şi internațional, ne cere resurse 
capabile de a contracara „dictatul alegerilor între so- 
luţii proaste (...)” . 

Nu putem să nu ne întrebăm cât este de pregătit 
poporul nostru — sub aspect cultural şi participativ, 
nu psihologic şi existenţial — să înfrunte un viitor in- 
cert şi presărat cu sfidări, să fie „înarmat cu răbdare 
şi încredere în soarta sa, păstrându-şi cu grijă o cul- 
tură tradiţională cu note proprii şi o imensă flexibili- 
tate, acceptând opuşi inseparabili şi găsind soluţii 
ingenioase”. 


Valorile spirituale româneşti consacră virtuţi ine- 
fabile identităţii naţionale, datorită cărora devenim 
recognoscibili în diversitatea culturală europeană şi 
putem fi contributori expresivi la construcția fizio- 
nomiei culturale europene. 


Expresia cea mai perceptibilă a acestui tip de 
identitate culturală se află pe dimensiunea patrimo- 
nială materială a spiritualității româneşti, a acelor 
monumente pe care le întâlnim în preajma noastră şi 
care vorbesc, prin chiar tăcerea lor, despre identita- 
tea locului în care se află şi a timpului din care vin. 
Ele nu pot înlocui, însă, ci doar completa patrimoniul 
cultural naţional în ceea ce este dimensiunea lui ima- 
terială, a celorlalte forme de creaţie spirituală — vie, 
dinamică, însufleţită în sincronia vremii şi diacronia 
vremurilor şi care, de asemenea, trebuie să fie cu- 
noscute, protejate, îmbogăţite şi restituite în egală 
măsură trecutului şi viitorului. 


Arheologie, artă şi arhitectură, patrimoniu scris, 
patrimoniu mobil, etnografie, istorie, muzică, nu- 
mismatică şi teatru sunt tot atâtea vitralii dintr-o 
compoziţie — incomensurabilă, dar, paradoxal, veri- 
ficabilă — care proiectează identitatea românească în 
lumina istoriei, a contemporaneităţii, a noastră înşi- 
ne, dar şi a celorlalte neamuri. 


La începutul lunii octombrie a.c., în patrimoniul 





! Vezi Dan Berindei, coperta IV din M. Malița, Cuminţenia Pă- 
mântului, Ed. Corint, Bucureşti, 2010. 
? Idem. 

cultural naţional erau clasificate 35.306 bunuri mate- 
riale. Este o responsabilitate civică şi patriotică — 
mai presus de a fi constituţională — să contribuim la 
conservarea şi promovarea tuturor dimensiunilor cul- 
turii naţionale, nu doar dintr-o posibilă plăcere altru- 
istă pentru istorie şi pentru restituirea ei, ci mai ales 
dintr-o responsabilitate  imprescriptibilă pentru 
substanţa definitorie a 

Fiecare autoritate locală care are responsabilități 
în identificarea şi administrarea patrimoniului cultu- 
ral ar trebui să considere problematica patrimoniului 
nu o „cenuşăreasă” a agendei publice, ci dimpotrivă, 
o prioritate aducătoare de cunoaştere şi recunoaştere, 
de prestigiu al comunităţii respective, de identitate 
locală, dar şi de valoare adăugată la nivel național. 





poporului nostru, ace- 
ea care ne deschide 
calea spre cunoaşterea 
propriei identități, ca 
şi spre recunoaşterea 
acesteia în concertul 
larg al umanităţii. În 
aceeaşi ordine a idei- 
lor, avem şi obligația 
de a construi politicile 
culturale nu în stri- 
denţă, ci în consonan- 
ță cu filonul istoric şi 
nu prin fracturarea, ci 
printr-o continuitate 
cumulativă a patrimo- 
niului naţional. În 
acest efort, fundamen- 
tală este supremaţia 
adevărului istoric, a 
tablei de valori pere- 
ne, a criteriilor strict 
culturale pentru poli- 
ticile culturale. 


Este necesară îmbunătăţirea sistemului legislativ 
în domeniu şi ar trebui reevaluat procesul de admi- 
nistrare în domeniul resurselor patrimoniale materia- 
le şi imateriale, aşa încât, prin regândirea formelor 
de protecţie, să fie diminuate riscurile şi estompate 
provocările ce agresează, sub diferite forme, bunurile 
culturale. În anii noştri, monumentele sunt supuse 
degradării ori distrugerii ori dispariției prin strămuta- 
re, neglijare ori, pur şi simplu, prin demolare din in- 
terese imobiliare. Comerţul ilegal cu bunuri culturale 
a devenit o categorie distinctă şi expansivă de infrac- 
ționalitate internațională. Sunt doar două tipuri de 
exemple care arată cât de necesară este implicarea 
comunității de specialişti într-un efort comun cu au- 
torităţile de resort şi cu societatea civilă într-un pro- 
iect amplu pentru reformularea tuturor documentaţii- 
lor ce au legătură cu noile îndatoriri, provocări şi 
responsabilități specifice față de patrimoniul cultural 
național. 

Un prim pas ar fi inventarierea, apoi popularizarea şi 
conştientizarea fiecărui cetăţean cu privire la obiec- 
tele ce se constituie sau se pot constitui în contribuţii 
la zestrea patrimonială a culturii locale sau naţionale. 
Mult prea uşor sunt rase de pe suprafaţa pământului 
clădiri reprezentative pentru istoria comunităţii, pen- 
tru ca în locul lor să răsară cine ştie ce sau să rămână 
un teren zdrenţuit, pustiu şi abandonat din motive 
litigioase. 


De la educaţia din clasele primare, acţiunile de 
voluntariat şi cele specifice, până la cercetarea aca- 
demică şi decizia factorilor cu responsabilități este 
necesar un efort comun pentru păstrarea, consolida- 
rea şi perpetuarea patrimoniului cultural naţional, 
singurul prin care ne putem păstra o specificitate 
identitară în această lume a globalizării, a granițelor 
tot mai permeabile şi a circulației fascinante a idei- 
lor, informaţiilor şi creaţiilor culturale la proporții 
nemaiîntâlnite în istoria civilizaţiei umane. 

Începuturile amenajării parcului Zăvoi 


Primăria municipiului Piteşti este pe cale de a rea- 
liza un proiect deosebit de ambițios, respectiv amena- 
jarea unei noi zone de agrement pe malul Argeşului, 
la vest de Podul Viilor. Nu mă îndoiesc cât de mare va 
fi surpriza piteştenilor la finalizarea lucrărilor, zona 
respectivă fiind ani la rândul neglijată de edilii oraşu- 
lui, cunoscută mai mult ca „patria aurolacilor”. 

Intenţia de amenajare a Luncii Argeşului nu este 
nouă. Cu multă vreme în urmă s-a sesizat că, în afară 
de pădurea Trivale, piteştenii mai puteau beneficia de 
o zonă de agrement la fel de valoroasă. Prima iniţiati- 
vă în acest sens, continuată, iată după mai bine de şap- 
te decenii de primarul Tudor Pendiuc, a avut-o viitorul 
mareşal al României, general, pe atunci loan Antones- 
cu. 

La data de 1 iulie 1933, generalul de brigadă loan 
Antonescu a fost schimbat din funcţia de director al 
Şcolii Superioare de Război şi numit în funcţia de 
comandant al Diviziei 3 Infanterie, care avea coman- 
damentul la Piteşti. Numirea sa la comanda Diviziei 3 
nu a fost întâmplătoare. Antonescu urma să fie avan- 
sat la gradul următor, cel de general de divizie, pentru 
aceasta trebuia să efectueze cel puţin trei ani, stagiul 
de comandă în fruntea unei astfel de mari unități. Ge- 
neralul Antonescu se remarcase în perioada Primului 
Război Mondial fiind preocupat de soarta armatei şi 
implicit, a țării. De aceea, regele Carol al II-lea, dorea 
să-l aibă în preajmă, numirea în funcţia de comandant 
făcându-se la Piteşti. De altfel, la puţin timp după ce 
s-a făcut numirea, mai precis la 1 decembrie 1933, ca 
urmare a demersurilor făcute de I.G. Duca, noul prim 
ministru şi ale generalului Nicolae Uică, ministrul 
Apărării, regele Carol al II-lea l-a numit pe loan An- 
tonescu în funcția de subşef al Marelui Stat-Major, cu 
însărcinarea de a ţine locul şefului Marelui Stat- 
Major, funcţie ce fusese neîncadrată. În consecință, 
Antonescu rămâne în capitală aproape un an, îndepli- 
nind ambele funcţii, după care se mută la Piteşti, de- 
misionând din cea de subşef al Marelui Stat Major, în 
urma unor divergențe avute cu noul ministru al apără- 
rii. 

În mod cert, Antonescu s-a bucurat de venirea sa la 
Piteşti. Pe de o parte, scapă de „tensiunea” capitalei, 
pe de altă parte şi întoarcerea în oraşul natal, unde îşi 
petrecuse o parte a copilăriei, luând apoi decizia de a 

urma cariera militară. 

Deţinând, evident şi funcția de comandant al gar- 
nizoanei Piteşti, generalul loan Antonescu a căutat să 
se implice şi în problemele urbei natale. În acest con- 
text trebuie privit demersul pe care îl face acesta către 
primăria Piteşti, în scopul modernizării şi înfrumuse- 
țării oraşului. Într-o propunere pe care acesta o trimite 
organelor administraţiei de stat locale, făcea următoa- 
rea constatare: „Prin frumusețile lui naturale, prin îm- 
prejurimile lui atât de pitoreşti, prin posibilităţile 
turistice de care dispune şi prin aşezarea sa la conflu- 
enţa dintre cele două râuri, oraşul Piteşti ar putea de- 
veni una dintre localităţile cele mai frumoase şi mai 
atrăgătoare din ţară. Fără pretenţia de a mă amesteca 
în atribuţiile altora, am onoarea a vă propune concur- 
sul armatei. lată în ce constă această propunere care s- 
a şi materializat, de altfel, după cum vom vedea: 

Prin adresa nr. 14113 din 19 martie 1935 către 
Primăria oraşului Piteşti se propunea „amenajarea 
unui teren care să dea posibilitatea atât tineretului, cât 
şi populaţiei de toate vârstele, să practice igiena şi 
sporturile în aer liber”. Evident, că atât prefectul de 
Argeş, lon Ghinescu, cât şi primarul oraşului Piteşti, 
Romulus Teodorescu, au răspuns cu promptitudine la 
iniţiativa generalului Antonescu, făcându-se mai mul- 
te recunoaşteri. Cu privire la locul cel mai potrivit 
pentru „construirea unui ştrand pentru populaţia săra- 
că şi a unui parc pentru repaus” s-a convenit că acesta 
ar fi terenul situat la sud-est de podul de peste râul 
Argeş, la ieşirea din oraş spre Câmpulung şi Ştefă- 
neşti. Acest teren, cu o suprafață de 24 de hectare 
aparținea primăriei şi se numea Zăvoi, fiind acoperit 
cu sălcii şi crini. Avantajele acestei alegeri se datorau 
faptului că era situat destul de aproape de oraş, 
putându-se lega cu strada Negru-Vodă printr-o alee de 
promenadă, era uşor de amenajat şi nu în ultimul rând, 
avea acces la râul Argeş. 

Toate demersurile fiind făcute, lucrările au dema- 
rat imediat, armata punând la dispoziție mâna de lu- 
cru, meseriaşi şi cadre militare pentru conducerea 
lucrărilor. S-au prestat astfel un număr de 5.172 zile 
de lucru de către 55 militari, 8 meseriaşi, 2 subofiţeri 
şi 2 ofiţeri din cadrul Regimentului 1 Vânători „Prin- 
cipele moştenitor Ferdinand”. Valoarea totală a lucră- 
rilor s-a ridicat la suma de 334.622 de lei, din care 

Primăria a contribuit cu 54.000 lei. În principal, s-au 
executat următoarele lucrări: 

- curăţarea Zăvoiului; 

- amenajarea unui dig pentru promenadă de-a 
lungul Argeşului pe o distanță de 350 de metri; 

- curăţarea şi amenajarea terenului de sport cu o 
suprafață de 2.500 mp; 

- amenajarea bazinului de înot, cu acces la dig; 

- construirea unui bufet şi a 30 de cabine pentru 
duş şi patinaj pe timp de iarnă. 


Festivităţile care au marcat inaugurarea acestui vii- 
tor complex de agrement s-au desfăşurat la 30 mai 
1935. Au participat reprezentanți ai instituţiilor care s- 
au implicat în această lucrare, armata, prefectura, pri- 
măria precum şi elevi ai şcolilor din oraş. Lucrările au 
început să-şi arate eficienţa în scurt timp, numai înca- 
sările realizate de administrarea ştrandului în anul res- 
pectiv ridicându-se la suma de 36.000 de lei. 

Încurajaţi în acest sens, edilii oraşului, sprijiniți în 
continuare de armată, au extins lucrările, investind 
peste 100.000 de lei pentru construirea stadionului 
„Negru-Vodă”, după un plan aprobat de Consiliul Na- 
țional de educaţie fizică şi a unui poligon de tir. Stadi- 
onul a fost inaugurat la 16 septembrie 1935, organi- 
zându-se cu acest prilej un meci de fotbal între 
unităţile Diviziei 3 Infanterie. 

Modernizarea zonei de agrement a continuat şi în 
anul următor, constând în: 

- amenajarea unei plaje cu nisip la ştrand; 

- montarea unor aparate pentru gimnastică; 

- construirea unei popicării; 

- montarea unor bănci pentru odihnă pe alei; 

- amenajarea unor locuri de joacă pentru copii; 

- construirea unei case pentru îngrijitori şi paz- 
nici. 


După plecarea generalului din Piteşti şi sosirea 
războiului, parcul din Ştrand, cum i se mai spunea, nu 
a mai fost îngrijit, intrând în paragină. Ulterior, prin 
anii "50, noii edili ai oraşului au reamenajat zona, 
dându-i o formă asemănătoare cu cea de azi. 

În ce-l priveşte pe generalul Antonescu, el a rămas 
acelaşi om al cetăţii, activ şi dinamic, dornic să lase 
cât mai multe semne ale trecerii sale prin urbea natală. 

Printre acestea se evidenţiază înființarea unei Şcoli de 
pilotaj de la Geamăna, precum şi reamenajarea cimiti- 
rului eroilor din Primul Război Mondial, legând 
printr-un bulevard, centrul oraşului de acesta. 





La 1 noiembrie 1937, după doi ani de stat efectiv 
în Piteşti, loan Antonescu a fost numit în fruntea co- 
mandamentului 4 teritorial, iar la 25 decembrie acelaşi 
an, avansat la gradul de general de divizie. Trei zile 
mai târziu a fost numit ministrul Apărării Naţionale. 
Perioada „piteşteană” a carierei viitorului mareşal al 
României rămâne astfel o etapă importantă marcată de 
iniţiative generoase pe plan local, dar şi de importante 
clarificări. 

Grădina publică din Piteşti — un altfel 
de monument al oraşului 


Pentru cel ce străbate la pas sau în goana maşinii Pi- 
teştiul, senzaţia de nou şi modern, de oraş fără trecut şi 
fără personalitate este, dincolo de orice îndoială, una rea- 
lă şi omniprezentă. Admirabila poziţionare geografică a 
oraşului („acolo unde-n Argeş se varsă Râul Doamnei...” 
— Ion Pillat), dată de valorificarea condiţiilor de mediu, 
nu a fost completată cu cealaltă jumătate a paharului — 
generarea şi protejarea unei identități proprii întemeiate 
pe asumarea valorilor trecutului. Impresia că te afli în 
mijlocul unui oraş întemeiat în a doua jumătate a secolu- 
lui al XX-lea este probabil mai puternică decât în orice 
altă aşezare urbană dintre Carpaţi şi Dunăre. Beton, ci- 
ment, asfalt, marmură, inox (mult prea mult inox), alu- 
miniu, plastic, sticlă de toate nuanțele, mată, translucidă, 
gri, argintie..., totul amestecat într-un ansamblu urban 
dezvoltat haotic, rebel şi dezinvolt, ce nu vrea să ţină 
seamă de vreun regim arhitectonic, ba chiar nici măcar 
de vreo regulă elementară a bunului-simţ. Lipsiţi de pe- 
renitatea elementelor identitare ale oraşului vechi, piteş- 
tenii privesc întotdeauna spre viitor, niciodată spre 
trecutul pe care nu-l cunosc şi care oricum nu le este la 
îndemână. Poate aşa se explică, printre altele, şi absenţa 
unui muzeu al oraşului... 

Meritoria păstrare „în picioare”, în zona centrală a 
oraşului, a Bisericii „Sfântul Gheorghe”, ctitorie dom- 
nească de la începutul celei de-a doua jumătăţi a sec. al 
XVII-lea (Constantin Şerban — 1656), impropriu denu- 
mită „catedrală” (nici dimensiunile n-o recomandă pen- 
tru acest titlu şi nici funcţia trecută sau actuală a bisericii 
nu-l justifică), precum şi a altor câteva biserici medieva- 
le târzii nu reuşesc să suplinească marile pierderi din 
domeniul arhitecturii laice. Nici măcar casele memoriale, 
locuri strâns legate de prezenţa şi amintirea unor repre- 
zentanţi eminenţi ai culturii naţionale, nu şi-au găsit scă- 
parea de la pieire în tăvălugul ultimilor ani: casa în care 
s-a născut pictorul Costin Petrescu, rasă de pe fața pă- 
mântului pentru a face loc unei parcări private şi unui 
nou imobil; pe aceeaşi stradă centrală, casa în care s-a 
născut un alt pictor celebru, Rudolf Schweitzer- 
Cumpăna, stă să cadă sub povara vremii şi a indiferenţei; 
la Valea Mare, la o aruncătură de băț de oraş, casa în ca- 
re Liviu Rebreanu şi-a trăit ultima parte a vieţii şi în care 
şi-a găsit obştescul sfârşit îşi aşteaptă cu înfrigurare noua 
condiţie de cramă; şi tot la Valea Mare, conacul lui Con- 
stantin Brâncoveanu, unde în toamnele târzii voievodul 
petrecea cu întreaga suită culesul „viilor de la Piteşti” a 
fost transformat ad hoc, în anii cenuşii ai “democraţiei 
populare”, într-un murdar centru de colectare a sticlelor, 

pentru ca în anii din urmă, cei ai “capitalismului sălba- 
tic”, să sfârşească lamentabil, transformat pur şi simplu 
într-o groapă de gunoi. Sic transit gloria mundi! Arhitec- 
tonic şi patrimonial, Piteştiul chiar nu are cu se mândri. 
Un Cronos „în oglindă”, nesăţios devorator nu al proprii- 
lor copii, ci al înaintaşilor... 

Distrugerea deplină şi fără discernământ a centrului 
vechi al oraşului a fost un proces complex, început încă 
din anul 1957, în virtutea noilor planuri de sistematizare 
urbanistică. Demolarea vechilor structuri arhitecturale 
(trama stradală, configurarea spaţiilor publice, alinia- 
mentele corpurilor de clădiri) şi odată cu acestea anula- 
rea reperelor identitare ale patriarhalului târg de 
provincie, trebuiau să facă loc unui oraş nou, exponent al 
„reconstrucției socialiste”, locuit, evident, de „omul nou” 
căruia îi era menită „cucerirea revoluţionară a celor mai 
înalte culmi ale civilizaţiei şi progresului”. Era, de fapt, o 
prefigurare în mic a soartei pe care curând avea să o în- 
dure Bucureştiul; nimic altceva decât un experiment tra- 
gic şi crud, translat în cele din urmă şi asupra Capitalei. 
Poate că nu întâmplător Piteştiul a simţit tăvălugul sis- 
tematizării aşa de timpuriu. Oraşul avea o adevărată tra- 
diţie, trădând parcă o anumită voluptate a autorităților 
dar şi a locuitorilor pentru înlocuirea iremediabilă a ve- 
chiului cu noul: centrul târgului mistuit de incendiul din 
vara anului 1848 a fost reconfigurat începând cu anul 
următor după planurile arhitectului Gheorghe Rosetti; 
schitul Buliga, cu frumoasa biserică de la 1746, care-l 
impresionase atât de mult pe Grigore Tocilescu, a fost 
demolat în totalitate în ultimii ani ai sec. al XIX-lea pen- 
tru a face loc noului sediu administrativ al judeţului (Pa- 
latul Prefecturii Argeş — 1898-1899); cocheta grădină 
publică înfiinţată cu mari eforturi în 1869 în centrul ur- 
bei, prin excelență loc de promenadă al protipendadei 
cului Militar, edificiu cu o arhitectură îndoielnică, banală 
şi nereprezentativă, iar exemplele ar putea continua. 

Ne vom opri în cele ce urmează numai asupra acestui 
din urmă exemplu, ce vizează în mod direct un spațiu 
definitoriu pentru oraşul nostru: Grădina Publică. 

După marele incendiu din 19 august 1848, soldat cu 
pagube însemnate înregistrate mai ales în zona centrală, 
începe modernizarea propriu-zisă a oraşului, din punct 
de vedere arhitectonic şi urbanistic. Centrul Piteştiului va 
fi refăcut începând cu 1849, aplicându-se normele şi ri- 
gorile unui urbanism coerent şi în pas cu tendințele epo- 
cii, conform planurilor întocmite de inginerul Gheorghe 
Rosetti. 

Una dintre cele mai importante realizări edilitare ale 
autorităților administraţiei locale din acea vreme, a fost 
înfiinţarea unei grădini publice ce urma să preia rolul de 
centru al vieţii mondene a orașului. În anul 1850 s-a por- 
nit în acest demers cu un proiect ce s-a dovedit curând a 
fi nefericit ales şi impropriu. Locul ales iniţial pentru 
amplasarea acestei grădini publice a fost în zăvoiul de 
peste apa Argeşului, pe malul stâng al râului. Pe lângă 
faptul că viitoarea grădină era prea departe de oraş şi 
greu accesibilă pentru locuitori (terenurile de pe malul 
stâng al Râului Argeş făceau parte din județul Muscel), 
nici proprietarii particulari ai loturilor respective, utiliza- 
te drept terenuri agricole, nu erau dispuşi să vândă pentru 
sumele oferite de maghistratul orăşenesc. În 1853 se pu- 
tea pleca totuşi de la ceva concret, în urma donării de 
către Anica Enghel a cinci pogoane de pământ în zona 
respectivă. Gestul ei însă nu a mai fost urmat ne nimeni 
altcineva dintre proprietari, astfel că în 1856 deja se cău- 
ta un alt loc pentru grădina publică, mai aproape de cen- 
trul oraşului. Soluţia a venit în anul 1859 de la arhitectul 
Ulbricht Hoffmann, locţiitor de director al Direcţiei gră- 
dinilor publice. Acesta stabileşte noul loc al viitoarei 
grădini publice de la Piteşti pe terenul schitului Buliga, 
folosit atunci de călugări ca livadă de pruni. Tot Hof- 
fmann este cel ce întocmeşte planul peisagistic şi devizul 
noii amenajări. Opoziția energică a egumenului schitului 
şi a episcopului de Argeş a făcut amenajarea grădinii pu- 
blice să fie tergiversată multă vreme, lucrările începând 
abia în anul 1869, după un deceniu de la întocmirea pla- 
nului. Aşteptările locuitorilor au fost răsplătite însă de 
aspectul şi amploarea grădinii, care se întindea de la 
marginea schitului Buliga până în strada Şerban-Vodă, în 
centrul orașului. Însă frumosul spaţiu central plin de ve- 
getaţie nu avea să reziste în forma sa inițială decât o ju- 
mătate de secol. 

Noile realităţi urbanistice ale centrului oraşului au 
dus la sacrificarea treptată a unor părți consistente din 
Grădina Publică. În 1912, primăria a aprobat străbaterea 
grădinii, de la sud-est către nord-vest, de o cale de co- 
municaţie care să facă mai lesnicios accesul către gară 
pentru cei din partea de nord-vest a oraşului. În 1936- 
1937 este extins Bulevardul Elisabeta, dispărând alte 
sectoare ale spațiului verde din Grădina Publică. În 1938, 
întregul sector nordic al grădinii este cedat de primărie 
către Ministerul Apărării Naţionale pentru construirea 
Cercului Militar al Garnizoanei Piteşti (Casa Armatei), 
inaugurat în 1939. În sfârșit, în perioada postbelică, pre- 
lungirea străzii Horea, Cloşca şi Crişan (astăzi Armand 
Călinescu) către sud (zona din faţa fostului Palat Admi- 
nistrativ, astăzi Muzeul Judeţean Argeş) şi asigurarea 
legăturii cu strada Egalităţii au suprimat o bună parte din 
sectorul vestic al grădinii, practic jumătate din splendida 
peluză a palatului. 

Pe măsură ce Grădina Publică era tot mai mult înghi- 
țită de oraşul în plină expansiune, pe harta „verde” a Pi- 
teştiului apare un nou punct, ce va deveni în scurt timp 

un adevărat reper definitoriu pentru personalitatea urbei: 
Parcul Trivalea, la marginea pădurii cu acelaşi nume. 
Amenajarea parcului a avut loc între anii 1902 şi 1913, 
lucrările începând sub coordonarea arhitectului peisagist 
Emil Redont şi fiind finalizate conform planurilor unui 
alt peisagist francez, Ernest Pinard. 














Astăzi, vechea grădină publică este mai mult o amin- 
tire decât o realitate prezentă în centrul oraşului şi în 
conştiinţa locuitorilor săi. Redusă la mai puţin de o trei- 
me din suprafaţa sa iniţială şi sufocată între asfalt şi be- 
toane, este mai mult un spaţiu de trecere între două artere 
importante ale oraşului (Bulevardul Republicii şi Strada 
Armand Călinescu). Funcţia sa, de loc de promenadă, de 
relaxare şi de întâlnire a comunității, a fost preluată 
acum de spaţiul pietonal din centrul oraşului, special 
conceput în acest sens. Realizat de municipalitate în 
primii ani ai sec. XXI, acest spaţiu pietonal face parte 
din cea mai recentă etapă de modernizare a oraşului 
(2000-2008). S-a câştigat desigur în spectaculozitate şi în 
opulenţă, dar agitația cotidiană specifică zonei centrale, 
fie ea şi numai pietonală, alungă atmosfera de intimitate, 
de calm şi de relaxare specifică unei adevărate grădini 
publice aşa cum era odinioară şi cea a Piteştiului. Arbuş- 
tii ornamentali şi rondurile de flori din spaţiul pietonal, 
deşi amenajate cu multă fantezie şi ingeniozitate pentru a 
contrabalansa ponderea însemnată a cimentului şi a be- 
tonului, nu pot compensa în niciun fel ireparabila pierde- 
re a bogăției spaţiului verde din vechea grădină publică. 

Monumente istorice de ieri, 
de azi şi poate de mâine în Piteşti” 
lect. univ. dr. Constantin Augustus BĂRBULESCU 


Monumentele sunt construcţii cu o semnificație apar- 
te, pentru că ele au rolul de a ne aduce în prezent un 
moment din trecut, devenind astfel simboluri ale viitoru- 
lui. Acest fapt le conferă dreptul de a putea fi numite 
memoria umanităţii, memoria vie a unei comunități sau 
a unui neam. Există boli care conduc la pierderea irever- 
sibilă a memoriei şi atunci omul se pierde pe sine, îşi 
pierde identitatea. 

Comunitățile umane apelează la trecut pentru a-şi 
demonstra existenţa, continuitatea şi valoarea. Contem- 
poraneitatea noastră a demonstrat din plin că există ideo- 
logii şi oameni care doresc un om nou, rupt de trecut şi 
de valorile umane tradiţionale, de mituri şi eroi. Istoria 
umanităţii a arătat că tocmai aceste mituri şi aceşti eroi 
sunt calapodul după care se construiesc tiparele educaţiei 
tinerilor. S-au demolat la ordin biserici şi case, palate şi 
clădiri ale administraţiei motivându-se nevoia de nou şi 
construirea unor alte idealuri, dar oamenii au pierit şi s- 
au dovedit mai trecători decât unele dintre aceste monu- 
mente. Oamenilor le-a lipsit timpul de a demola chiar 
tot. 

Argeşul, din punct de vedere politic şi cultural, re- 
prezintă unul din punctele centrale ale evoluţiei istorice a 
statului român. Cele peste 1.000 de monumente istorice 
şi de artă înscrise pe Lista Patrimoniului Cultural Naţio- 
nal demonstrează o concentrare de cultură şi civilizaţie 
într-un spaţiu care se desfăşoară pe 6.826 km”, cu o po- 
pulaţie de circa 681.000 de locuitori. 

Acum — când oraşele tind să-şi piardă o parte a iden- 
tităţii arhitecturale prin construcţii care se reduc la o 
înălţare excesivă pe verticală şi la o lipsă acută a esteti- 
cului şi am putea spune a umanului care ar trebui să fie 
parte a oricărei clădiri. Dimensiunea estetică şi valoarea 
arhitecturală trebuie şi se pot îmbina cu utilul şi materia- 
lul-pecuniarul. 

Orice monument ar trebui să imprime prin ființa sa 
ideea de om. Un monument se defineşte prin valoare es- 
tetică, ştiinţifică, socială, istorică şi economică. Probabil 
că dacă acest lucru ar fi înţeles, centrele istorice ale ora- 
şelor ar rămâne să fie conservate şi restaurate, iar în lo- 
cul lor nu s-ar ridica zgârie-nori. Totodată şi lăcaşele de 
cult ar fi mai puţin impozante şi dominante prin mărime, 
dar ar readuce aminte de isihasm, de credință şi smerenie 
precum cele de la Cozia, Hurezi, Tismana, Putna, Voro- 
neţ. Precum bisericile de lemn construite după măsura şi 
priceperea omului şi din sufletul credinţei. 





Doar negrija noastră şi lipsa de interes față de istorie 
nu lasă să se întrevadă la adevărata valoare calitatea şi 
omenia celor care au locuit aici. Monumentele sunt parte 
a identităţii noastre culturale comune. Căci nu există o 
graniţă la care se opreşte o lume şi începe o alta, există 
doar comunităţi care îşi preţuiesc sau nu valorile şi me- 
moria. 

e Biserica Domnească „Sf. Gheorghe”. Localizată 
în municipiul Piteşti, Str. Bălaşa Doamna, nr. 2. Ctitorie 
a voievodului Constantin Şerban şi a doamnei Bălaşa, a 
fost ridicată în anul 1656, fiind refăcută în secolul al 
XVIII-lea. Unele lucrări de reparaţii şi consolidări au 
fost făcute şi în anii 1844, 1869. Între 1964 şi 1969, sub 
conducerea arhitectului Ştefan Balş a fost restaurată. Bi- 
serica este înălțată pe un plan trilobat, având trei turle, 
una pe naos şi două mai mici pe pronaos. Pridvorul este 
supraetajat, ceea ce constituie un element nou în estetica 
artei feudale româneşti, ambele niveluri fiind susţinute 
prin coloane de zidărie. La interior se remarcă catape- 
teasma, operă a sculptorului Babic, realizată din lemn de 
tei. Pictura naosului este realizată în manieră neoclasică 
şi aparține pictorului Gh. Stoenescu. În pronaos, pictura 
a fost realizată de către Gheorghe Popescu şi Niculina 
Dona, odată cu ultima restaurare. 








' Prezentul articol reproduce selectiv şi adnotează informaţii din volumul Catalogul Monumentelor istorice din Judeţul Argeş, Editura 
Tiparg, Piteşti, 2011, autor Constantin Augustus Bărbulescu) apărut prin grija Direcţiei Judeţene pentru Cultură şi Patrimoniu Naţional 

e Primăria veche, azi Muzeul de Artă, este loca- 
lizată în municipiul Piteşti, Bd. Republicii 33. Astăzi 
Muzeul de Artă, fost sediu al Primăriei Municipiului Pi- 
teşti până în anul 1970. Construcţia a fost ridicată în anul 
1886, pe baza planurilor arhitectului Ion N. Socolescu, 
cu sprijinul lui Mihail Kogălniceanu. Este realizată din 
zidărie de cărămidă, planşee de lemn şi grinzi metalice. 
Aparține aceluiaşi stil eclectic francez, ca numeroase 
clădiri ale epocii respective, cu parter şi etaj, are la faţa- 
da dinspre B-dul Republicii patru coloane dorice, pre- 
cum şi patru coloane cu capiteluri corintice situate în 
dreapta şi în stânga uşii de la etaj. Plafonul sălii centrale 
de la etaj a fost decorat de către pictorul Iosif Materna. 








e Banca Populară localizată în municipiul Piteşti, 
Bd. Victoriei, nr. 20. A fost ridicată după planurile arhi- 
tectului Eracle Lăzărescu, în anul 1910. Se încadrează 
stilului ecletic aparținând şcolii arhitecturale franceze. 
Zidărie de cărămidă, planşee de beton-armat, logia cen- 
trală cu arce şi semicoloane angajate la etaj. Din 1931, la 
parter a fost amenajată o sală în care funcţionează şi as- 
tăzi cinematograful „Modern” (numit inițial „Aquila”, 
iar din 1947, Muncitoresc, actuala denumire a fost luată 
în 1959). De asemenea, la interior amenajările pentru 
Tehnic Club datează din anii 1970, după planurile arhi- 
tectului Scafa Ştefan. 

e Casa Aron Băiulescu situată în municipiul Pi- 
teşti, Str. Târgu din Vale, nr. 20, vizavi de Universitatea 
din Piteşti. A fost ridicată de către meşterul local Dumi- 
tru, după planurile proprii, în jurul anului 1900. Clădirea 
este ridicată pe un plan dreptunghiular, cu o arhitectură 
eclectică. În centrul fațadei, casa prezintă o loggie cu co- 
loane ale căror capiteluri sunt realizate în stil corintic şi 
care împreună cu doi pilaştrii susține un antablament bo- 
gat ornamentat. Deasupra intrării, turnul, care depăşeşte 
acoperişul, are la nivelul etajului al doilea, construit sub 
acoperiş, un balcon. În anul 1983, a fost restaurată, astăzi 
aici este sediul Uniunii Artiştilor Plastici filiala Argeş. 

Din păcate se află într-o stare avansată de degra- 
dare, nici actualii proprietari, dar nici autorităţile 
statului nu par să întreprindă acţiuni pentru salvarea 
unuia dintre casele a căror arhitectură imprimă Pi- 
teştiului, respect şi tradiţie. 














Piteştiul mai are monumente, dar într-un viitor nu 
foarte îndepărtat ar putea să le piardă, prin grija arhitecţi- 
lor, a autorităţilor şi a tuturor oamenilor de bine al căror 
etalon de gândire este banul. 

Atitudini sociale şi reprezentări culturale 
ale evenimentului excepţional 


Hrana, îmbrăcămintea, distracţiile sunt elemente de- 
finitorii ale cotidianului Ţării Româneşti de-a lungul ori- 
cărei perioade istorice studiate. La polul opus 
cotidianului, excepționalul este reprezentat de fenomene- 
le care perturbă viaţa de zi cu zi prin violenţa lor şi prin 
schimbările pe care le produc la nivel social. În perioada 
1750-1850, principatul Ţării Româneşti, teritoriu uşor 
pretabil unei istorii anarhice!, este, rând pe rând, supus 
mai multor categorii de nenorociri sociale: războaie, in- 
vazii militare, operaţiuni de jaf, răzmerițe; evenimente 
naturale extreme (seceta, inundațiile, cutremurele de pă- 
mânt, invaziile de lăcuste); epidemii şi epizootii; precum 
şi incendii, destul de numeroase în mediul urban. 

Evenimentele revoluţionare din Franţa sunt privite cu 
uimire de populaţia Ţării Româneşti, acelaşi sentiment 
producându-se şi la auzul marilor victorii obținute de 
Napoleon. Şi totuşi, deşi boierimea conştientează într-o 
oarecară măsură importanța momentului, din însemnările 
păstrate până astăzi” putem observa cum situaţia din 
Franţa era raportată invariabil la componenta religioasă a 
socialului, motiv pentru care revoluționarii francezi şi 
Napoleon erau blamaţi pentru deranjarea ordinii sociale 
divine. Dezastrul economic şi social al Franței este înţe- 
les drept o pedeapsă divină pentru răzvrătirea poporului 
şi pentru uciderea regelui, monarh de drept divin. În Ţara 
Românească, evenimentele din Franţa se suprapun unei 
suite de dezastre naturale (cutremure, inundaţii), incen- 
dii, incursiuni de jaf şi războaie (precum cel ruso-turc 
desfăşurat între ani 1806-1812) ce au culminat cu epi- 
demia de ciumă izbucnită la începutul domniei lui Cara- 
gea, imediat după pacea de la Bucureşti din 1812. 

Toate aceste situaţii neobişnuite reprezentau tot atâ- 
tea motive de nelinişte pentru locuitorii Ţării Româneşti 
care nu şi le puteau explica şi care astfel contribuiau la 
starea de panică generală. Fiecare dintre categoriile de 
evenimente deosebite enumerate mai sus acționau în 





"Bogdan Bucur, Devălmăşia valahă (1716-1828). O istorie anar- 
hică a spațiului românesc, Piteşti, Editura Paralela 45, 2008, pp. 
57-119. 

? Pentru Naum Râmniceanu a se vedea Constantin Erbiceanu, Cro- 
nicari greci carii au scris despre români în epoca fanariotă, Bucu- 
reşti, Tipografia Cărţilor Bisericeşti, 1888, pp. XLI-LXVI şi 235- 
296; Dionisie Eclesiarhul, Hronograf (1764-1815), Bucureşti, Edi- 
tura Academiei R.S.R., 1987; Cronica meşteşugarului loan Do- 
brescu, ediţie critică de Ilie Corfus în „Studii şi articole de 
istorie”, VII, 1966, pp. 309-403; Zilot Românul, , Opere complete, 
ediție de Marcel Dumitru Ciucă, Bucureşti, Editura Minerva, 1996. 

mod diferit asupra mediului social valah, fără a putea 
nega legăturile dintre ele şi efectele produse. Astfel că, 
probleme serioase privind regimul alimentar al populaţi- 
ei erau generate atât de activităţile de natură militară (Ja- 
furi sau războaie), cât şi de acțiunile neprevăzute ale 
naturii (secete, inundaţii, invazii de lăcuste). Cutremure- 
le de pământ şi incendiile afectau în primul rând locuin- 
țele oamenilor, în timp ce bolile frecvente amenințau 
însăşi existența proprietarilor lor. Importanța acestor 
manifestări neobişnuite este reliefată de numeroasele în- 
semnări pe cărți vechi sau pe manuscrise”, precum şi de 
menţionările lor în cronicile vremii. 

Populaţia nu ştia cum să reacționeze în faţa acestor 
provocări ale vieţii care scăpau percepției ei cotidiene. 
Trăsătura comună era panica; lipsa culturii şi a educaţiei 
fiind principalele motive pentru care evenimentele deo- 
sebite erau atât de şocante şi provocau urmări atât de 
grave. Lipsa de coordonare a aparatului de stat, întovără- 
şită de simplitatea cunoştinţelor populației despre cauze- 
le reale ale dezastrelor naturale, precum şi a modului 
eficient de a le combate efectele, au generat de multe ori 
pagube de două ori mai mari decât cele produse de situa- 
ţia neobişnuită. 

Spre exemplu, în raportul semnat de I. Cătuneanu şi 
adresat de Ocârmuirea judeţului Argeş Vorniciei din 
Lăuntru a Ţării Româneşti este descris un cutremur care 
a avut loc în județul Argeş la 18 februarie 1832: „În ur- 
ma raporturilor ce au primit ocârmuirea de la 
suptocârmuitoru plaiului Aref şi al plăşii Topologului 
dintr-acest județ, coprinzătoarea că despre munții Car- 
pați începând un urlet cu grozave cutremure neîncetat 
ziua şi noaptea s-au întins cu asemenea tărie până în 
apa Topologului şi multe biserici şi ziduri crăpând, lăcu- 
itorii spăimântaţi, să nu cază colibele pă dânşii şi alte 
primejdioase izvodiri închipuind, lăcuind afară prin cur- 
țile lor cu focuri, iar ocârmuirea nu au încetat a-i mân- 
gâia şi a le depărta asemenea bănuieli cu cuvânt că 
mărimea frigului şi a gerului au izvorât cutremurele. 
Dar pentru că încă de la 7 ale următorului s-au ivit 
aceste grozave clătiri în partea locului şi până astăzi nu 





3 A se vedea Ilie Corfus, Însemnări de demult, Iaşi, Editura Juni- 
mea, 1975; Florian Dudaş, Vechi cărți româneşti călătoare, Bu- 
cureşti, 1987; Însemnările Androneştilor, ediţie de Ilie Corfus, 
Bucureşti, 1947; Toma Rădulescu, Violeta Margareta Stănescu, 
Carte veche românească din colecţia muzeului Olteniei Craiova, 
Craiova, Editura Info, 2008. 

au încetat, după datorie, cu toată plecăciunea, se face 
cunoscut aceasta cinstitei Marii Vornicii”. (Rezoluţia 
Vorniciei): „Să se facă răspuns a înştiința şi de acum 
înainte dă să va mai întâmpla, încurajarisând pă locui- 
torii din partea locului a să muta pân casele lor”. 

Desigur, însemnările” despre cutremurele din spaţiul 
românesc între anii 1700-1850 depăşesc câteva sute, însă 
numai o parte dintre evenimentele la care se referă au 
fost foarte puternice, stârnind groaza populației, mai ales 
din cauza replicilor numeroase. În exemplul de mai sus, 
frica simțită de oameni în faţa naturii aparent dezlănţuite 
este alimentată şi de lipsa de pricepere a funcționarilor 
statului care aveau tot atât habar despre cutremure ca şi 
populaţia îngrozită. 

Cutremurele cu intensitate ridicată pot fi uşor deduse 
datorită însemnărilor numeroase care le certifică existen- 
ţa şi care au provenienţe diferite. Astfel, un prim exem- 
plu este reprezentat de cutremurul din 14 octombrie 
1802€ pentru care Ilie Corfus a cules nu mai puţin de 24 
de însemnări din Suceava, Sângeri, Târnăuca, Chişinău, 
Iaşi, Bucureşti, Coteşti, Focşani, Dealu şi Târgu Jiu. Din 
studierea acestor însemnări aflăm că acest cutremur a 
avut loc la ora şapte dimineaţa, afectând îndeosebi casele 
boiereşti şi bisericile — biserica Colțea din Bucureşti, 
înregistrându-se mai mulţi morți pe întreg teritoriul Țării 
Româneşti. 

Un alt mare cutremur a avut loc în noaptea de 13 spre 
14 noiembrie 1829 la 11 seara”, însemnările înregistrând 
şi câteva dintre replicile sale, survenite în dimineaţa zilei 
următoare. Puternicul cutremur a afectat întreg spațiul 
românesc, după cum o dovedesc mărturii din Oradea, 
Păuleşti, Braşov, laşi, Bucureşti, Craiova etc. Acest eve- 
niment este atestat şi de mărturia dascălului Dumitru, 
mărturie consemnată pe un exemplar din Cazaniile tipă- 
rite la Râmnic în anul 1748, lucrare aflată în prezent în 
posesia Muzeului Olteniei din Craiova: „să știți fraților 
preoților că la leat 1829 au fost ciumă mare care...şi-au 
fost şi cutremur mare când s-au tras clopotul. S-au cu- 
tremurat pământul la acelaşi an la noiemvrie 13 la zece 
ceasuri din noapte...însemn ca să se ştie. Dumitru 
dascălu'*. 

Nouă ani mai târziu, în 1838, în noaptea de Il spre 
12 ianuarie, între orele 3-5 dimineaţa, a avut loc un cu- 
tremur de pământ cu o intensitate destul de mare”, soldat 
cu distrugerea sau avarierea mai multor construcții, din- 
tre care amintim surparea zidului hanului Sf. Gheorghe 





+ VI. Diculescu, Viaţa cotidiană a Țării Româneşti. 1800-1845, 
Cluj-Napoca, Editura Dacia, 1970, p. 85. 

5 A se vedea în Ilie Corfus, Însemnări de demult..., cap. XI- 
însemnările 4, 12, 13, 14, 27, 34, 38, 47, 49-52, 54-56, 59, 61, 63, 
65, 75, 84, 95,97, 110, 113, 114, 123. 

€ Ibidem, însemnările 50-72 şi 74. 

7 Ibidem, însemnările 125-145. 

* Toma Rădulescu, Violeta Margareta Stănescu, op. cit., p. 29, în- 
semnarea nr. 17 aparţinând volumului Cazanii, tipărit la Râmnic în 
anul 1748 (nr. 15). 

* Ilie Corfus, Însemnări de demult... însemnările 165-197. 

cel Nou din Bucureşti". Cutremurul a fost simțit atât în 
Țara Românească, cât şi în Moldova, însemnări diferite 
de cele enunțate până acum fiind consemnate pe cărțile 
vechi din colecţia muzeului Olteniei, după cum urmează: 
„când s-au cutremurat pământul 1838 dechemwrie? II 
la 3 ceasuri şi jumătate din noapte într-o marți seara şi 
la zioa aceea a fost...şi cine va citi şi va pomeni pre mine 
păcătosul...duhovnicul ot sf.”.|; „aceasta însemnez 
pentru astă judecată de s-au cutremurat pământu în luna 
lui ghenarie 1] adică în unsprezece zile la 4 ceasuri din 
noapte la anu cu leatu 1838. Popa Badea ot Breasta "””?. 

Mai multe însemnări atestă cutremure de pământ de 
diferite intensități resimţite şi în oraşul Piteşti: 1628, 30 
decembrie 1724, 1738 1740, 1790, 1802 (7,6 grade pe 
scara Richter), 1821, 1827, 1829. De notat că principalul 
monument care a avut de suferit în urma acestor cutre- 
mure a fost Schitul Trivalea. În 1802, acesta va fi grav 
afectat de seism şi va fi reparat în mai multe etape de 
egumenul Partenie, încă de pe vremea când acesta slujea 
schitului Buliga. În urma cutremurului din 1827, schitul 
Trivalea va fi dărămat!?. 

Însă nu numai cutremurele erau cele care agitau po- 
pulaţia Ţării Româneşti. În aceeaşi măsură, incendiile, 
extrem de puternic resimţite în spaţiul urban, puteau 
provoca pagube serioase, inclusiv umane. Din mărturiile 
care ni s-au păstrat, putem susţine că incendiile din Țara 
Românească au distrus, printre altele, Târgul cel Învelit 
de la hanul lui Şerban-Vodă până la Târgu Cucului pe 
data de 16 august 1804'*, Târgul din Năuntru, cu prăvălii 
şi 1900 de case în 28 august 180415, Podul Belicului cu 
cinci sute de case pe 23 aprilie 1823, în ziua de Sf. Ghe- 
orghe!€ etc. 

Şi în însemnările lui Grigore Andronescu găsim rela- 
tări despre incendiile din capitala Ţării Româneşti (15 
iulie 1823!7, 14 august 1825'5, 12 mai 1832'9, 27 august 
18347). Cu siguranţă, însă, cea mai completă şi mai inte- 
resantă este descrierea incendiului din 28 august 1804, 





19 Ibidem, însemnarea 174, p. 271. 

'" Toma Rădulescu, Violeta Margareta Stănescu, op. cit., p. 32, 
însemnarea 9 aparținând lucrării Voroavă de întrebări şi răspun- 
suri întru Hristos, tipărită la Bucureşti în anul 1765 (nr. 18). 

1 Ibidem.,p. 92, însemnarea 2 din lucrarea Ceaslov, publicată la 
Râmnic în anul 1814 (nr. 88). Alte însemnări care atestă cutremure 
sunt următoarele: 1790 martie 26 marţi seara la 2,5 ceasuri din 
noapte au tunat asupra apusului şi S-au cutremurat pământul toate 
(însemnarea 6 parținând Catavasierului apărut la Buzău în anul 
1768 -nr. 21); 1793 noemvrie ni 27 au urlat spre apus şi s-au cu- 
tremurat pământu fost-au sara la 2 ceasuri din noapte (însemnarea 
7 parţinând Catavasierului apărut la Buzău în anul 1768- nr. 21) şi 
La martie 31 la leat 1739 s-au cutremurat pământul (însemnarea 10 
parținând Catavasierului apărut la Buzău în anul 1768- nr. 21). 

15 Ovidiu E. Moţ, Piteşti. O istorie în date, Piteşti, Editura Pămân- 
tul, 2008, pp. 212-213. 

4 lie Corfus, Însemnări de demult... însemnarea 7, p. 233. 

15 Ibidem, însemnarea 8, p. 233. 

16 Ibidem, însemnarea 14, p. 235. 

17 Însemnările Androneştilor, p. 47. 

'5 Ibidem, p. 48. 

19 Ibidem, p. 64. 

% Jbidem, p. 7l. 

descriere realizată de Nicolae, logofătul episocopiei Ar- 
geşului”!. Acelaşi incendiu este descris şi de Dionisie 
Eclesiarhul în cronica sa, autorul craiovean insistând mai 
mult asupra cauzelor izbucnirii acestuia, precum şi asu- 
pra poruncilor domneşti de refacere a capitalei”. Relată- 
rile cronicarului român întregesc tabloul cumplitului 
incendiu care a afectat Bucureştii începutului de secol al 
XIX-lea şi care, din cauza neatenţiei spiţerilor, a distrus 
nu numai locuinţe particulare, ci şi mare parte din struc- 
tura fizică a comerțului din capitala Ţării Româneşti. 
După refacerea zonelor arse, oraşul nu a mai fost acelaşi 
şi, cu siguranță, din cauza incendiului, mulţi negustori au 
fost ruinaţi şi obligaţi să renunțe la îndeletnicirile lor. 
Însă, peste toate acestea, oricum, suficient de grave, s-a 
suprapus groaza populaţiei, îngrijorată pentru siguranța 
ei, pentru bunurile agoniste de-a lungul vieţii care acum 
erau pradă flăcărilor. 

În Piteşti, la 18 august 1848 a avut loc incendiul cel 
mare cunoscut astăzi în special datorită însemnării 
iconomului Gheorghe de la biserica Sf. Gheorghe din 
Piteşti: „Leat 1848, august 18, miercuri seara la trei 
ceasuri din noapte a luat foc oraşul Piteşti şi au ars tot 
târgul, trei mahalale şi trei biserici, Sfântu Nicolae, 
Sfântu Gheorghe şi Maica Precista, zidită de loan 
Mavrodulu, cea mai frumoasă biserică dintr-acest oraş; 
însă în Sfântul Gheorghe n-a intrat focul şi nimic n-a 
vătămat, numai învelişul şi clopotnița au ars, iar celelal- 
te biserici au ars desăvârşit. Cea mai mare parte de ne- 
guțători s-au stins cu desăvârşire arzânduli-se şi 
prăvăliile şi marfa şi casele, mistuind iuţeala focului tot 
în patru ceasuri, neputând a sta împotriva focului niciun 
fel de ajutor **. 

Condiţiile de trai insalubre şi potrivnice unei vieţi ca- 
re să asigure locuitorilor Ţării Româneşti un climat sănă- 
tos şi durabil sunt evidenţiate şi de epidemiile care 
izbucneau regulat în oraşele mari ale ţării, în special în 
Bucureşti. Cauzele principale ale acestor boli erau în 
primul rând perioadele de foamete generate de secete şi 
inundaţii şi/sau de ocupațiile militare, urmare neplăcută, 
dar frecventă pentru Ţara Românească în perioada 1700- 
1856. La aceste cauze externe se adăuga starea proastă a 
sănătăţii populaţiei. Ciuma şi holera au fost epidemiile 
care au pus la încercare pe români, mai ales între anii 
1800-1832. Însemnările culese de Ilie Corfus”* atestă 
epidemiile de ciumă din anii 1795, 1812-1813%, 1815 





” lie Corfus, Însemnări de demult..., însemnarea nr. 9, pp. 233- 
234. 

” Dionisie Eclesiarhul, op. cit., p. 85. 

% Ovidiu E. Moţ, op. cit., pp. 213-214. 

* Ilie Corfus, Însemnări de demult... însemnările 11,12, 14, 15, 
19 şi 24, pp. 174-176. 

* Despre epidemia de ciumă din timpul domniei lui Caragea a 
scris şi Dionisie Eclesiarhul, op. ciz., p. 122: La leatul 1814, în zile- 
le acestui domnu loan Caragea, s-au întâmplat boala ciumii şi în 
iarnă au început a muri oamenii aici în Craiova, însă nu prea 
mulți, dar de frica morţii au fugit toți în toate părțile şi s-au spart 
oraşu, rămâiind casele pustii. Numai cioclii şi craii podurilor le 
cerceta, mai vârtos pimniţele cu buţile le lua seama. lar în Bucu- 

(Râmnic) şi o epidemie de holeră în anul 1831. Se poate 
constata cu uşurinţă că anii 1812-1813 şi 1831-1832 au 
fost unii dintre cei mai grei ani pentru populația Ţării 
Româneşti, în special din cauza izbucnirii acestor focare 
de boli. În ceea ce priveşte oraşul Piteşti”, potrivit tradi- 
ţiei, actuala localitate Ciumeşti ar fi fost zona în care au 
fost înmormântați ciumaţii din oraş şi din împrejurimi. 
Primele însemnări de ciumă sunt legate de perioada 
1771-1774, şi mai apoi de anii 1795-1796. Din 1796 ni 
se păstrează şi câteva măsuri luate pentru diminuarea fo- 
carelor: ispravnicii din Argeş primesc poruncă domneas- 
că să înființeze patrule formate din pârcălab, preot şi doi 
locuitori care să verifice starea de sănătate din fiecare 
locuinţă şi pe cei care prezintă semne ale bolii să îi izo- 
leze trei zile la marginea aşezării. Dacă după trecerea 
perioadei de trei zile, cei izolaţi se îmbolnăveau, ei erau 
duşi într-o locaţie separată pentru a nu răspândi boala. În 
schimb, dacă nu arătau semne ale molimii, erau retrimişi 
la casele lor. 

Alte evenimente deosebite care au marcat mentalul 
colectiv au fost invaziile de lăcuste din anii 1746, 1780, 
1825, 1847 şi 1848". Despre trăirile pe care astfel de si- 
tuații le puteau genera în cadrul societăţii valahe avem 
mărturia invaziei de lăcuste din Câmpulung Muscel, in- 
vazie care a avut loc în anul 1848: „să auzise pân lunile 
iunie şi iulie că ar fi lăcuste în Tara Românească, dar 
oamenii credea şi nu credea, căci nu erea nici o ştire 
oficială şi guvernu provizoriu al nuoi Constituţii nu 
dădese nici o poruncă de măsurile ce ar trebui să se ia 
pentru goana lor, dupe cum se urma mai înainte la ase- 
menea împrejurări. Astăzi, vineri la 16 iunie 1848, s-a 
vestit că joi sara, la 15 iunie, ar fi fost lăcustele în satu 
Nucşoara şi că, gonindu-le de acolo, a trecut la Corbi. 
Dar nu să adeverea cu siguranță. Astăzi, vineri, la 16 
iunie, pe la nouă ceasuri înaintea amiazului, s-a văzut că 
se iveşte pe Grui dăspre apusul Ercăi un nor de lăcuste, 
ce venea spre oraş şi din ce în ce tot să mai înmulțea. 
Oamenii, care n-a văzut de sunt peste 40 de ani lăcuste 
în oraşu acesta, s-a speriat, a eşit cu sgomote şi a tras 
clopotele bisericilor. Dar lăcustele nu să curma, viind ca 
norii neîntrerupți. Viitura lor în necurmare a ţinut un 
ceas. Aşăzarea lor, deşi în treacăt, dar era mai mult pe 
partea Gruiului. Grădina cu porumbi a lui Niţă Colț şi 
grădina ulierului au pătimit mai mult, căci lăcustele se 
pun în nori pe grădini. Pe drumurile uliții Gruiului s-a 
lăsat de acoperi tot locul, întocmai ca nisipu. Eu singur 
şi cu d. Dimitrie Jiianu, d. Eftimie Fotino, ginerele răpo- 
satului sărdarului Nicolae Rucăreanu, şi alții ne duceam 
pe unde era căzute ca nisipul, intrăm în ele, le goneau, şi 
nu le puteam răzbi din pricina mulțimii. Pe la 11 ceasuri 
a început să se ridice şi să plece. S-a îndreptat la răsărit 





reşti au murit mulțime de norod...Şi până în primăvară, pe la apri- 
lie, s-au milostivit cel ce pururea iaste milostiv, Dumnezeu, de au 
poruncit boalei năprasnice de au încetat, a nu mai muri. 

”% Ovidiu E. Moţ, op. cit., pp. 215-216. 

” Ilie Corfus, Însemnări de demult..., însemnările 2,38,10,15, Pp. 
167-170. 

şi dupe cum ni s-a arătat de alții, ce le-a văzut, o parte s- 
a ridicat către munţii pe la Piatra Nămăeştilor, iar o 
parte mai mare a trecut pă Dâmbovița, dar încotro va fi 
apucat, nu s-a aflat până acum... 1846, iulie 16, vineri. 
N. Rudescu'”5. Descrierea martorului muscelean este su- 
ficient de completă şi de complexă. Desigur, lăcustele 
erau inofensive pentru locuitori, chiar dacă sperietura 
acestora putea fi destul de mare (groaza este manifestată 
şi de tragerea clopotelor bisericilor din oraş), însă pagu- 
bele pe care ele le produceau asupra gospodăriilor erau 
imense. Invaziile de lăcuste nu au fost foarte numeroase, 
dar fenomenul în sine era unul neobişnuit şi prin felul în 
care se desfăşura (norul negru care acoperea cerul şi care 
se lăsa apoi peste oraş, zgomotul insectelor în zborul lor) 
crea o imagine similară pedepselor biblice din Vechiul 
Testament. 

Şi ce pedeapsă biblică poate fi mai convingătoare de- 
cât cea a potopului din timpurile legendarului Noe? Evi- 
dent că inundaţiile puneau în pericol întreaga viață 
existentă pe teritoriul ameninţat de viituri, atât oameni, 
cât şi animale şi plante. Iernile târzii, însă cu multă zăpa- 
dă, urmate de veri extrem de călduroase şi ploile abun- 
dente favorizau inundaţiile în condițiile în care Ţara 
Românească era brăzdată de o reţea hidrografică bogată. 
La toți aceşti factori naturali se adăuga lipsa de reacție şi 
de preocupare a populaţiei şi a statului care nu reuşeau 
sau nu îşi propuneau să ia măsurile necesare stopării 
eventualelor inundaţii încă de dinaintea producerii aces- 
tora. Ni s-au păstrat informaţii despre inundaţiile din 
1779, 1814, 1837%, precum şi despre efectele teribile 
asupra agriculturii provocate de ploile din 27 octombrie 
1835 când: „au început plimbarea săniilor pă drumuri 
ca niciodată, însemnare că din această vreme au început 
iarna, cu vânt mare, ninsoare multă, după multe ploi şi 
potoape de gârle. Căci ploile au început dela Sânta 
Măriia Mare, septemvrie 15, care ploi au prăpădit buca- 
tele, neapucând oamenii nici să le secere toate, necum 
să le şi treiere. S-au putrezit fânurile, s-au stricat po- 
rumburi şi au rămas şi pământul nearat. Căci peste ploi 
au dat iarna în toamnă, când să aruncă seminţile în pă- 
mânt. Bătăi dumnezeeşti pentru păcatele noastre, căci 
nici pâine nu o să găsim”. O altă ploaie teribilă a avut 
loc pe 31 mai 1843, când: „au căzut piatră cât nuca şi 
multă încât ca o jumătate de ceas au stătut pă pământ. 
leu nu am mai văzut aşa piatră în Bucureşti căzută. S-au 
spart giamurile dela toate casile câte au fost spre Apus, 
porumburile s-au topit pă unde au căzut şi viile şi grâne- 
le şi multe altele de hrană. Dumnezeu să-şi facă mi- 
lă”. 


Dezastrele naturale au provocat foamete în rândul 
populaţiei din Țara Românească şi în anul 1740, când 





% Ibidem, însemnarea 15, p. 170. 

* Ibidem, însemnările 2,6,7,8,9,10,11, pp. 162-164. 
% Însemnările Androneştilor..., p. 74. 

1 Ibidem, p. 9. 

iarna grea a produs moartea animalelor, generând scum- 
pirea alimentelor. Pagubele au fost dublate de cutremure 
şi de vijelii: „să să ştie că într-acest an cu leat 7248 
(1740) au fost iarnă mare foarte, cât au murit multe do- 
bitoace. Şi au fost scumpete în toate, că au ajunsu carul 
de fân taleri 25 şi ocaoa de făină câte bani 12, ocaoa de 
vin bani 15. Și S-au făcut şi multe minuni, cutremure 
mari. Viile din Târgovişte foarte rău s-au surpat şi vița 
au degerat. Şi au fost cutremur nu prea mare la 25 ale 
lunii martie, marţi seara, la 2 ciasuri din noapte. Am 
scris eu, lordache logofăt. Și au fost şi vijălie cu furtună 
prea grea, încât mulți oameni au murit, care pre unde i- 


= 34932 
au găsit -. 


Exemplele de evenimente excepţionale care au influ- 
ențat spaţiul social valah sunt numeroase, intenţia noas- 
tră nefiind însă aceea de a le prezenta pe toate, ci numai 
pe cele mai complete şi mai edificatoare pentru eveni- 
mentul în cauză, cu o atenție mai mare asupra impactului 
acestora asupra cotidianului. Orice eveniment, asemeni 
celor descrise de noi mai sus, categorisit drept excepţio- 
nal, se metamorfoza în mentalul colectiv într-o minune. 
Pentru oamenii simpli, asemenea fenomene, imposibil de 
explicat, erau interpretate conform unei viziuni religioa- 
se. Expresie a unei pedagogii divine prin care Dumnezeu 
intervenea în pedepsirea locuitorilor principatului pentru 
multele lor păcate, ele căpătau sens doar prin apelul la un 
utilaj mental, modelat religios. Multe dintre însemnările 
care atestă astfel de dezastre cuprind expresii de genul: 
cu mila lui Dumnezeu nu s-a întâmplat nicio pagubă, să 
ne ferească Dumnezeu pe viitor sau şi cu mila cea prea 
bogată a  milostivului Dumnezeu  ziditoriului şi 
făcătoriului de bine a tot neamului creştinescu au vărsat 
mila sa cea bogată preste robii lui, că au rodit pomii şi 
viile şi pământul şi-au dat rodul lui deplin”. 

Asemenea tipuri de mărturii, indiferent de provenien- 
ţa socială a semnatarilor lor (preoţi, diaconi, negustori, 
țărani instruiți etc.), se supun acestui tip de interpretare, 
chiar dacă regăsim şi elemente moderne legate de rapor- 
tarea la o cronologie măsurată modern, cât mai precis, a 
apariției, sfârşitului sau duratei evenimentului considerat 
excepțional. Timpul modern începe să se suprapună, 
timid, cu timpul religios, creştin-ortodox, care rămâne 
încă acela al marilor sărbători creştine. Astfel, evenimen- 
tele au avut loc în Postul Paştilor sau Crăciunului, în a 
patra săptămână după Paşti, în Joia sau Vinerea mare, în 
zilele când se prăznuiesc sfinți precum Constantin şi 
Elena, Ilie, Gheorghe, Parascheva sau în ziua de Bobo- 
tează. 





* Ilie Corfus, Însemnările Androneştilor..., însemnarea 10, PP. 
117-118. _ 
% Ilie Corfus, Însemnări de demuli..., însemnarea 117, pp. 142. 

Viaţa religioasă şi evoluția demografică 
a Piteştiului în epoca modernă 


Creştinii şi bisericile lor 

Populaţia Piteştiului a crescut permanent în epoca 
modernă, de la circa 5.000 de locuitori la începutul seco- 
lului al XIX-lea, la circa 15.000 de locuitori în preajma 
Primului Război Mondial. Indiferent de rata creşterii, 
populaţia şi-a păstrat o anume diversitate etnică şi confe- 
sională. Majoritatea populaţiei era constituită din români, 
iar aceştia erau, în cea mai mare parte, ortodocşi. Ca ur- 
mare a acestei realități, numărul bisericilor ortodoxe din 
oraş va fi cel mai mare, unsprezece, din totalul de şai- 
sprezece lăcaşuri de cult. Cinci biserici sunt tot creştine, 
dar aparţin riturilor gregorian, calvin, luteran, evanghe- 
lic, catolic. Pentru că în Piteşti, în perioada modernă 
exista, o numeroasă comunitate israelită, aceasta şi-a 
construit o sinagogă. 

Astfel, viaţa spirituală a piteştenilor este oglindită în 
bună parte în istoria lăcaşurilor lor de cult, în condiţiile 
în care secolul al XIX-lea este un secol de tranziţie de la 
tradiţie spre modernitate. 

Se ştie că religia creştină, organizată instituțional în 
mitropolii, episcopii, parohii a fost o componentă esenţi- 
ală a identităţii spirituale a poporului român în Evul Me- 
diu, ajutându-l să supravieţuiască etnic. Acest aspect este 
reliefat şi de comunitatea piteşteană în ansamblul ei, prin 
atenţia acordată bisericilor, întreţinerii acestora şi orga- 
nizarea unor activităţi sociale, culturale în jurul acestora. 

O caracteristică a istoriei românilor este acea că ra- 
porturile dintre Stat şi Biserică au evoluat în mod paş- 
nic!. Această evoluţie firească, decurgând din existenţa 
aceloraşi interese — conservarea fiinţei de neam a popo- 
rului român -— a fost întreruptă sub impactul domniilor 
fanariote când se ajunge la cumpărarea funcțiilor eclezi- 
astice şi monopolizarea mitropoliilor şi episcopiilor de 
către arhierei greci, precum şi la scoaterea din ţară a uri- 
aşe bogății de către administraţia greacă a mănăstirilor 
închinate Locurilor Sfinte din Orient”. Totuşi, deşi con- 
textul istoric este dificil, Biserica Ortodoxă Română (în 
continuare se va folosi abrevierea B.O.R.) a avut un rol 
deosebit în păstrarea şi afirmarea limbii naţionale în 
Epoca Luminilor: traduceri în limba română a unor 
scrieri religioase, afirmarea învățământului în limba na- 
țională prin sprijinirea Şcolii de la Sf. Sava înființate în 
1818 de către Gheorghe Lazăr”. De asemenea, clerul 
ortodox român s-a implicat în mişcarea de redeşteptare 





INicolae, Isar, Relaţiile stat-biserică în România modernă (1821- 
1914), Sinteză şi culegere de texte, Ed. Fundaţiei „România de 
mâine”, Bucureşti, 2007, p. 13 

2 Ibidem, p. 14, 15 

* Ibidem, p. 16. 

națională din prima jumătate a secolului al XIX-lea“: 
episcopul Ilarion al Argeşului a fost un sfetnic al lui Tu- 
dor Vladimirescu, mitropolitul Dionisie Lupu” a aderat la 
principiile revoluţiei paşoptiste. 


Legislaţia religioasă 

În ceea ce priveşte organizarea Bisericii ca instituţie, 
în perioada studiată, cele mai importante dispoziţii au 
fost cuprinse în Regulamentul organic al Țării Româ- 
neşti şi într-o serie de reforme înfăptuite de Alexandru 
loan Cuza. De asemenea, etape importante în evoluția 
vieții religioase creştine au fost marcate de Legea din 
1872 a lui Christian Tell, Legea clerului din 1893 a lui 
Take Ionescu, precum şi de legile din 1902 şi 1909 ale 
lui Spiru Haret. 

Bisericii îi sunt rezervate numeroase atribuţii în plan 
administrativ şi juridic: clerul de gradul doi trebuie să 
țină actele de stare civilă, iar clerul, în ansamblul său, 
este scutit de dări, având dreptul de a pretinde plată din 
partea credincioşilor pentru servicii speciale (botezuri, 
înmormântări. 

Domnia lui Alexandru loan Cuza marchează a doua 
etapă importantă în evoluţia organizării B.O.R., precum 
şi în evoluţia raporturilor Stat-Biserică” prin adoptarea 
Legii secularizării averilor mănăstireşti (13/25 decem- 
brie 1863), decretului din 1863 prin care se impune ser- 
viciul divin în limba română, Legii pentru înmormântări, 
care stipulează obligația cultelor de a ridica cimitire în 
marginea localităților, din martie 1864. Prin Legea co- 
munală, adoptată în aceeaşi lună, actele de stare civilă 
sunt luate din atribuţiile preoţilor şi date primarilor. De 
asemenea, prin dispoziţiile Codului civil, promulgat în 
decembrie 1864, atribuţiile în materie de căsătorie sunt 
ridicate din competenţa tribunalelor bisericeşti (dicaste- 
rii) şi date tribunalelor civile, căsătoria civilă rămânând 
singura căsătorie obligatorie. 

Constituția din 1866 consemnează, la rândul său, câ- 
teva principii privitoare la rolul Bisericii şi religiei în 
Statul român modern: proclamarea libertăţii absolute a 
conştiinţei, precum şi garantarea libertăţii altor culte, li- 
mitând totuşi acordarea cetăţeniei pentru necreştini (arti- 
colul 7). La 14 decembrie 1872, Carol I a sancționat 
Legea organică pentru alegerea mitropoliților şi episco- 





* Ibidem. 

* Dionisie Lupu a fost primul mitropolit român care însă şi-a cum- 
părat funcția cu un milion de piaştri de la ultimul domn fanariot, 
Alexandru Şuţu, apud Nicolae Isar, Relaţiile sta-biserică...,, p.14. 

* Ibidem, p. 21. 

7 Ibidem, p. 27. 

* Ibidem, p. 29. 

pilor şi pentru crearea Sfântului Sinod, anulând astfel 
două din legile importante din domeniu adoptate în peri- 
oada domnului unirii. Una dintre cele mai importante 
priveşte starea materială, culturală şi morală a clerului 
român” a fost adoptată la 29 mai 1893, în timpul cât Ta- 
ke Ionescu era ministrul Cultelor şi Instrucțiunii Publice. 

Ultima etapă semnificativă în domeniul definirii rela- 
țiilor stat-biserică până la Marea Unire din 1918 trebuie 
căutată în reformele lui Spiru Haret, dintre 1902 şi 1910. 
Astfel, în ianuarie 1902 a fost înființată Casa Bisericii 
care avea ca obiect de preocupare administrarea fonduri- 
lor destinate Bisericii, precum şi bunurile acesteia. Noua 
Lege a lui Spiru Haret, votată de parlament în martie 
1909, reorganiza B.O.R., creând o instituţie nouă: Con- 
sistoriul superior bisericesc, restabilindu-se unitatea din- 
tre clerul înalt şi masa clerului de rând. Alte reforme 
ale lui Spiru Haret au prevăzut implicarea mai profundă 
a clerului în viaţa comunităţii: colaborarea dintre preoţi 
şi învăţători, conferințele pastorale ale preoţilor. Datorită 
acestor măsuri legislative, dar şi a celor de organizare a 
învățământului, Spiru Haret a devenit ministrul moderni- 
zării instituţionale în raport cu spiritul timpului”! 

Transformările din viaţa Bisericii româneşti se vor 
reflecta şi în evoluţiile lăcaşurilor de cult din Piteşti. 

Bisericile ortodoxe din Piteşti sunt prezentate într-o 
statistică a Primăriei din 1884", precizându-se hramul 
bisericilor, data construirii, proprietăţile pe care le deți- 
neau, precum şi personalul pendinte. 

Biserica Greci, din culoarea de galben, avea ca hram 
„Buna Vestire”, datând din 1564 şi era deservită de doi 
preoţi, doi cântăreți şi un paracliser. Veniturile Bisericii 
erau constituite din chiria unor case din Piteşti şi din ve- 
niturile unor moşii din judeţele Olt (o jumătate din veni- 
tul moşiei Şuica) şi Muscel (moşiile Isvorani şi 
Băiculeşti)'5. Această biserică aparţinea parohiei „Maica 
Precistă din Coastă”, era de zid, veche, învelită cu tablă 
albă, cu două turle!“. De asemenea, în 1894, statul sub- 
venţiona cu 30% instituţia, pentru plata personalului bi- 
sericesc, din fondurile Ministerului Cultelor şi 
Instrucțiunii Publice, în condiţiile în care Biserica avea 
venituri proprii". Conform autorului lucrării Episcopia 
Argeşului”, Biserica Buna Vestire a fost cunoscută şi 
sub numele de Greci, sau biserica lui Norocea logofăt şi 
a fost zidită în vremea domnitorului Petru cel Tânăr, fiul 
lui Mircea Ciobanul, şi refăcută de mai multe ori. La 
1845 protopopul plasei o înregistrează ca fiind în activi- 
tate. La 26 iunie 1868, acesta raportează episcopiei că 





” Ibidem, p. 41. 

19 Ibidem, p. 47. 

'! Ibidem, p. 47 

"2DGAS, filiala Argeş, fond Primăria Piteşti, ds. 21/1884-1885, f. 13. 
" Ibidem, f. 75. 

'* Ibidem, ds. 15/1894/1905, f. 162. 

'5 Moşia din comuna Șuica avea 2.000 de pogoane pământ arabil, 
iar moşia din comuna Băiculeşti era de 100 de pogoane, apud Ar- 
hivele Statului, filiala Argeş, „fond Primăria Piteşti, ds. 
15/1894/1905, f. 163. 

1% Teodor, Mavrodin, Episcopia Argeşului 1793-1949, Piteşti, 
2005,.p. 311. 

biserica se află în reparaţii încă de la | mai şi preoții cer 
vreo orânduială provizorie pe la celelalte biserici din 
oraş pentru a sluji. A fost reparată la 1870, dar la 10 ani 
protopopul informează episcopia că biserica are nevoie 
de reparaţii, însă epitropii risipesc fondurile în loc să se 
îngrijească de sfântul lăcaş. Astfel că la 7 iunie 1882 a 
ajuns în stare de ruină: cade tencuiala în interior, parțial 
şi pe afară, stranele descheiate, tinicheaua de pe acoperiş 
acoperită de grindină şi intră apa în interior. Toate aces- 
tea din cauza relei administrații a parohului Neagu Bra- 
şov. Biserica a fost închisă de mai multe ori în 1882. 
Primăria a obligat enoriaşii s-o repare. Aceştia, fiind 
constrânşi, au reparat-o până în 1890, iar în 1893 au şi 
zugrăvit-o. Alte reparaţii s-au făcut şi în anii 1989, 1899, 
1905. Cele din 1914-1915 au fost importante şi au impus 
sfinţirea ei!”. 

Biserica Precista Veche din Coastă are hramul Izvo- 
rul Tămăduirii, fiind construită în 1540(?), refăcută la 
1754, arsă la 1794 şi refăcută, arsă la 1848 şi reparată 
radical între 1859 şi 1864, amvonul din 1887. Astfel, la 
11 februarie 1858 enoriaşii cer aprobarea episcopiei să 
dărâme biserica din Mahalaua Precista Veche, care era 
stricată din cauza anilor şi cutremurelor, pentru a o ridi- 
ca pe cea nouă. Episcopul aprobă şi porunceşte protopo- 
pului să ridice din biserică sfintele odoare. În vederea 
demolării s-a cerut şi avizul Ministerului Cultelor şi In- 
strucțiunii Publice, solicitându-se şi un ajutor din partea 
statului pentru lăcaşul care este cel mai vechi din oraş, 
unde se află şi sfânta icoană a Maicii Domnului făcătoa- 
re de minuni, de la care în toată vremea a dobândit mul- 
țime de pătimaşi tămăduiri şi ajutoare în diferite 
neputinţe'*. După îndeplinirea tuturor formalităţilor lega- 
le la 27 mai 1858, protopopul raportează episcopului că 
biserica Precista din Coastă cu hramul cel vechi Intrarea 
în Biserică, astăzi 27 curent, în numele prințului caima- 
cam şi al prea sfinției noastre cheriarhul eparhiei, am 
pus piatra de temelie cu cetirea sfinţirei apei cei mici, 
după orânduială, faţă de administrator, dl. prezident al 
municipalității, dl. prezident cu toţi membrii tribunalu- 
lui, însoțiți cu toți orășenii, împreună cu familiile lor'*. 
Lucrările clădirii noii biserici au durat peste patru ani 
astfel că la 16 octombrie 1862, protoiereul face cunoscut 
episcopiei că lucrările s-au încheiat şi cere aprobare pen- 
tru a fi sfințită la 26 octombrie. Cât de temeinic s-a lucrat 
se va vedea peste două decenii, când la 11 decembrie 
1886, parohul reclamă la episcopie că în altar tencuiala a 
căzut, cercevelele s-au deteriorat, unele geamuri sunt 
sparte, s-au cojit tencuiala şi zugrăveala, veşmintele sunt 
rupte şi lista neajunsurilor continuă. După o verificare, se 
constată că parohul I. Petculescu are dreptate, însă epis- 
copia nu are fonduri pentru reparaţii. În 1887 se fac to- 
tuşi reparaţiile care se impuneau şi la 8 septembrie 1887 
s-a redeschis pentru slujbă, adăugându-se şi un amvon. 
Alte reparaţii s-au mai efectuat în 1889, 1904 şi 1926%. 

Biserica „Maica Precista”, cu hramul „intrarea în 





7 Ibidem. 
1 Teodor, Mavrodin, Op. Cit.p. 311. 
19 Ibidem. 
% Ibidem. 

Biserică”, era, se pare, cea mai veche biserică din oraş, 
datând din jurul anului 1500 şi era deservită de doi pre- 
oți, un paracliser, un cântăreţ şi un copist. De asemenea, 
dispunea de venitul de pe cea de-a doua jumătate a moşi- 
ei Şuica din judeţul Olt. Această biserică se întreținea şi 
din veniturile moşiei Ştejeret din Bascov. În oraş erau o 
serie de case, proprietatea bisericii, închiriate unor locui- 
tori ai oraşului: două perechi de case, de pe strada Bucu- 
reşti, două perechi de case din culoarea albastră, de pe 
strada Tabaci. De asemenea, patru locuri erau date cu 
embatic pe teritoriul Piteştiului”!. 

Biserica Sfânta Vineri, cu hramul „Cuvioasa Paras- 
chiva”, este una dintre bisericile recent construite din 
oraş, fiind sfinţită în 1817, având doi preoţi, doi cântăreți 
şi un paracliser. Veniturile erau realizate de chiria locu- 
lui unde se organiza târgul săptămânal, precum şi din 
administrarea moşiilor Cacaleţi, Bădiceni şi a pădurilor 
din aceste locuri. În documentele Primăriei Piteşti din 
1894, Biserica „Sfânta Vineri” era descrisă astfel: una 
biserică de zid veche, învelită cu tinichea, cu două turle, 
una la Pantocrator şi una care servă de clopotniță, re- 
parată în 1877; are tâmpla de zid şi o grădină spațioasă 
de jur împrejur, plantată cu diferiţi arbori, împrejmuită 
cu zid, iar în faţa străzii Sfânta Vineri cu grilaj de fier pe 
un postament de piatră, cu două porţi de fier mari şi do- 
uă mici”. Biserica dispunea ca inventar de icoane, argin- 
tărie şi cărți vechi, iar cele mai vechi documente din 
arhivă datau din 1857. 

Biserica „Sfânta Vineri” sau „biserica Ungurelu din 
Vale” avea şi hramul „Sf. loan”. A fost începută de slu- 
gerul” loan Ungurelu şi Hagi Tenea şi terminată de Ale- 
xandru Ungurelu, între anii 1818 şi 1827. În anul 1845, 
protoiereul o înregistrează sub numele de „Sf. Vineri din 
Telesci”, cu hramul „Cuvioasa Paraschiva”. La 18 iulie 
1875, enoria cere aprobare la episcopie pentru a o zu- 
grăvi;, la 10 decembrie 1877, biserica este zugrăvită, fi- 
ind sfinţită la 18 decembrie acelaşi an. Alte reparaţii şi 
îmbunătățiri (împrejmuire, repararea temeliei, acoperi- 
şul) s-au făcut în anii 1888, 1893, 1902. Cu toate repara- 
iile care s-au făcut, biserica nu mai rezista. Singura 
soluţie era construirea alteia noi. După aprobările de ri- 
goare s-a pus piatra fundamentală pentru biserica nouă, 
la 20 iulie 1903, slujba fiind efectuată de către episcopul 
Gherasim Timuş (31 mai 1893 — 22 decembrie 1911). 
Proiectul clădirii a fost întocmit de arhitectul |. 
Socolescu. Noua biserică s-a ridicat alături de cea veche, 
care a fost demolată. Sfinţirea, după zugrăvit, a avut loc 
la 12 octombrie 1908. A fost modernizată ulterior ori in- 
troducerea curentului electric în 1915%. 

În ceea ce priveşte Biserica Sfântul Gheorghe, aceas- 
ta se găsea în culoarea de roşu, avea ca hram Sfântul 
Gheorghe, era una dintre cele mai vechi din oraş, datând 
din 1656, veniturile fiind asigurate de şase prăvălii de pe 





"1DGAS, filiala Argeş, fond Primăria Piteşti, ds. 15/1894/1905, f. 163. 
” Ibidem, ds. 15/1894/1905, f.106. 

% Ibidem. 

” Sluger sau sulger = membru al curţii domneşti care se ocupa cu 
aprovizionarea cu carne. 

* "Teodor, Mavrodin, Op. cit.„p. 314. 

strada Şerban-Vodă şi din nouă locuri date cu embatic. 
Personalul era format din doi preoți, un diacon, un cântă- 
reţ şi un paracliser în 1884. Biserica „Sfântul Gheorghe” 
se mai numea şi „Domnească” şi avea şi hramul „Sf. Fi- 
lofteia”. A fost târnosită de Constantin Şerban” şi 
Doamna Bălaşa, la 1656. Este singurul vestigiu al curții 
domneşti din Piteşti””. Biserica a fost refăcută în sec. al 
XVIII-lea şi reparată în mai multe rânduri (1844, 1869, 
1872). În anul 1845, biserica se afla în stare bună și se 
slujea sfânta liturghie. La 3 iunie 1875 epitropii'* cer 
aprobare episcopiei să-i facă noi reparaţii, care la 27 no- 
iembrie se terminaseră deja, „afară de tâmpla care a ră- 
mas nepoleită din lipsă de fonduri”. Enoriaşii şi 
epitropii voiau s-o sfinţească de 7 decembrie (Sf. Filofte- 
ia), dar pentru că fondurile pentru terminarea tuturor lu- 
crărilor s-au epuizat în 1875, sfinţirea a avut loc abia în 
luna martie 1877. Alte reparaţii au avut loc în 1883 şi în 
1891. O preocupare constantă a constituit-o apărarea pic- 
turii de fumul produs al lumânării şi păstrarea curăţeniei 
parchetului. Pentru aceasta, în 1892 s-au pus la sfeşnice 
şi policandre lumânări cu resort de metal şi în care se in- 
troduceau numai lumânări de ceară curată. În 1894, Bise- 
rica este descrisă astfel: construită de zid, cu tâmpla de 
brad şi tei, sculptată; înlăuntru are parchet de asfalt şi 
marmură. Învelişul este din fier alb, vopsit. Arhiva bi- 
sericii avea documente din 1805, anume zapise şi copii 
de zapise, anaforale judecătoreşti, cedări de locuri.” Din 
cauza trecerii timpului, Biserica a avut nevoie de repara- 
ţii mai mici, care s-au făcut în anii 1902 şi 1903. Înlătu- 
rarea pericolului afumării interiorului bisericii a dispărut 
odată cu introducerea curentului electric în anul 1913. 
Biserica „Sf. Gheorghe” a obţinut construirea unei bise- 
rici-capele, terminată în 1905%. 

O biserică din secolul al XIX-lea era şi cea cu hramul 
Sfântul Nicolae, care avea şi ea doi preoți şi un cântăreţ, 
iar veniturile erau asigurate de patru prăvălii de pe strada 
Şerban-Vodă."” În 1894, cu ocazia rectificării bugetului 
comunal în urma Legii lui Take Ionescu din 1893, se 
realizează inventarul Bisericii „Sfântului Nicolae”, care 
este afiliată Bisericii „Sfântul Gheorghe”. Se spune că 
biserica este construită de zid, învelită cu fier alb, cu do- 
uă turle. În turla clopotniţei se află aşezat un orologiu, 
dăruit Bisericii de decedatul Ștefan Babick, fost farma- 
cist şi întreţinut de primărie.“ De asemenea, Biserica 
avea în patrimoniu o Evanghelie îmbrăcată cu argint, 
şapte candelabre mari de argint şi patru mici, tot din ar- 
gint. Documentele cele mai vechi din arhiva bisericii da- 
tau din 1852 şi se refereau la procesul pentru moşia 





% Constantin Şerban, domn al Ţării Româneşti (9 aprilie 1654 — 
martie 1658). 

” Piteştiul a fost Curte Domnească şi în vremea lui Neagoe Basa- 
rab (1512-1521). 

* Epitrop = administratorul unui bun, în special al averii unei bise- 
rici; efor. 

Teodor, Mavrodin, Op. cit., p. 310. 

**DGAS, filiala Argeş, fond Primăria Piteşti, ds. 15/1894/1905, . 152. 
1 Ibidem. 

% Teodor, Mavrodin, Op. cit, p. 311. 

*5DGAS, filiala Argeş, fond Primăria Piteşti, ds. 21/1884-1885, f. 75. 
* Ibidem, ds. 15/1894 -1905, f. 147. 

Vătăşescu cu Casa răposatului Nae Socolescu şi Ștefan 
Jianu. Biserica „Sfântul Nicolae” a fost construită se 
pare în secolul al XVIII-lea (?), dărâmată de cutremur în 
1802, refăcută de enoriaşi în 1812, arsă la 1848, refăcută 
şi zugrăvită în 1864. Protopopul o înregistrează în anul 
1845 ca fiind în activitate. Bisericii i s-au făcut reparaţii 
importante şi, la 30 noiembrie 1867, a fost resfințită. În 
1876, biserica a trebuit să lupte contra iniţiativei primă- 
riei de a se instala în turla ei un observator care să anunțe 
apariţia unui foc în oraş.“ La 17 ianuarie 1877, episco- 
pul face cunoscut Ministerului Cultelor şi Instrucțiunii 
Publice că, de s-ar aplica, ar avea de suferit cu timpul 
din cauza materialului ce s-ar adăuga în turlă pentru 
observator”. Interesant este faptul că Regele Carol I a 
înzestrat această biserică cu un policandru, conform 
adresei nr. 20/8 iunie 1884 a Casei M. S. Regelui: Am 
onoarea a vă aduce la cunoştinţă Prea Sfinţiei Voastre 
că săptămâna aceasta s-a pornit la Piteşti, la adresa 
sfinției sale protopopul județului Argeş, policandrul dă- 
ruit de M. S. Regele bisericii Sf. Nicolae din acel oraş. 
Alte reparaţii s-au făcut în 1887, 1893, 1897, 19219. 

În culorile negru şi albastru (două din cele patru car- 
tiere ale Piteştiului din secolul al XIX-lea) se găseau no- 
uă lăcaşuri de cult, printre care şi sinagoga şi două 
biserici care nu aparțineau confesiunii ortodoxe. 

Biserica Sf. Ioan din Piteşti a fost amplasată pe locul 
vechiului „foişor de foc” şi este atestată din 1628; la 
1728 era construită din lemn şi în 1806 reconstruită de 
Hagi Matei Țăcălie.* În 1845 biserica este în bună stare. 
Enoria bisericii, la 18 ianuarie 1861 se plânge episcopiei 
că lăcaşul a rămas mic, neîncăpător faţă cu sporirea po- 
pulaţiei şi ar dori să-l mărească. Neexistând fonduri sufi- 
ciente s-a apelat la ajutorul credincioşilor. În perioada 
1881-1888 s-au desfăşurat lucrări de reclădire a bisericii 
de către enoriaşi. Cele mai importante lucrări s-au reali- 
zat în anii 1914-1915 când a fost închisă pentru slujbă 
deschizându-se pe 7 iunie 1915. Biserica Sfântul Ioan 
avea două hramuri: Sfântul Ioan şi Sfântul Dumitru şi 
dispunea de un singur preot şi un paracliser. În 1884 nu 
se organizau slujbe, acestea fiind suspendate din 1881, 
„fiind pusă în construcțiune””. Veniturile, în anul 1884, 
constau din 240 de lei provenind din chiria unor case din 
Piteşti, dar şi din daniile enoriaşilor”. 

Biserica Sfânta Treime datează tot din sec. al XVII- 
lea, din vremea lui Matei Basarab, fiind construită tot de 
meşterul Stoica, cel care a realizat ansamblul de la Go- 
leşti, proprietatea vestitei familii Golescu din fostul Judeţ 
Muscel”. Biserica a fost construită pe locul alteia mai 





3 Teodor, Mavrodin, Op. cit.„p. 310. 

* Ibidem. 

“ Ibidem. 

3 Ibidem, passim. 

% Ibidem . Din păcate biserica a fost demolată în 1962 ca urmare a 
proiectului de sistematizare a centrului oraşului. Policandrul dăruit 
de rege, icoane şi alte obiecte se află în biserica din satul Enculeşti, 
comuna Ştefăneşti, azi județul Argeş. 

“ Teodor, Mavrodin, Op. cit., p. 312. 

* DGAS, filiala Argeş, fond Primăria Piteşti, ds. 21/1884-1885, f. 15. 
* Ibidem. 

% Teodor, Mavrodin, Op. cit.,p. 311. 

vechi. Dintre elementele decorative se disting ancadra- 
mentele ferestrelor cu baghete în stil gotic şi rozete 
sculptate în motive diferite de la o fereastră la alta, pre- 
cum şi picturile murale din secolul al XVII-lea. La 1845, 
biserica se afla în activitate. După 20 de ani s-au făcut 
lucrări importante, şi la 23 septembrie 1864, protoieria 
face cunoscut episcopiei că dl. Andrei Grigorie, epitro- 
pul şi îngrijitorul bisericii Beştelei, solicită să se sfin- 
țească pe 27 septembrie.“ Biserica numită şi Beştelei a 
fost inițial schit, care s-a desființat, devenind biserică de 
mir, întreținută de stat. Vijelia din 1880 a afectat înveli- 
şul de tinichea şi două odăi unde stau servitorii, fiind 
afectată şi împrejmuirea“. În 1885, biserica nu se resta- 
urase, fiind schimbat şi preotul cu Gh. Miclescu. Noul 
preot este numit de Ministrul Cultelor şi Instrucțiunii 
Publice la 21 februarie 1885 şi ia în primire o biserică de 
zid, cu „toate învechite şi în stare proastă, intră şi ploaia 
prin acoperiş”. Cu toate intervenţiile făcute, ministerul a 
aprobat fonduri doar pentru reparaţii exterioare, iar pen- 
tru cele interioare (zugrăveală, policandru etc.) au strâns 
bani enoriaşii. La 15 decembrie 1885, toate reparațiile 
erau terminate şi se cere aprobare pentru sfințirea lăcaşu- 
lui la 22 decembrie. Episcopul aprobă şi-l anunţă pe pre- 
ot că va merge şi el /a sfinţirea sfintei liturghii“. 
Vechimea Bisericii „Sfânta Treime — Beştelei” nu era 
cunoscută de autorul statisticii din 1884. Este un lăcaş de 
cult fără venituri proprii, supraviețuind financiar din 
fondurile alocate de stat şi din donațiile enoriaşilor. Ca şi 
personal, era deservită de doi preoți, un paracliser şi un 
cântăreţ. 

Cea mai nouă biserică avea hram dublu: Sfântul Ilie 
şi Sfântul Pantelimon, datând din 1828. Era slujită de doi 
preoţi, iar veniturile se ridicau la 1.500 de franci pe an, 
realizate din chiria unor case şi locuri de pe teritoriul Pi- 
teştiului. Biserica parohială „Sfântul Ilie” era încă parti- 
culară în 1894, zidită de familia Pandele Petre şi 
întreținută din averea lăsată de aceasta”. Biserica 
„Sfântul Ilie” din Piteşti a fost construită în perioada 
1826-1827 de Pantelimon Petre şi soţia Păuna. Este cea 
mai recentă construcţie religioasă din perioada studiată. 
La 22 aprilie 1892, parohul bisericii se plânge episcopiei 
că, deşi în testamentul ctitorilor se prevede ca preoţii să 
primească anual 200 de lei, din anul 1875 nu li s-au mai 
plătit aceste sume pe motiv că nu plătesc chirie fiindcă 
locuiesc în casele din curtea bisericii. Plângerea a fost 
înaintată la Ministerul Cultelor care a răspuns că dacă 
urmaşii nu pot plăti, atunci conform art. 35 din lege „să 
plătească primăria”“5. Se mai arăta în plângere că din ca- 
uza relei administrări a fondurilor bisericii (descendent 
N. Constantinescu), lăcaşul a ajuns în ruină. Administra- 
torul testamentului nu a vrut să renunţe la dreptul său de 
urmaş al ctitorilor şi s-a apucat de repararea bisericii, fi- 





“ Ibidem . 

“ Ibidem. 

“ Ibidem. 

+DGAS, filiala Argeş, fond Primăria Piteşti, ds. 15/1894/1905, f. 2. 
ii Mavrodin, Teodor, Op. cit., p. 313. 


19 


file de istorie 


ind ajutat şi de episcopie, cu pantahuză”?. Astfel că, în 
anul 1890, lucrările s-au terminat, biserica a fost mărită 
şi sfințită la 1 decembrie 1896 chiar de către episcop. Al- 
te lucrări, în special de întreţinere, s-au făcut în anii 
1910, 1920, dar mai ales după 1945%. 

Schitului Trivalea, cu hramul „Sfânta Treime”, nu i 
se cunoştea data construcției în 1884, fiind întreținută 
din fondurile statului şi fiind deservită de doi preoţi.”! 
Conform istoricului Teodor Mavrodin”, Schitul Trivalea 
din Piteşti a început să fie construit de mitropolitul Var- 
laam în anul 1672 şi terminat între anii 1678 şi 1688; a 
fost avariat de cutremurul din 1802, refăcut mai târziu. 
Din nou a fost dărâmat de cutremurul din 1827 şi rezidit 
în perioada 1854-1856, în timpul egumenului lerotei, re- 
staurat şi zugrăvit în 1904. A fost metoh“ al Mănăstirii 
Cozia. La 4 octombrie 1918, stareţul Iustin Popescu ra- 
portează episcopiei că, în urma cutremurului din 1916, 
trei camere s-au ruinat şi cere ajutor. Episcopia a inter- 
venit la MCIP şi schitul a primit suma de 300 de lei. La 
20 iulie 1921 se mai cer bani pentru alte două încăperi”. 

Ultima biserică ortodoxă amintită în documentul din 
1884 era cea numită Mavrodolu, cu hramul Sfinţilor 
„Spiridon, Haralambie şi Adormirea Maicii Domnului”. 
Este o biserică reconstruită în secolul al XIX-lea, de zid, 
de Ion Mavrodolu, în perioada 1815-1818, fiind sfințită 
de către episcopul Iosif. Iniţial, Biserica era din lemn şi a 
fost construită în anul 1752 de Ene Cupeţul. A avut de 
suferit în urma incendiului din 1848 şi a fost reparată şi 
resfințită în 1849. În statistica protopopului din 1845 este 
consemnată cu acelaşi hram, fiind numită „Precista No- 
uă”. Reparaţii i s-au făcut în 1866%. 

Între Biserica „Sf. Gheorghe” şi „Biserica 
Mavrodolu” — mai ales după crearea statului român şi 
stabilirea sărbătorilor naţionale prin Regulamentul pen- 
tru sărbătorile ce trebuie a ţine creştinii ortodocşi în 
curgerea anului, din 3 iulie 1874% — exista o competiție 
pentru organizarea de ceremonii. 

La 17 septembrie 1868, epitropii trimit episcopului o 
jalbă în care se arată că biserica lor a fost catedrala aces- 
tui oraş chiar de la fondarea ei, într-însa se primeau 
domnitorii, prea sfinţii episcopi şi se săvârşea orice ce- 
remonie religioasă privitoare la Te-Deum-uri domneşti 
şi alte ocaziuni de acest feliu. Acum, în iarna trecută, nu 
ştim din ce cauză şi din a cui bună-voinţă, ni se vesti 
prin tobă că catedrala de la Mavrodolu se permută la 
biserica „Sf. Gheorghe”. Episcopul este de partea jelu- 
itorilor şi scrie protoierului că Noi primim cu plângere d- 





“ Phantahuză = listă de subscripţie cu care se strâng bani pentru clădi- 
rea sau pentru repararea unei biserici, pentru o operă de binefacere. 

* "Teodor, Mavrodin, Op. cit., p. 313. 

*! DGAS, filiala Argeş, fond Primăria Piteşti, ds. 21/1884-1885, £. 
20. 

“2 Teodor, Mavrodin, Op. cit., p. 318. 

*3 Metoh = metoc, mănăstire mică, subordonată administrativ unei 
mănăstiri mai mari; clădire care aparţine unei mănăstiri şi care ser- 
veşte ca loc de găzduire. 

* Teodor, Mavrodin, Op. cit., p. 318. 

* Ibidem, p. 314. 

* Isar, Nicolae Relaţiile sta-biserică..., p. 159. 

TDGAS, filiala Argeş, fond Primăria Piteşti, ds. 13/1868, f. 23. 

a se reda bisericii Mavrodolu dreptul ce l-a avut şi să 
aducă la cunoştinţa autorităților judeţene şi localnicilor 
acest lucru. Arhiereul Neofit Scriban îi mai spune proto- 
iereului: cucernicia ta, în lipsa noastră, vei săvârşi toate 
serviciile  Dumnezeieşti oficiale numai la biserica 
Mavrodolu, precum a fost obiceiul şi precum ai făcut şi 
până acum. Depoziţiile deciziunii acesteia şi copia su- 
pliciu... le vei face să ajungă la cunoştinţa celor ce se 
cuvin”. În anul îndeplinirii ordinului, protoiereul a pri- 
mit de la primărie adresa nr. 2267, prin care-i spune că 
este o lucrare a consiliului, bazată pe dreptul legii comu- 
nale, transferarea catedralei la biserica Sf. Gheorghe, ca 
biserica domnească şi fostă catedrală, găsindu-se şi în 
centrul oraşului, hotărâre care s-a luat în şedinţa din 8 
ianuarie 1868. Se pare că la hotărârea consiliului a avut 
şi protoiereul o oarecare influenţă, căci episcopul, la 28 
octombrie 1868, îi transmite că degeaba se străduieşte 
să-l determine a accepta hotărârea consiliului, asociindu- 
se cu acei ce asaltează canoanele bisericeşti, pentru a 
mă face pe mine complice la aceasta, ca să-mi calc sfin- 
tele datorii către biserică; rău faci că-mi dai asemenea 
Sfaturi şi mă mir că ai asemenea curaj când ştii foarte 
bine că eu altădată am jertfit totul numai ca să nu-mi 
calc datoriile către biserică... eu ştiu una şi bună, că bi- 
serica Mavrodolu, precum mărturisesc bătrânii Piteştiu- 
lui, de la întemeierea sa şi până astăzi, s-a bucurat de 
dreptul exclusiv şi necontestat de până acum de a fi o 
catedrală“. Enoriaşii, la rândul lor, şi-au arătat nemul- 
țumirea față de hotărârea consiliului comunal, trimițând 
o suplică la episcop, semnată de 200 de persoane, la 29 
noiembrie 1898, acuzându-l pe primar care a ajuns a or- 
dona chiar şi în biserică... şi prin mijlocirea actualului 
protopop — N. Constantinescu.” Conflictul dintre enori- 
aşi şi primărie a ajuns şi la Ministerul Cultelor şi Instruc- 
țiunii Publice. Slujbele erau oficiate tot de către doi 
preoţi în 1884. Biserica a fost bine întreţinută de enori- 
aşi, în ciuda conflictului cu primăria, fiind făcute îmbu- 
nătăţiri şi reparaţii succesive în anii 1883, 1891, 1912. În 
1912 biserica primeşte un iconastas nou, de aramă, de la 
doamna Bălașa I. Deleanu, cel vechi fiind donat unei bi- 
serici mai sărace. Între anii 1914 şi 1915 a fost repictată 
de Gheorghe Belizarie şi s-a introdus curentul electric. 
La inspecția din 27 decembrie 1939, protoiereul o găseş- 
te „bine”€?. 

Schitul Buliga era în activitate în 1845. Avea hramul 
„Sf. Îngeri”. Pisania” lăcaşului ne spune numele şi data 
celui care l-a clădit: Cu vrearea tatălui şi cu ajutorul fiu- 
lui şi cu săvârşirea Duhului Sfânt, miluindu-ne bunul 
Dumnezeu, îndemnatu-ne-am de am zidit această sfântă 
biserică din temelie eu robul lui Dumnezeu jupan Martin 
sin jupan Pătru Buliga şi cu jupâneasa Elena şi întru 





5% Ibidem. 

% Ibidem. 

“ Ibidem. 

€! Ibidem. 

Sa Teodor, Mavrodin, Op. cit.„p. 318. 

“ Pisanie = inscripţie sculptată în piatră, în metal, pictată etc. Pe 
morminte, la intrarea într-o biserică, într-o clădire etc., cuprinzând 
o invocaţie religioasă, numele ctitorului, motivarea zidirii sau date 
asupra monumentului respectiv. 

lauda şi cinstea prea marilor voievozi Mihail şi Gavril şi 
a tuturor celorlalte fără de trupuri puteri, în zilele prea 
luminatului Ion Constantin Nicolae voievod ca să ne fie 
nouă şi părinților noştri de pomenire în veci amin 
(sept. 1, anul 7208; adică 1 septembrie 1699). Destina- 
ţia lăcaşului a fost aceea de a fi schit de călugări, fiind 
închinat mitropoliei țării. În urma legii de secularizare a 
averilor mănăstireşti“, din timpul domnitorului Alexan- 
dru loan Cuza, a intrat în proprietatea statului. În 1884 
Schitul Buliga era o biserică fără venituri proprii, întreţi- 
nută de stat şi ale cărei slujbe erau organizate de doi pre- 
oți. 

Prefectura judeţului Argeş, dorind să-şi construiască 
un sediu administrativ, potrivit cu nevoile sale, intervine 
la Ministerul de Interne pentru a-i ceda terenul schitului 
şi clădirile de pe el. Urma ca biserica şi clădirile schitu- 
lui să fie demolate, invocându-se şi starea precară în care 
se aflau. La 23 august 1898 ministerul face cunoscut 
episcopiei că a aprobat cererea Prefecturii Argeş de a se 
dărâma biserica în vederea ruinei în care se găseşte“. 

La 7 septembrie 1898, prefectul scrie episcopiei că pe 
locul numit Buliga din oraşul Piteşti, proprietate a aces- 
tui judeţ, concedată de stat prin legile promulgate la 21 
martie 1872 şi 28 ianuarie 1893” s-a spus în lucrare Pa- 
latul Administrativ al judeţului Argeş — aprobându-se 
dărâmarea imobilelor existente. Dărâmarea s-a aprobat 
cu dispozițiunea de a se ridica pe locul sfântului pres- 
to“ un monument comemorativ în care să se încadreze, 
pe cât posibil, inscripțiunea originală, cea veche, sub 
monument să se pună oasele din mormintele ctitorilor, 
conservându-se deasupra piatra funerară, iar odoarele 
bisericii, ca chivotul de argint, potirul, Evanghelia din 
1697 de Antim Ivireanul să se trimită la muzeu, de ase- 
menea şi clopotele dacă au inscripţiune“”. În cazul în ca- 
re clopotele nu au inscripţii, să fie trimise la episcopie, 
împreună cu celelalte obiecte şi veşminte spre a fi îm- 
părțite la biserice sărace, lipsite de aceste obiecte”. În 
privința materialelor ce ar rezulta din demolare, prefectul 
propune să fie date comunei Bascov-Fleşti, care de mai 
mult timp doreşte să-şi clădească lăcaş de rugăciune, dar 
nu are mijloace. Ambele adrese primite episcopul le îna- 
intează Sfântului Sinod pentru a decide, inserând şi câte- 
va informaţii despre schit: a avut moşii la Schiau, 
Ungheni, Negreni, vii, delniţe şi case mari; avea călugări 
fiind considerată schit; mai avea şi preoți de mir, diaconi 
şi un arhiereu”); aici a fost consistoriul eparhial, ca şi 
şcoala din care ieşeau candidaţi la preoţie, pe vremurile 
acelea pe când nu existau şcoli şi seminare în ţară; toată 
averea a luat-o statul la 1864; de la secularizare până la 





% Teodor, Mavrodin, Op. cit., p. 318. 
% Legea de secularizare — dec. 1863, în vremea domnitorului 
Alexandru loan Cuza (24 ianuarie 1859 — 11 februarie 1866). 
% "Teodor, Mavrodin, Op.cit., p. 311. 
67 : 
Ibidem . 
S Prestol sau pristol = masă din mijlocul altarului unei biserici, pe 
care se țin obiectele necesare oficierii liturghiei. 
% "Teodor, Mavrodin, Op. cit., p. 314. 
70 n: 
Ibidem. 
7! Arhiereu = denumire generală pentru gradele superioare ale cle- 
rului. 

legea clerului mirean aici a fost un egumen sau preoți de 
mir ca îngrijitori. Sfântul Sinod, luând în discuţie situația 
de la Piteşti, la 19 octombrie 1898, a hotărât să nu apro- 
be dărâmarea bisericii, anunțând episcopia despre aceas- 
ta la 21 octombrie 18987. 

Intervenţii pentru păstrarea bisericii s-au făcut din 
partea îngrijitorului, enoriaşilor, a episcopiei şi a Sfântu- 
lui Sinod. Totul a fost în zadar. La 14 decembrie 1898, 
Ministerul Cultelor şi Instrucțiunii Publice îi face cunos- 
cut episcopului că s-a aprobat de către Comisia Monu- 
mentelor Istorice demolarea şi deci nu se mai poate face 
nimic. Ca urmare, la 18 ianuarie 1899, episcopul comu- 
nica protoiereului să se ia obiectele sacre şi Evanghelia 
şi să fie depuse la muzeul episcopal, iar celelalte obiecte 
să fie date bisericii parohiale („Sf. loan”), unde va servi 
şi preotul bisericii „Buliga”, iar tâmpla se va da altei bi- 
serici date în construcţie. Ministerul Cultelor este de altă 
părere şi propune episcopiei la 31 martie 1899 ca obiec- 
tele sacre să fie date Muzeului Naţional (Muzeul de An- 
tichități) din Bucureşti”. 

Fiecărei biserici îi erau afiliate familii de enoriaşi, 
numărul acestora variind de la 34 de familii, în cazul Bi- 
sericii „Buliga”, până la 175 de familii, în cazul Bisericii 
cu hramul „Adormirea Maicii Domnului”.7* 

În ceea ce priveşte bisericile creştine din oraş, venitu- 
rile acestora în 1901 erau următoarele: Biserica „Sf. 
loan” avea case bisericeşti, donate de MI. Nicolopol, 
case care erau închiriate în 19017; Biserica „Precista din 
Coastă” avea moşia Şuica, din județul Olt'%; Biserica 
„Sf. Vineri” a avut un venit de 141.432 de lei în 1901, 
iar cheltuielile au fost de 7.540 de lei, având aşadar un 
excedent de 133.892 de lei.” 

Comuna contribuie nu numai la plata personalului bi- 
sericilor din oraş, ci intervine şi pentru sancţionarea ce- 
lor care se fac vinovaţi. Astfel, preotului Gh. Mielcescu, 
de la biserica Buna Vestire Greci, i se opreşte în 1901 
salariul pe 10 zile, „fiind judecat”. 

În urma modificării Legii clerului, salariul preoţilor 
în 1900-1901 şi 1901-1902 era plătit de comună, 60 de 
lei, şi de stat, respectiv 40 de lei lunar. Suma plătită de 
comună variază. 

În acest context, aflăm că la Biserica „Sf. Gheorghe” 
exista un cor înfiinţat în 1884 şi care era întreținut de bi- 
serică. Preotul acestei biserici doreşte ca acest cor să fie 
întreţinut de stat, precum cele din oraşele Bucureşti, Plo- 
ieşti, Giurgiu, Câmpulung, care, după ştiinţa preotului 
respectiv, primeau lunar câte 500 de lei de la comună.” 


(continuarea în numărul următor) 





? “Teodor, Mavrodin, Op. cit., p. 314. 

“5 Ibidem. 

"'DGAS, filiala Argeş, fond Primăria Piteşti, ds. 15/1894/1905, f. 
58 şi 67. 

7 Ibidem,ds. 5/1901, f. 10. 

7 Ibidem, f. 13. 

7 Ibidem, f. 23. 

“3 Ibidem, f. 15. 

? Ibidem, £. 23. 

Arc peste timp: Poarta Eroilor în presa locală 


Din inițiativa colonelului Barbu Pârâianu, comandan- 
tul Regimentului 4 Dorobanţi Argeș, secondat de ajutorul 
său, locotenent-colonelul Constantin Bengliu, a fost con- 
struit în Piteşti monumentul ce din 1926 poartă numele 
de Poarta Eroilor. Veritabil arc de triumf care străjuieş- 
te intrarea în fosta cazarmă a Regimentului 4 Dorobanţi, 
monumentul a fost construit din fondurile adunate cu 
sârg prin prestațiile publice ale fanfarei regimentului, din 
sumele alocate regimentului pentru întreţinere, cât şi din 
contribuţia benevolă a cadrelor militare şi trupei. 


Poarta Eroilor, după inaugurarea din 1926, unde se pot vedea mor- 

tierele plasate în spaţiul destinat trofeelor, plăcile din oţel inscripţio- 

nate cu numele eroilor, acvila ce străjuieşte arcul de boltă şi şipotele 
amplasate pe stâlpii laterali 





Mai jos, pe plăci mari de tablă de oțel zidite în poartă 
şi acoperite cu sticlă, au fost inscripţionate numele celor 
2.300 de ostaşi care au murit, alături de ofiţerii lor, pen- 
tru împlinirea aceluiaşi ideal. În partea de jos a stâlpilor 
porţii erau înfipte două şipote, din care [...] curgea o 
apă limpede ca lacrima — care să [a]stâmpere întot- 
deauna setea trecătorilor osteniţi. În interiorul stâlpilor 
porţii a fost amenajat un mic muzeu militar, unde au fost 
expuse trofeele de război luate de ostaşii Regimentului 4 
Dorobanţi în luptele de la Mărăşti: aruncătoare de bom- 
be, puşti şi carabine, săbii şi grenade [...] care erau în- 
fipte în picioarele porţii [...]. Pe peretele din interior, 
deasupra acestor exponate, au fost rânduite tablouri cu 
chipurile ofițerilor căzuţi la datorie. Pe frontispiciul mo- 
numentului au fost inscripţionate cuvintele următoare: 
Regimentul Argeş nr. 4. Poarta Eroilor 1918. Morți pen- 
tru țară, pentru Rege şi Drapel, crezul pentru care eroii 
înscrişi pe această monumentală poartă și-au sacrificat 





! Istoricul Regimentului 4 Dorobanţi “ARGEŞ”, Editura Pă- 
mântul, 2008, p. 229-235. 

ce au avut mai scump. Mai departe rămâne scris că: Ei n- 
au murit, trăiesc în noi că sunt eroi, pentru ca cei ce vor 
citi să nu uite că cinstirea eroilor este însăşi cinstirea pa- 
triei. 

Pe stâlpii Porții Eroilor au fost dăltuite denumirile 
localităţilor Bran, Dragoslavele, Mărăşti, Mohu ş.a., în 
care au căzut la datorie militari argeşeni în luptele din 
Primul Război Mondial. 

Inaugurarea monumentului a avut loc la 26 septem- 
brie 1926, o frumoasă zi de toamnă, printr-un ceremonial 
deosebit, cum se cuvenea momentului. Aşa cum con- 
semna un ziar al vremii: s-a adunat lume multă ca să 
sfințească acest monument şi să pomenească numele ce- 
lor înscrişi pe el [...]. S-au adunat, cu zgomot de sărbă- 
toare şcoli, armată multă, văduve şi orfani de război, 
pururea cu ochii înlăcrimaţi şi lume multă piteşteană”. 

La această solemnă manifestaţie au asistat înalte per- 
sonalități militare, oficialități ale oraşului, demnitari, ofi- 
ţeri pensionari, reprezentanți ai clerului, invitați. 

Dintre aceştia îi amintim pe: generalul Dumitrescu 
Constantin, comandantul Corpului | Armată, generalul 
Stambulescu Gheorghe, comandantul Diviziei a 3-a In- 
fanterie, şi subşeful său de stat-major, Spiroiu Mişu, co- 
mandantul Regimentului 6 Artilerie, Ştefănescu 
Alexandru, comandantul Brigăzii a 2-a Artilerie, medicul 
şef al Diviziei a 3-a, Negoescu Budeanu, comandantul 
Cercului de Recrutare Argeş, Ovid Bădulescu, prefectul 
de Argeş, Mişu Păunescu, subprefectul judeţului, prima- 
rul urbei, Ştefan Martinescu, senatorii: Iancu Purcăreanu 
şi inginerul Baranga, deputaţii: general Iancovescu, lon 
Posescu, Honoriu Bănescu, colonel Homoriceanu; in- 
spectorul general sanitar Vasile Teodorescu, primul pre- 
şedinte al Tribunalului Argeş, Zenovie Damian, 
directorul poliției, Manole Dumitrescu, director de ban- 
că, Episcopul de Argeş, protopopul Vintilescu, preotul 
Mateescu, confesorul garnizoanei, ofiţeri activi şi de re- 
zervă din cadrul regimentului, întregul corp ofițeresc din 
garnizoana Piteşti, locotenentul Nicolae Copaciu, dele- 
gatul Societăţii Mormintele Eroilor din Bucureşti ş.a”. 

Începând cu orele 9%, mulţi localnici au început să se 
îndrepte spre monument, pentru a-şi ocupa locurile fie la 
tribună, fie pe trotuare. Puțin mai târziu au început să 
sosească delegaţiile societăţilor, ale şcolilor, văduvele şi 
orfanii de război, lume foarte multă, din toate categoriile 
sociale. Foarte bine primită a fost Societatea Munții Coţi, 
a demobilizaţilor din Argeş, care au venit în formaţie 
ostăşească, cu drapel şi trompeţi militari”. 





” Arhivele Militare Române, fond „Colecţii.RIJO 1”, f. 20. 
3 „România Eroică”, nr. |, anul 1927, p. 7-8. 
* Ibidem, p.8. 

La ora 11, comandantul Corpului 1 Armată, generalul 
Constantin Dumitrescu, cu statul său major, a trecut în 
revistă trupele din garnizoana locală, care erau dispuse 
pe trotuare în faţa monumentului. S-a făcut prezentarea 
oficialităților, a ofiţerilor superiori şi a invitaţilor”. 

La orele 11% a început solemnitatea printr-o slujbă 
religioasă oficiată de I.P.S. Episcopul Argeşului, însoțit 
de clerul din Piteşti, care s-au rugat pentru cei morți şi 
pentru cei vii, stropind cu apă sfințită monumentul şi ta- 
blourile ce cuprind numele eroilor adormiți întru Dom- 
nul, cum şi peste capetele drept-credincioşilor adunaţi la 
marea sărbătoare“. 

Acest moment a fost urmat de discursul de deschide- 
re rostit de colonelul Barbu Pârâianu, comandantul Re- 
gimentului 4 Dorobanţi care, deşi nu a luptat în război cu 
acest regiment, ci cu Regimentul 55 Infanterie, a simțit 
ca o sfântă datorie să-şi amintească de vitejii argeşeni şi 
în amintirea lor, să ridice această poartă monumentală 
a eroilor. Vocea sa, când liniştită şi duioasă, când zbu- 
ciumată şi puternică, a evocat, pe rând, faptele de vitejie 
pe care le-au făptuit în urmă cu zece ani ostaşii argeşeni 
la Bethlen, Calbor, Cincu Mare, Mohu, Homorod şi la 
Sânpetru în Transilvania, la Predeluş, pe muntele Ştevia, 
la Inoteşti, pe Valea Buzăului, la Schitul Tarniţa şi la 
Mărăşti”. Mai departe, în cuvântarea sa, colonelul 
Pârâianu a ţinut să spună oficialităților, dar mai ales pu- 
blicului prezent că «În războiul dezrobirii neamului, ju- 
dețul Argeş dând jertfă pe altarul Patriei 20 de ofițeri şi 
2.300 de soldați, am căutat să eternizez această vitejie, 
ridicând acest monument, acest arc de triumf, la poarta 
Regimentului 4 Argeş. Pentru ca toți să cunoască faptele 
de glorie ale regimentelor 4 şi 44 infanterie [...]. Fiţi 
mândri de regimentele ce au luptat atât de brav. Prin 
jertfa a 20 de ofițeri şi 2.300 soldaţi, v-aţi deschis loc de 
cinste în cartea de aur a neamului nostru. Eu, coman- 
dantul Regimentului 4 Argeş, convins fiind că războiul 
de mâine este războiul sufletului, că cinstea eroilor de 
ieri făureşte pe eroii de mâine, am ridicat cu modestele 
mijloace ale corpului acest portal monument, dându-i 
numele de „Poarta Eroilor”, pentru a eterniza vitejia 
fără seamăn a eroilor acestor două regimente din Argeş. 

Pe sub poarta aceasta copiii, bătrânii, soldații, con- 
centraţii, femeile care îşi vor căuta feciorii se vor opri O 
clipă, îşi vor înălța gândul către Cel de Sus şi vor aduce 
o lacrimă ca prinos de recunoştinţă în faţa acestor po- 
melnice de eroi, realizând astfel, prin pilde şi fapte, edu- 
cația ostăşească şi naţională. Am ţinut ca pe bolta 
acestui monument să scriu crezul nostru ostăşesc prin 
cuvintele: „Pentru Țară, Pentru Regi şi Drapel!” [...] 
cuvinte pentru care eroii ce-i priviți şi-au sacrificat ce 
au avut mai scump. 

Aceste cuvinte să vă fie şi vouă crezul de mâine, spre 
a fi demni urmaşi ai celor care s-au luptat la Bran, Cal- 
bor, la Homorod — Iztleter, Mărăşti, ori la Boiţa, 
Șelimberg, Tălmaci şi Mormântul. 

Ostaşi, 





5 Ibidem. 
€ Ibidem. 
7 Ibidem. 

Frumoasă moştenire ne-au lăsat părinţii şi fraţii 
noştri care au luptat pentru întregirea neamului. 

Fiți mândri, voi argeşeni, de gloria înscrisă de ei în 
cartea de aur! Dar o datorie sfântă vă leagă: Este dato- 
ria de a păstra neatinsă moştenirea ce ne-au lăsat! 
Duşmani mulți ne pândesc de la hotare, dornici de a ne 
rupe din sfântul pământ al Patriei. În sufletul vostru cu- 
rat şi în braţul vostru de oțel se reazemă siguranța zilei 
de mâine. Fiţi demni de cei 2.300 de eroi; fiți demni de 
numele de Români! 

În aceste momente înălțătoare mai avem o scumpă 
datorie, este aceea de a ne îndrepta gândul către Acela 
care a fost simbolul vitejiei fără seamăn, către Marele 
nostru Căpitan, către Majestatea Sa Regele Ferdinand, 
făuritorul României Mari şi rugăm pe bunul Dumnezeu, 
să-i dea zile multe, pentru a duce mai departe pe căile 
înțelepte destinele acestui neam»! 

Cuvântarea a fost încununată de urale nesfărşite, 
pornite cu toată puterea din pieptul tuturor. 

După comandantul Regimentului 4 Argeş, prin oste- 
neala căruia se ridicase monumentul, a luat cuvântul pro- 
toiereului Vintilescu, în cuvinte emoțţionante, el a 
evidenţiat faptele de arme ale eroilor argeşeni: Cine din- 
tre noi nu ştie, frați români, drept-credincioşi, că sunt 
unele clipe, unele ceasuri ale vieţii, când tăcerea, lacri- 
mile, amintirea şi speranța mută sunt tot ceea ce poate 
să exprime inima! Aşa încât trebuie să mărturisesc că 
cuvântul nu mi se pare tocmai potrivit în acest moment şi 
în acest loc. Singure două vorbe ar forma cea mai fru- 
moasă cuvântare panegirică şi patriotică: 1916-1918! 
Să dăm drumul amintirii să cutreiere toate direcţiile în 
întinsul patriei noastre, prin văile Dunării, Tisei, Jiului, 
Oltului, Argeşului, Buzăului, peste dealuri şi crestele 
munţilor, prin trecătoarele lor şi peste şesuri! Să ne în- 
toarcem apoi aici şi să lăsăm inimile să se reverse în 
sentimente de admiraţiune pentru eroii noştri în rugă- 
ciuni pentru odihna sufletelor lor în fericirea eternă şi în 
urări patriotice pentru propăşirea viitoarei Românii 
Mari”! 

În încheiere, invocând pilda biblică potrivit cu situa- 
ţia, Sfinţia Sa a încheiat cuvântarea îndrumând asistența 
la credință în valorile neamului, cu spusele lui Hristos: 
Mântuitorul a zis: Rămâneți întru mine şi Eu întru voi, 
căci fără mine nu puteţi face nimic! Eu sunt uşa, prin 
mine, de va intra şi va ieşi şi pășune va afla! 

Fie ca această poartă monumentală să însemne învi- 
erea tuturor virtuţilor ostăşeşti, de-a lungul generaţiilor 
care vor intra şi vor ieşi printr-însa. 

Momentul festiv dedicat inaugurării porții monumen- 
tale a Eroilor s-a încheiat prin tăierea panglicii tricolore 
din jurul monumentului şi defilarea trupelor şi şcolilor pe 
şoseaua care ducea spre parcul Trivale!”. 

La banchetul care a avut loc, după-amiază, în saloa- 
nele Cercului Comercial şi Industrial au luat parte Epis- 
copul de Argeş, generalii Constantin Dumitrescu, 
Gheorghe Stambulescu, Lişcu, Iancovescu, Ştefănescu 





5 Ibidem. 
” Ibidem, p. 9. 
10 Jbidem. 

Alexandru, parlamentarii, tot corpul ofițeresc al garni- 
zoanei în mare ținută şi invitaţii! |. 

Un emoţionant cuvânt de încheiere a ţinut avocatul 
Velicu Athanasie, ofițer de rezervă în Regimentul 4 Do- 
robanţi: Ca argeşean mândru de regimentele argeşene şi 
ca fost ofițer al Regimentului 4 Argeș, țin să felicit din 
toată inima, pentru inițiativa frumoasă a d-lui colonel 
Pârâianu şi pentru hotărârea cu care a ştiut să ducă la 
bun Sfârşit, monumentul pentru comemorarea eroilor 
argeşșeni. 

I se cuvine cu atât mai multă laudă, cu cât fără să fi 
comandat Regimentul vreodată, a avut toată delicatețea 
sufletească să-şi ia asupra sa o sarcină care incumba 
altora. Se simțea de multă vreme nevoie de omagiul adus 
Regimentului 4 Argeş, care în momentele de restriște 
când îngheţase orice speranţe românimii, a făcut pentru 
prima oară să încolțească o rază de nădejde în sufletele 
tuturor, şi a încununat drapelul județului de o glorie 
eternă. 

Numai cine a trăit ziua de 11 iunie 1917, în Moldova, 
care a prins pe chipurile copiilor şi ale bătrânilor lacri- 
mile de bucurie la vestea victoriei de la Mărăşeşti, şi ca- 
re a călcat la urmă pe urmele eroilor pe acolo pe unde s- 
a desfăşurat gigantica sforțare a trupelor argeşene, nu- 
mai aceia pot să înțeleagă ce mare datorie de recunoş- 
tință au contractat urmaşii, pentru aceşti eroi. 

De aceea, înaintea d-lui colonel Pârâianu, judeţul în- 
treg trebuia să ia această inițiativă, ca să lase urmaşilor 
în mijlocul oraşului monumentul care să comemoreze 
pentru eternitate gloria fiilor judeţului, 

L-a fost dat d-lui colonel Pârâianu să risipească cel 
dintâi cenuşa uitării, care prea de timpuriu începuse să 
se aştearnă peste amintirea acelora care îşi dorm som- 
nul veşniciei, risipiţi de-a lungul țării. 

Numai aşa se pot întări sufletele, şi numai aşa sacri- 
ficiile celor 2.300 de soldaţi morţi nu vor rămâne zadar- 
nice. 

De azi înainte, tânărul care vine să-şi facă datoria 
către patrie va trebui să treacă pe sub Poarta Eroilor şi 
sigur că va ajunge la regiment mai bun, să urmeze pilda 
lor. Dar monumentul aşezat acolo unde este aşezat, pe 
drumul spre minunata noastră Trivale, va aminti şi tre- 
cătorilor, care se duc să respire aerul ei curat, că fără 
sacrificiul celor 2.300 eroi, România Mare n-ar fi fost 
făcută şi ei nu s-ar mai fi putut bucura de frumusețile 
Trivalei ca liberi cetăţeni. De aceea închin paharul meu, 
în sănătatea d-lui colonel Pârâianu, urându-i să ajungă 
cât mai sus în cariera sa, pentru a dovedi că are un su- 
flet mare *:. 

Anii şi vremurile au trecut în mare grabă peste oraş şi 
peste locuitorii săi. Amprenta acestui tăvălug s-a văzut şi 
s-a simţit peste tot, chiar şi peste monumentala Poarta 
Eroilor, care a impus nevoia de a fi restaurată. 1971 a 
fost ales anul când edilii (de acum) municipiului Piteşti 
au considerat momentul să redea monumentului (măcar 
o parte din) măreţia de altădată. 





11 Ibidem. 
"2 Ibidem, p. 9-10. 

Poarta Eroilor, după renovarea din 1971, unde nu mai sunt acvila şi 
inscripţia de pe arcul de boltă, iar spaţiul destinat trofeelor este 
îngrădit cu fier forjat 


Evident, unele modificări nu aveau cum să fie evita- 
te, cu atât mai mult cu cât locul destinat trofeelor fusese 
ocupat de mici prăvălii, devenind astfel puncte comercia- 
le atât pentru persoanele ce locuiau în zonă, cât şi pentru 
cei ce ieşeau la promenadă. Mulţi localnici îşi mai aduc 
aminte că „şipotele” de unde curgea apa cristalină dispă- 
ruseră de mult, doar ploaia şi zăpada topită mai udau zi- 
durile „Porții Eroilor”, făcând aproape indescifrabile 
numele eroilor, în schimb, cele două bazine de colectare 
au rămas până mai târziu. 

În urma restaurării, monumentul putea fi descris ca o 
lucrare monumentală, ce avea forma unui arc simplu sus- 
ţinut de stâlpi masivi. Pe plăci mari de marmură, sus, de 
o parte şi de alta a porţii, s-au înscris pentru veşnicie, cu 
litere de aur, numele celor 20 de ofiţeri din cele două re- 
gimente (4 şi 44 dorobanţi), toţi argeşeni, morți pe fron- 
tul sfânt al întregirii naţionale 5. 

Din nefericire însă, prea multe date tehnice despre re- 
staurarea din 1971 nu sunt accesibile, aşa că mai departe 
ne vom mărgini doar să aducem în atenţia cititorilor eco- 
urile ce s-au putut ... citi în presa vremii, care nu era de- 
cât portavocea partidului unic, despre dezvelirea Porții 
Eroilor. 

Prin urmare, sub titlul „Manifestări consacrate Zilei 
de 25 octombrie”, într-un articol nesemnat din oficiosul 
local al Partidului Comunist Român, a fost publicat pro- 
gramul dedicat întâmpinării acestei sărbători, manifestări 
programate să înceapă cu ceva timp înainte!*. 

În respectivul articol, primele informaţii s-au oprit 
asupra acțiunilor din 22 octombrie, când după-amiază 
urma să aibă loc întâlnirea cu generalul-maior Ion 
Săftescu, comandantul Şcolii de Ofiţeri „Mihai Viteazul” 
şi cu veteranii de război, eveniment ce urma să se desfă- 
şoare la „Casa de Cultură a Elevilor şi Studenţilor” din 
Piteşti. 





13 Col. dr. Florian Tucă, Mircea Cociu, Monumente ale anilor de 
luptă şi jertfă, Editura Militară, Bucureşti, 1983, p. 302. 

14 Secera şi Ciocanul, an XXI, nr. 5422, vineri 22 octombrie 1971, 
p: 3. 

Comandantul şcolii de ofiţeri urma să ţină o prelege- 
re cu titlul „25 octombrie — Ziua Forţelor Armate ale 
R.S.R.”, iar veteranii de război să evoce tradiţiile de lup- 
tă ale armatei române reunite sub titlul „Memoria hărţii”. 
În încheiere, urma să se difuzeze medalionul cinemato- 
grafic „Eroul locotenent Viorel Marceanu”. 

Tot aici se scria că asemenea manifestări consacrate 
apropiatei aniversări a forțelor armate au mai avut loc şi 
în zilele ce tocmai trecuseră, când generalul-maior în re- 
zervă Marin Ionescu a vorbit la Casa Armatei din Piteşti 
despre vitejia de arme a militarilor români în războiul 
antihitlerist, iar primul-secretar al Comitetului Municipal 
al U.T.C., Victor Popescu, a conferenţiat pe tema „Per- 
sonalitatea tânărului reflectată în principiile hărniciei, 
cinstei, onoarei, demnității socialiste”. 

Şi de data asta, manifestarea s-a încheiat cu prezenta- 
rea coproducţiei cinematografice româno-sovietice „Tu- 
nelul”, difuzate în cadrul galei de filme cu tema eliberării 
în cinematografia românească. 

Pentru zilele următoare erau anunţate noi manifestări 
dedicate acestui eveniment, respectiv în după-amiaza zi- 
lei de duminică, 24 octombrie 1971, în piaţa din faţa Ca- 
sei Armatei avea să se ţină un concert festiv. 

A doua zi, luni 25 octombrie, era anunţat un „pro- 
gram deosebit” din care se spicuia: ora 9 — solemnitatea 
depunerii de coroane la Cimitirul Eroilor, ora 12 — defi- 
larea militară pe principalele artere ale municipiului, ora 
18 — concert de fanfară şi gală de filme în piaţa din fața 
Casei Armatei. 

În succesiunea acestor manifestări dedicate aniversă- 
rii Zilei Armatei în anul 1971 a avut loc şi evenimentul, 
pe cât de important, pe atât de interesant, referitor la su- 
biectul nostru. Anume faptul că, în ziua de luni, 25 Oc- 
tombrie 1971, la ora Il urma să aibă loc «dezvelirea 
„Porții Eroilor” din Parcul Trivale — monument care in- 
crustează în piatră itinerarele de luptă ale fostului Regi- 
ment 4 „Argeş”, pe eroii căzuți pe câmpul de luptă». Cu 
această ocazie urma să aibă loc «un spectacol evocator 
(cântece şi poezii patriotice), piesa „Ecaterina Teodoro- 
iu” prezentată de un colectiv al teatrului din localitate» 5. 

Iată cum, din articolul de întâmpinare a Zilei Arma- 
tei, publicat pe 22 octombrie în „Secera şi ciocanul” 
aflăm că acest monument reprezentativ pentru urbea 
noastră a fost renovat şi redat piteştenilor ca un pios 
omagiu spre comemorarea eroilor argeşeni. 

Prelegerea general-maiorului lon Săftescu avea să fie 
publicată în paginile de duminică, 24 octombrie, ale ofi- 
ciosului local sub titlul „Braţul înarmat al poporului”, 
alături de „Salutul comitetului judeţean de partid adresat 
unităţilor militare din judeţul Argeş” şi de „Jurământ 
sfânt sub faldurile tricolorului”, articol în care a fost de- 





'5 Ibidem. 

1% General-maior lon Săftescu, Braţul înarmat al poporului, în 
“Secera şi Ciocanul”, an XXI, nr. 5424, duminică 24 octombrie 
1971, p. 1;4. 

17 Secera şi ciocanul, an XXI, nr. 5424, duminică 24 octombrie 
1971,p.1. 

scrisă ceremonia depunerii jurământului la Şcoala de ofi- 
țeri „Mihai Viteazul”!5. 

Întâmplarea a făcut ca 25 Octombrie să cadă într-o zi 
de luni, când pentru „Secera şi ciocanul” era zi de pauză 
şi nu apărea, aşa că desfăşurarea evenimentului a fost 
expusă în numărul de a doua zi, 26 octombrie 19719. 

Spre dezamăgirea noastră, spaţiul tipografic acordat 
nu a fost atât de generos pe cât impunea importanța mo- 
mentului. Mai mult decât atât, mai bine de o treime din 
articol a fost dedicată discursului patriotic, de altfel bi- 
nevenit, dar care nu putea transcede tezele oficiale. Prin 
apelul la valorile fundamentale ale istoriei neamului nu 
se urmărea altceva decât mobilizarea în jurul partidului 
comunist: „avem o istorie demnă, cu bărbaţi viteji şi 
drepţi, cu un popor harnic — şi trăieşte astăzi — demn. De 
la Decebal, Ştefan cel Mare, Mircea cel Bătrân, Mihai 
Viteazul şi până la pildele de eroism şi fierbinte patrio- 
tism ale fiilor acestui neam în lupta cu cotropitorii fas- 
cişti, istoria ne dezvăluie, spre mândria noastră, alese 
virtuți. 

A intrat în obicei să ne cinstim tradiția, să prețuim 
cum se cuvine aceste virtuţi, să preluăm ca la o ştafetă a 
generaţiilor — tot ce este mai bun şi înălțător, mai curat şi 
pilduitor'”. 

După această introducere, în aceeaşi notă, a fost mar- 
cat şi evenimentul căruia îi era dedicat articolul: „Ieri, 
Ziua Forţelor Armate ale Republicii Socialiste România 
a prilejuit în Piteşti o manifestare emoţionantă ce ne-a 
amintit de setea de dreptate şi libertate a înaintaților 
noştri, de vitejia lor legendară, de dragostea lor fără de 
margini faţă de glia strămoşească””!. 

Aşa cum era firesc, „solemnitatea de dezvelire a Por- 
ţii Eroilor de la intrarea în incinta fostului Reg. 4 Argeş” 
a început prin a fi prezentată odată cu enumerarea oficia- 
lităților participante: tovarăşul Gheorghe Năstase, prim- 
secretar al Comitetului judeţean Argeş al P.C.R., preşe- 
dintele Consiliului popular judeţean, membrii biroului 
Comitetului judeţean de partid, ai Comitetului executiv 
al Consiliului popular judeţean, ai biroului Comitetului 
judeţean U.T.C., ai biroului Comitetului municipal Pi- 
teşti al P.C.R., general-maior loan Săftescu, veterani de 
război. 

În spaţiul din fața Porții Eroilor a fost aliniată garda 
de onoare cu drapel şi fanfara. Alături de militari, la so- 
lemnitate au mai participat formațiuni ale gărzilor patrio- 
tice, detaşamente de pregătire a tineretului pentru 
apărarea patriei, elevi, pionieri, numeroşi cetăţeni. 

Solemnitatea a fost deschisă de tovarăşul Alexandru 
Popescu, prim-secretar al Comitetului Municipal Piteşti 
al P.C.R., primarul municipiului a dat cuvântul tovarăşu- 
lui loan Săftescu, care a evocat pagini de vitejie din viața 
regimentului argeşean, referindu-se apoi la viața nouă 





'% M. Manolache, Jurământ sub faldurile tricolorului, în “Secera şi 
Ciocanul”, an XXI, nr. 5424, duminică 24 octombrie 1971, p. 1; 4. 
197, Ulmeanu, Solemnitatea de dezvelire a Porții Eroilor, în „Se- 
cera şi ciocanul”, an XXI, nr. 5425, marţi 26 octombrie 1971, p. 1. 
% Ibidem. 

” Ibidem. 

într-o ţară liberă, socialistă „aşa cum au visat-o cei mai 
buni fii ai poporului”?. 

Au mai luat cuvântul general-maiorul (rez.) Marin 
Ionescu, veteran de război, fost ofiţer al Regimentului 4 
Argeş, şi Tudor Adrian, elev-sergent-major la Şcoala de 
Ofiţeri activi „Mihai Viteazul”%. 

După enumerarea participanţilor, a urmat descrierea 
monumentului, cu nimic deosebită față de ceea ce se gă- 
seşte în volumul citat mai sus: „Poarta Eroilor are, întru 
eternă amintire şi glorie, gravate în plăci de marmură 
nume de ofiţeri, subofiţeri şi soldaţi ai regimentului ar- 
geşean, căzuţi în lupta pentru independenţa şi eliberarea 
patriei. Inscripţii cu nume ca Bran, Mărăşti, Homorod 
amintesc, de asemenea, de locuri ale unor lupte eroice în 
care şi argeşenii au dat jertfe supreme”””. 

Au fost depuse coroane şi jerbe de flori. 

În încheiere, un grup de actori ai Teatrului „Alexan- 
dru Davilla” şi o formaţie de militari au prezentat „un 
vibrant montaj literar-muzical”. Pe platoul din faţa mo- 
numentului, în mod simbolic, au fost rostite cuvintele 
legământului Ecaterinei Teodoroiu, care au marcat în- 
cheierea ceremonialului de la Poarta Eroilor. 

Defilarea militară, moment ce echivala cu retragerea 
cu torţe din vremea monarhiei, a avut loc în centrul ora- 
şului unde subunități ale elevilor militari, formaţiuni ale 
gărzilor patriotice şi ale detaşamentelor de pregătire a 
tineretului pentru apărarea patriei au încheiat solemnita- 
tea dedicată Zilei Forţelor Armate ale Republicii Socia- 
liste România în anul 1971, ocazie cu care Poarta Eroilor 
a fost restaurată şi redată locuitorilor acestui oraş, pentru 
aducere-aminte şi cinstire a înaintaşilor, veşnică pildă de 
patriotism. 

Poarta Eroilor a revenit în atenția opiniei publice şi a 
autorităţilor locale în anul 2008, după o stăruitoare cam- 
panie pentru restaurare dusă atât în media locală, cât şi 
printr-un insistent lobby, pe lângă primarul oraşului. 

Pe 10 noiembrie 2008, după mai bine de opt luni, cât 
au durat lucrările de renovare executate de firma Zeus%, 
Poarta Eroilor a fost inaugurată” printr-un ceremonial 
religios şi militar”€. 

După cum bine ne aducem aminte, dezvelirea mo- 
numentului a avut loc în plină campanie electorală pen- 
tru alegerile parlamentare”. Aşa că nu este de mirare de 
ce valoarea arhitecturală şi mesajul istoric al monumen- 
tului aproape că au fost trecute cu vederea de puţinele 
gazete care au considerat oportun să mediatizeze eveni- 
mentul. Dincolo de unele inadvertențe, în treacăt a fost 





2 Ibidem, p. 3. 

% Ibidem. 

* Ibidem. 

* M. Sărărescu, Poarta eroilor, renovată, inaugurată de Pendiuc, 
în „Argeşul liber”, an CXXXI, nr. 5459, p. 2. 

* Sintagmă neadecvat folosită de autorul citat mai sus, deoarece 
monumentul a fost inaugurat în 1926. 

%* EM. Marta, Poarta Eroilor, restaurată, în „Curierul Zilei”, an. 
XV, nr. 4337,p.2. 

"* Nu doresc să insist prea mult pe marginea acestei idei, însă nu 
pot să nu mă gândesc ca poate asta a fost o şansă a monumentului 
de a fi restaurat. 

pomenit că „Poarta Eroilor a fost ridicată în cinstea eroi- 
lor argeşeni din Regimentele 44 şi 4, care şi-au jertfit vi- 
aţa în Războiul de Independenţă din 1877". Mesaj 
lacunar ce trebuie subliniat, cu atât mai mult cu cât a fost 
unul din cele două care au readus în atenția piteştenilor 
informaţii despre rostul acestui monument. 

În schimb, s-a comunicat costul renovării, care s-a ri- 
dicat la 3,9 miliarde lei vechi (după unele surse)” sau 4 
miliarde lei vechi (după alte surse)”, sumă alocată din 
bugetul Primăriei Piteşti (după unele surse), sau din cel 
al Consiliului Local Piteşti (după alte surse)", date inedi- 
te pentru istoria de 82 ani a monumentului. Suma respec- 
tivă a acoperit costul aprobărilor de intervenţie asupra 
monumentului, precum şi expertizele şi materialele folo- 
site, „unele speciale, pentru a nu afecta valoarea istori- 


că! 


Poarta Eroilor, după restaurarea din 2008, unde se poate vedea 
brâul de piatră de la arcul de boltă şi de la temelie, plăcile din cupru 
unde sunt inscripţionate numele eroilor şi ... termopanele 





Ca de fiecare dată, fie că a fost inaugurarea din 1926, 
fie că a fost momentul dezvelirii din 1971, lista partici- 
panţilor din partea autorităților a fost la loc de cinste, ga- 
zetarii fiind mai mult sau mai puţin generoşi cu 
enumerarea acestora. 

Astfel, „cel care a dezvelit monumentul a fost prima- 
rul Tudor Pendiuc. De la eveniment nu au lipsit candida- 
ţii P.S.D. pentru Senat şi Camera Deputaţilor în Piteşti — 
Octavian Ştireanu şi, respectiv, Bogdan Niculescu- 
Duvăz. Bogdan Pandelică şi Georgiu Gingăraş — candi- 
datul pentru Camera Deputaţilor şi preşedintele P.N.L. 


Piteşti, Marius Postelnicescu”"?. 





2 CJ., Poarta Eroilor a fost renovată. Investiţia s-a ridicat la 4 
miliarde de lei vechi, în „Societatea argeşeană”, an VI, nr. 1502, p. 
16. 

* B. M. Marta, op. cit., p. 2. 

% C.I. op. cit., p. 16. 

5 M. Sărărescu, op. cit., p. 2. 

31 E. M. Marta, op. cit., p. 2. 

% M. Sărărescu, op. cit., p. 2 

În altă parte, pe lângă candidaţii la parlamentare, au 
mai fost amintiţi viceprimarii Cornel Ionică şi Liliana 
Gagiu”. 

Alături de oamenii politici, au mai fost prezenţi „nu- 
meroşi oameni de cultură” dintre care au fost nominali- 
zaţi Octavian Sachelarie, directorul Bibliotecii Judeţene, 
şi Spiridon Cristocea, directorul Muzeului Judeţean”“. 

În cadrul manifestărilor dedicate dezvelirii Porții 
Eroilor, a fost lansat volumul «Istoricul Regimentului 4 
Dorobanţi „Argeş” (1877-1946), întocmit de un colec- 
tiv al Centrului de Studii şi Păstrare a Arhivelor Militare 
Istorice. Informaţie oferită cititorilor piteşteni de o singu- 
ră gazetă, care are meritul că nu a ezitat să aloce spațiu 
unui scurt (dar cu atât mai necesar) istoric referitor la 
rolul şi rostul acestui monument: „Batalionul 4 Doro- 
banţi Argeş a fost înfiinţat în 1872 şi a ocupat un loc de 
frunte în galeria unităţilor de infanterie ale Armatei Ro- 
mâne, dând numeroase jertfe de sânge în războaiele în 
care a participat, pentru înfăptuirea independenţei țării 
sau înfăptuirea unității naţionale. Poarta Eroilor a fost 
ridicată în anul 1926 în cinstea eroilor săi, căzuți pe fron- 
tul reîntregirii naţionale, în Războiul de Independenţă, 
precum şi a celor morți în Primul Război Mondial. Nu- 
mele acestora, peste 1.000 la număr, sunt scrise pe plăcu- 
țele de pe peretele monumentului, alături de numele 
localităţilor unde ei au murit făcându-şi datoria, Bran, 
Dragoslavele sau Mărăşti, pe frontispiciul acesteia fiind 
trecută deviza batalionului: „Pentru țară, pentru glorie şi 
drapel”! 

În încheiere a fost citat primarul Tudor Pendiuc, care 
„motivând refacerea acestui monument”, a spus: „Din 
păcate, o parte din monumentele istorice nu mai există. 
Faptul că noi renovăm azi monumente spune multe, spu- 
ne că ne aflăm, în sfârşit, în normalitate! Este de datoria 
noastră, a celor de azi, dar şi a celor de mâine, să păs- 
trăm intacte aceste simboluri pe care ni le-au lăsat înain- 
taşii noştri. Acest Arc de Triumf (sic!) piteştean nu vine 
decât să arate peste ani, decenii, secole, faptul că aici, la 
Piteşti, s-a scris istorie, că bravii noştri piteşteni au fost 
făuritori de istorie!” 

Însemnare cu care dorim să punem punct expunerii 
referitoare la reflectarea în presa locală a momentelor de 
inaugurare şi mai apoi de redare către locuitorii urbei a 
monumentului Poarta Eroilor, după două intervenţii de 
renovare. Însă nu înainte de a constata că, odată cu trece- 
rea timpului, spaţiul de informare media acordat acestui 
monument a devenit din ce în ce mai mic, ceea ce dove- 
deşte încă o dată că presa a abandonat funcţia educativă, 
pe de altă parte, interesul din ce în ce mai mic al opiniei 
publice pentru evenimentele istorico-culturale şi de edu- 
caţie patriotică. De altfel, aceste valori civice, devalori- 
zate prin intervenţia agresivă a ideologiei comuniste şi a 





% CJ. op. cit., p. 16. 

* M. Sărărescu, op. cit., p. 2. 
* E. M. Marta, op. cit., p. 2. 
% Ibidem. 

politicianismului postdecembrist, devin din ce în ce mai 
abstracte pe fondul unui dezinteres general față de identi- 
tate şi spirit civic. 


De altfel, presa nici nu mai are cum să-şi exercite 
funcţia civico-educativă, atâta timp cât calitatea pregăti- 
rii culturale şi profesionale din breaslă a atins cote inac- 
ceptabile, dovadă greşite impardonabile cu care au fost 
publicate datele referitoare la acest moment. 

Din nefericire, calitatea imaginilor cu Poarta Eroilor, 
imortalizate în diverse epoci, nu ne pot permite un amplu 
comentariu pe seama modificările aduse odată cu reno- 
varea din 1971, respectiv 2008. Nu cunoaştem cauzele ce 
au determinat aceste schimbări în structura arhitecturală 
a monumentului, sper că au fost cât se poate de obiecti- 
ve, aşa că nu-mi mai rămâne decât să le punctez pe cele 
ce le-am remarcat. Repet, observaţiile sunt făcute în ur- 
ma vizionării imaginilor de epocă, aşa că nu-i exclus ca 
multe altele să-mi fi scăpat. De aceea invit cititorii să nu 
ezite să caute asemenea metamorfoze, în imaginile pe 
care le mai deţin, atât în fotografii, dar mai ales în me- 
morie. 

Prin urmare, se poate observa că odată cu trecerea 
timpului a dispărut acvila ce străjuia faţada monumentu- 
lui, deasupra arcului de boltă pe care sta înscris „1916 
Poarta Eroilor 1918”. Inscripţie ce a dispărut din imagi- 
nile ce au imortalizat monumentul în perioada 1971- 
2008. 

La fel, cu trecerea vremii şi sub apărarea vremurilor, 
au dispărut portretele eroilor. Arcul de boltă, după ultima 
renovare, a fost reliefat cu o structură aparentă de piatră 
de Albeşti, care nu a existat până în acel moment. 

Temelia a fost marcată în acelaşi mod, însă aici se 
poate vedea că o asemenea structură a existat şi până în 
2008, chiar dacă nu aşa de pronunţată. 

Aşa cum am mai spus, şipotele cu apa cristalină, de 
asemenea, au fost îndepărtate. 

Spaţiul destinat trofeelor de război a fost golit de obi- 
ecte şi îngrădit cu fier forjat, iar după ultima renovare, 
închis cu omniprezentul termopan. 

Nu în ultimul rând, după 2008, plăcile din oţel in- 
scripţionate cu numele eroilor au fost înlocuite cu altele 
din marmură şi apoi din cupru, însă nu se mai regăseşte 
acelaşi număr de persoane pomenite cu ocazia inaugură- 
rii, adică 2.300 de eroi. Sper să nu greşesc când am nu- 
mărat doar 1059. 

În loc de concluzie dorim să facem o ultimă observa- 
ţie: inscripţia aşezată în 1926 pe frontispiciul monumen- 
tului „Morți pentru țară, pentru Rege şi Drapel” i-a fost 
substituită „Pentru ţară, pentru glorie şi drapel!”, încă o 
dovadă că istoria acestui monument depune mărturie 
pentru destinul piteştenilor din ultimul veac. 

Un monument exilat aşteaptă graţierea 


Unul dintre monumentele comemorative, important 
şi bine cunoscut în municipiul Piteşti în secolul trecut 
dar şi astăzi, este monumentul Independenţei României 
de la 9 mai 1877. Acesta este clasificat de Ministerul 
Culturii şi Patrimoniului Naţional şi se află în evidenţele 
Institutului Naţional al Patrimoniului, fiind publicat în 
Monitorul Oficial al României, partea I, Nr. 670 
bis/01.X.2010 la pagina 125, poziţia 849, cu codul LMI 
AG-III-m-B-13860 (aici unele date ar trebui corectate, ca 
de exemplu anul de datare, care este menţionat ca fiind 
1930, dar şi alte date sunt eronate). 





Piteşti Statuia Independenţi 














În memoria evenimentului politic de declarare a In- 
dependenței în anul 1877, dar şi a evenimentului militar, 
războiul româno-ruso-ture din anii 1877-1878, din viața 
tânărului stat român modern, în Piteşti s-au denumit mai 
multe străzi cu nume de localități unde au luptat unităţile 
militare din judeţ, aceste străzi existând şi astăzi (străzile 
Rahova, Smârdan, Griviţa, Plevna) şi s-a înălțat un mo- 
nument. Acest monument dedicat Independenţei a sufe- 
rit, ca mai multe alte monumente din Piteşti, o damnatio 
memoriae şi probabil că, doar datorită dânsei şi acțiunii 
unor oameni de suflet, el există şi astăzi. 

Ridicarea monumentului s-a făcut de către societatea 
„Coroana de oţel” a veteranilor — grade inferioare — din 
Piteşti, la iniţiativa lui Gheorghe Drăghescu, veteran al 
Războiului de Independenţă, prin subscripţie publică, în 
cinstea memoriei celor căzuţi în luptele războiului de ne- 

atârnare pentru făurirea tânărului regat român.! Numele 
ales de către inițiator pentru societatea veteranilor era 
simbolic, fiind ştiut că prima coroană regală, cu care a 
fost încoronat rege la 10 mai 1881 Carol I, a fost făcută 
din oţelul unui tun turcesc capturat la Griviţa-Plevna, fi- 
ind lucrată la Arsenalul Armatei în Bucureşti. Gheorghe 
Drăghescu, devenit piteştean prin adopţie, un om deose- 
bit de energic, scoate publicația Coroana de oţel a Ro- 
mâniei, în care militează pentru ridicarea monumentului, 
în paginile ei, apărând în anul 1905, multe informaţii le- 
gate despre acest subiect, publicând, în numărul 6 din 21 
iunie 1905 al bilunarului, imaginea machetei monumen- 
tului.? Piatra de fundament a „Statuii Independenţei” a 
fost aşezată la 1 octombrie 1906. 

Monumentul a fost încredințat spre execuţie de către 
iniţiatori, cu acordul primăriei şi al prefecturii, arhitectu- 
lui Ion Traianescu (1875-1964), cunoscut pentru lucrări 
cum ar fi: Catedrala Mitropolitană din Timişoara, Palatul 
Ligii Culturale, iar ornamentele, lui Dimitrie Pavelescu- 
Dimo (1870-1944), un binecunoscut sculptor român din 
epocă, având şi origini aromâneşti, cu studii la Şcoala 
Naţională de Arte Frumoase, autor al mai multor lucrări, 
precum monumentul lui Traian din Brăila, monumentul 
Independenţei din Calafat, monumentul Independenţei 
din Craiova (distrus în 1948). Numele celor doi se regă- 
sesc dăltuite şi pe soclul monumentului din Piteşti (Ion 
D. Trajanescu — architect, Dimo-Pavelescu — sculptor). 

Fig. 2. Soclul monumentului Independenţei României cu inscripțiile 
numelor arhitectului lon D. Trajanescu şi sculptorului Dimo Pavelescu 


Conceptul de bază ales, în final, pentru lucrare, a fost 
cel de obelisc (cuvântul obelisc derivă din limba egip- 
teană în care are semnificaţia de ax), o veche reprezenta- 
re din religia egipteană a legăturii dintre lumea 
oamenilor şi lumea zeilor (în care soarele era zeul su- 
prem). Acesta avea înălțimea de aproximativ 8,5 metri, 
fiind sculptat în piatră de Albeşti, situat pe un postament 
care se ridica la aproximativ un metru faţă de nivelul 
străzii. Pe lateralele postamentului erau basoreliefuri, 
inscripții, un vultur, ornamente, iar în vârf, pe o sferă de 
piatră ce simboliza soarele, se afla coroana regală, toate 
acestea fiind realizate în bronz de către sculptorul Dimo- 
Pavelescu, la Florenţa, în atelierul său din Italia. 





' Petre Popa, Paul Dicu, Silvestru Voinescu, Istoria municipiului 
Piteşti, Editura Academiei R. S. R., Bucureşti, 1988, p. 154. 

> Paul loan Cruceană, Stavile-n calea uitării, Editura Juventus 
Press, Geamăna. 2011, p. 157. 

Fig. 3. Carte poştală din epocă — „Piteşti, Monumentul Veteranilor” 
(la început de secol XX şi la început de secol XXI) 


Amplasamentul iniţial al monumentului a fost în pia- 
ţa formată la intersecția străzii Craiovei cu bulevardul 
Elisabeta (la intersecția bulevardului Republicii de azi, 
cu Calea Craiovei) în zona actuală dintre clădirile Direc- 
ţiei Generale a Finanţelor Publice Argeş şi Direcţiei Ju- 
deţene pentru Evidenţa Persoanelor Argeş (lucru ce mi-a 
fost confirmat de doi dintre piteştenii care au văzut mo- 
numentul aşa cum era pe vechiul amplasament, domnii 
Nicolae Bănică şi Dumitru Peligrad). 

După anul 1948, când regele abdica şi era înlăturată 
monarhia, s-a trecut la îndepărtarea tuturor simbolurilor 
care puteau aminti de vechea orânduire. Au căzut victi- 
me acestei condamnări a memoriei monumentele istorice 
din perioada regalității. Aceasta s-a întâmplat pentru că 
monumentele comemorau evenimente neagreate de re- 
gimul comunist sau aveau în reprezentare simboluri ale 
regalității române. În această ultimă categorie se afla şi 
Monumentul Independenţei României de la 1877 din Pi- 
teşti, al arhitectului Ion Traianescu şi sculptorului Dimi- 
trie Pavelescu-Dimo. 

Evenimentul politic şi militar al Independenţei Naţi- 
onale de la 1877-1878 era acceptat de noua putere politi- 
că, dar exista impedimentul separării de personajul 
central al acestuia, care a fost regele Carol I al României. 
Ca urmare, monumentul, ce exprima legătura cu monar- 
hia prin detaliile sale constructive, a fost demontat şi ani 
de zile a stat aruncat în diverse locuri. După perioada 
stalinistă, în perioada comunismului național, s-au creat 
condiţii ca anumite monumente istorice comemorative să 
fie restaurate, fără simbolurile regale, desigur, şi să fie 
redate patrimoniului istoric naţional. 

Monumentul Independenţei a fost repus în valoare, 

după mai mulţi ani, într-un alt punct binecunoscut piteş- 
tenilor, pe strada Crinului, „la Izvor”. Reconstrucţia şi 
reamplasarea s-a făcut cu mari modificări faţă de origi- 
nal, chiar şi cu un element important lipsă, un bloc de 
piatră ce nu a mai fost pus la loc, fapt ce a dus la „scurta- 
rea” monumentului, stricând proporţiile şi aspectul aces- 
tuia”. 

Prin plasarea sa într-o altă locaţie şi prin modificările 
suferite, frumuseţea, importanţa şi valoarea monumentu- 
lui au scăzut față de situaţia iniţială, el fiind pus pe plan 
secund de izvorul care este desigur de mare utilitate pu- 
blică pentru cetăţeni dar care prin utilizarea zilnică şi ve- 
chimea în locaţie, primează puternic față de monumentul 
captând atenţia oamenilor cam o data pe an, la depuneri- 
le de coroane oficiale cu prilejul zilei de 9 Mai sau de 
Ziua Eroilor (de Înălțarea Domnului). În plus, dimensiu- 
nile monumentului nu sunt suficient exploatate în noua 
locaţie, locul strâmt şi în rampă, ce anulează exploatarea 
dimensiunii verticale prin închiderea spaţiului de proiec- 
ţie, neoferind perspectiva necesară punerii în valoare şi 
creării unui puternic simbol de sine stătător în mentalul 
colectiv al piteştenilor, ca odinioară. S-a reuşit declasa- 
rea şi menţinerea în anonimat a elegantei sculpturi a lui 
Ion Traianescu şi Dimitrie Pavelescu-Dimo, cu salvarea, 
ce este drept, de la distrugerea fizică completă a monu- 
mentului, dar cu preţul mutilării şi banalizării acestuia. 

În concluzie, amplasarea monumentului după reface- 
rea sa la starea iniţială, în cazul unei restituiri a memori- 
ei, s-ar putea face pe locul originar, în intersecţia din 
capătul bulevardului Republicii şi străzii Craiovei, în 
mijlocul unui sens giratoriu sau ca altă variantă, în parcul 
din imediata apropiere, situat între străzile Craiovei şi 
Republicii, pentru a reda piteştenilor un simbol pe care 
înaintaşii l-au lăsat în păstrare urmaşilor. 

Reamplasarea monumentului ar fi necesară cu 
adăugarea elementului de piatră lipsă, pentru a-i re- 
da identitate, valoare şi strălucire, într-un loc pe care 
să-l domine fără a fi eclipsat de alte elemente, cu spa- 
țiu suficient dimprejurul său şi care să fie adecvat 
pentru comemorările zilelor independenței şi eroilor 
(eventual cu o mică piaţă care să permită adunările 
comemorative). 

Se poate spune că, Monumentul din Piteşti al Inde- 
pendenţei României se aseamănă cu un bătrân, exilat fă- 
ră vină, ce aşteaptă nerăbdător a i se permite să se 
întoarcă în locul de origine, unde cu vârsta, eleganța şi 
statura sa impunătoare, poate servi mai mult şi mai bine 
oraşului şi minunaților săi oameni. 

Piteşti — un oraş încărcat de istorie 
Catedrala Sfântul Gheorghe 


Biserica Sfântul Gheorghe este o ctitorie a domnului 
Constantin Şerban Basarab şi al soţiei acestuia,Doamna 
Bălaşa ce datează din secolul al XVII-lea,mai pre- 
cis,fiind terminată în anul 1656. 

Monumentul care face obiectul prezentului articol nu 
are doar importanţă religioasă, ci mai ales istorică. Aş dori 
să fac o scurtă prezentare din punct de vedere istoric al rolu- 
lui pe care l-a avut oraşul Piteşti în perioada medievală. 

La Piteşti, important centru economic şi social al Ţă- 
rii Româneşti a existat o activitate spirituală permanentă. 
Acest fapt s-a datorat poziţiei geografice, în apropierea 
capitalelor Basarabilor, Curtea de Argeş şi Câmpulung, 
autentice centre ale culturii şi în directă legătură cu reali- 
zările lui Mircea cel Bătrân sau a altor domnitori iluștrii. 

În secolele XV-XVIII, nivelul cultural şi urban al 
oraşului Piteşti a fost influenţat de existența reşedinței 
domneşti temporare. Prezența temporară a Scaunului 
domnesc la Piteşti a avut influenţă asupra aspectului ge- 
neral urban. Domnul Neagoe Basarab a ridicat curţi noi 
sau a reînnoit pe cele existente. Aşa se face că două din 
actele semnate de voievod se încheie prin cuvinte cu ma- 
re importanţă pentru noi: „... am scris în minunatul foişor 
al Piteştilor” (18 ianuarie 1518); „...am scris în minuna- 
tul scaun din Piteşti”(6 martie 1519). 

Curțile, casele sau hanurile domneşti, construite la 
Piteşti, au influenţat, fără îndoială, ridicarea altor edificii 
aparținând unor boieri şi negustori. Mai există şi astăzi în 
Piteşti sau în localitățile apropiate, clădiri construite în 
secolele XVII — XVIII cu bolți din cărămidă. 

Din perioada Evului Mediu datează interesante mo- 
numente eclesiastice şi de arhitectură. Deosebit de valo- 
roasă este Biserica Domnească Sfântul Gheorghe, 
construită în 1565, prin grija voievodului Constantin 
Şerban şi a Doamnei Bălaşa. Originalitatea acestui mo- 
nument constă în pridvorul supraînălțat, având coloane 
octogonale şi arcade din zidărie la ambele niveluri. Prin 
supraetajare, s-a înlocuit clopotniţa şi s-au realizat o se- 
rie de elemente estetice, unice pentru arhitectura feudală 
din Muntenia. În urma restaurării din 1964-1969, i s-a 
redat înfăţişarea originală. 

După anul 1656, documentele nu mai menționează 
nimic despre Biserica „Sfântul Gheorghe” şi abia în 
1746 se găsesc câteva însemnări lăsate de Neofit, mi- 
tropolitul Ungro-Vlahiei, care întreprinde o călătorie 
în Muntenia. Din diverse mărturii ale vremii am pre- 
cizat.în continuare, câteva trăsături ale bisericii Sf. 
Gheorghe. Aceasta nu a fost zugrăvită la început în in- 
terior (în afară de icoanele atârnate de pereți). Alternanța 
cărămizii cu piatra prezintă exteriorul ca pe un lăcaş 

muntenesc din secolul al XV-lea şi al XVI-lea. Astăzi, 
Biserica „Sfântul Gheorghe” e formată din trei părți dis- 
tincte: altarul cu naosul păstrează forma originală, narte- 
xul (pronaosul) pare a fi ulterior adăugat şi pridvorul . 
Părțile se disting nu numai prin ornamentația exterioară 
(arcade şi brâuri), dar şi prin însăşi construcţia, căci nar- 
texul este mult mai ridicat decât restul clădirii. 

În 1848 s-a întâmplat o tragedie în oraş: un mare in- 
cendiu. În ziua de 18 august „miercuri seara, la orele trei 
noaptea, a luat foc oraşul Piteşti şi a ars tot târgul, trei 
mahalale şi trei biserici: Sfântul Nicolae, Sfântul Gheor- 
she şi Mavrodolu. Focul a durat patru ore şi a mistuit tot: 
case, prăvălii, mărfuri şi biserici”. 





După 1848, biserica s-a transformat, s-a înnoit, este 
acoperită cu tablă, iar în locul turlelor mici, se pune turla 
cea mare de la Apus şi, probabil, pridvorul deschis. Cei 
37 de metri ai turlei îi dau un aspect impunător. Au loc 
mai multe restaurări ale Bisericii în anii 1876, 1902, 
1924 etc. 

Cea mai veche clădire din municipiul Piteşti care este 
încă funcţională, după o serie de restaurări, este Biserica 
Domnească „Sfântul Gheorghe” din centrul oraşului. Pi- 
teştenii care păşesc în ca în fiecare zi de sărbătoare poate 
nu ştiau că, în urmă cu peste 300 de ani, aici asistau la 
slujbe şi domnitorul Ţării Româneşti Constantin Şerban 
împreună cu soţia sa, Domnița Bălaşa, cei care în 1656 
au ridicat clădirea care rezistă şi astăzi. 

Restaurarea icoanei „Sfântul Nicolae” 


Icoana „Sfântul Nicolae” provine din Recea, judeţul Ar- 
geş, şi a fost donată Muzeului Viticulturii şi Pomiculturii 
Goleşti în anul 1977. Piesa aparţine sfârşitului de secol 
XVIII, fiind realizată în tempera, pe suport de lemn. 

















Foto nr. 1. Ansamblu - înainte de restaurare 


Icoana prezenta degradări atât la nivelul suportului de 
lemn, cât şi la nivelul stratului pictural. 

Suportul şi-a pierdut rezistența mecanică, urmare a ata- 
cului xilofag. Lemnul, fiind un material organic, higrosco- 
pic, este vulnerabil la agenţii biologici, care produc forme 
specifice de degradare. Acestora li se adaugă factorii de 
mediu (umiditatea, temperatura), care favorizează apariția 
atacului şi potenţează deteriorarea lemnului. 

Galeriile de insecte întrerup continuitatea masei lem- 
noase, îi reduc rezistența mecanică şi depreciază aspectul şi 
calităţile lemnului. Insectele au produs degradări suportului 
de lemn, acestea hrănindu-se din substanţa lemnoasă, for- 
mând galerii în interior şi orificii de zbor la suprafață. 

Micşorarea rezistenței mecanice a dus la apariţia lacune- 
lor în suport. Astfel, la colţuri, observăm pierderi de materi- 
al, fenomen extins şi în partea inferioară a icoanei, pe verso. 
Alte degradări întâlnite la nivelul suportului: depuneri ade- 
rente şi neaderente, atât pe verso cât şi pe canturi, zgârieturi 
şi lovituri mecanice, lipsa celor două traverse, pierderea 
planeităţii panoului (foto nr. 2), (foto nr. 3). 

Foto nr. 2. Ansamblu verso înainte Foto 

La nivelul stratului pictural erau de asemenea prezente 
numeroase degradări. Icoana, având o structură stratificată, 
neomogenă, iar diversele materiale având indici de higro- 
scopicitate diferiți, este grav afectată de tensiunile care se 
produc între straturi. „Adsorbţia şi desorbția exercită o acţi- 
une pregnantă asupra stabilității dimensionale şi a proprietă- 
ților fizice ale materialelor de natură organică”. 

Repetatele variaţii de temperatură şi umiditate au de- 
terminat mărirea, respectiv micşorarea volumului lemnului. 
Această mişcare a avut repercusiuni grave asupra stratului 
pictural. Ridicarea acestuia sub formă de acoperiş în două 
ape, precum şi desprinderea de pe suport, sunt rezultatul 
uscării şi micşorării dimensiunilor lemnului pe latul fibre- 
lor. Stratul pictural, neurmând procesul de micşorare, a 
craclat, s-a exfoliat, apoi s-a desprins, iar pe anumite zone 
s-a pierdut. 

Elasticitatea stratului pictural scade cu timpul. Acesta 
devine casant, friabil. Mişcările suportului, minimale, dar 
continue, se repercutează asupra acestuia, provocându-i de- 
formări inevitabile. Este binecunoscut faptul că „efectele 
modificărilor dimensionale ale obiectelor, ca urmare a 
schimbării conţinutului de umiditate al acestora, nu sunt 
instantanee, nici imediate. În cele mai multe cazuri, sunt 
necesare nenumărate oscilaţii ale umidității relative, pentru 
ca tensiunile, cauzate de modificările dimensionale, produse 
de acestea, să provoace deteriorările respective”. 

La nivelul stratului pictural sunt prezente lacune de pro- 
funzime, pierderea stratului de culoare odată cu stratul de 
preparaţie (foto nr. 4, 5), ridicături sub formă de acoperiş în 
două ape, cracluri (foto nr. 4), zgârieturi şi lovituri mecani- 
ce (foto nr. 5), exfolieri, eroziuni ale foiţei metalice, datora- 
te unor curățări agresive (foto nr. 4), fisuri, depuneri 
aderente şi neaderente (foto nr. 4, 5), aglomerări de verni. 

Pictura prezenta o peliculă de verni, care, prin îmbătrâ- 
nire, a brunisat, virând întreaga gamă cromatică. Aceasta a 
acumulat, în timp, depuneri, unele aderând puternic, altele 
fiind superficiale. Aderenţa particulelor de praf depinde de 
condiţiile atmosferice (poluarea aerului, U.R., temperatura, 
natura şi viteza curenților de aer), de compoziţia chimică a 
aerosolilor, de forma şi dimensiunea particulelor, de polari- 
tatea acestora şi a suprafeţelor picturale. 

Praful se adună în depozite şi, datorită legăturii de ade- 
zivitate se creează „o pâslă” microscopică. Prin adiţionări 
repetate, aceasta devine dură şi aderentă. 

În vederea întocmirii metodologiei de conservare — re- 
staurare, s-au efectuat teste de consolidare şi curăţare. De 
asemenea au fost realizate analize fizico-chimice XRF (flu- 
orescență de raze X), în scopul identificării pigmenţilor şi 
analize biologice suportului de lemn. Au fost astfel stabilite 
metodele şi materialele optime, compatibile şi reversibile, 
pentru metodologia finală. 





' Aurel Moldoveanu, Conservarea preventivă a bunurilor culturale, 
Bucureşti, 1999, p.33. 
? Ibidem, p.32. 

Foto nr. 4 Foto nr. 5 
Detalii — înainte de restaurare 


Descrierea operaţiunilor de conservare — restaurare 
efectuate 

Înaintea abordării oricăror operaţiuni de conservare au 
fost necesare intervenţiile de consolidare profilactică a stra- 
tului pictural cu degradări majore. 

Zonele care prezentau ridicături sub formă de acoperiş 
în două ape, desprinderi ale stratului pictural de pe suport, 
exfolieri, au fost consolidate profilactic cu foiţă japoneză şi 
clei de peşte, cu concentraţia de 6 %, având în compoziție 
conservant — Preventol R80 — 1%. Cleiul a fost aplicat din 
mijloc spre colţurile foiţei, astfel încât aceasta să nu prezin- 
te încrețituri. 

S-a realizat o biocidare preventivă a suportului cu 
Per-xil 10, prin pensularea versoului, a canturilor şi injecta- 
rea în orificiile de zbor. A urmat efectuarea consolidării su- 
portului, operaţiunea având ca scop mărirea rezistenţei 
fizice a lemnului deteriorat, folosind un consolidant nepolar 
(Paraloid B72, solubilizat în xilen). Lemnul prezenta o reţea 
vastă de galerii, apărute în urma atacului xilofag, rezistența 
mecanică fiind mult diminuată. 

Reuşita operațiunii depinde şi de modul în care consoli- 
dantul pătrunde în lemnul deteriorat. O răşină sintetică, cu 
vâscozitate redusă, pătrunde mai adânc şi mai rapid decât 
una cu vâscozitate ridicată. Astfel, pentru început, a fost 
pensulat consolidantul slab concentrat 5%, ulterior concen- 
traţia crescând la 15%. Eficacitatea unui consolidant este 
puternic influenţată, de asemenea, de gradul de evaporare şi 
indicele de gonflare al solventului. Solventul nu trebuie să 
se evapore foarte repede, nu înainte ca repartiția consolidan- 
tului să fie făcută eficient în lemnul atacat, iar indicele său 
de gonflare trebuie să fie foarte mic (xilen — 1,8 în compara- 
ţie cu apa — 100). Operaţiunea a fost reluată până la realiza- 
rea unei rezistențe mecanice satisfăcătoare. 

Crăpăturile au fost completate cu fibră lemnoasă, de 
aceeaşi esenţă cu cea a suportului, iar în fisuri au fost intro- 
duse fibre vegetale (câlţi), folosind clei de peşte cu concen- 
trația de 12%. Lacunele în suport au fost completate cu chit 
de rumeguş (clei de peşte 9% şi rumeguş). 

În urma efectuării testelor, s-a decis efectuarea unei 
consolidări a stratului pictural de profunzime, prin metoda 
„la cald”. Cleiul de peşte, având o concentraţie de 12%, a 
fost injectat fierbinte sub ridicături, iar cu ajutorul unei spa- 
tule dentare, a fost aplatizată progresiv zona respectivă. Prin 
intermediul a 2-3 foiţe pelur s-a călcat, după care au fost 
puse prese reci, astfel încât, prin fenomenul condensului, să 
fie eliminată apa din structură. Operaţiunea a fost repetată la 

un interval de 30 de minute, până când foiţele pelur au ră- 
mas uscate, fără încrețituri. 

A urmat operațiunea de chituire a lacunelor. După veri- 
ficarea acustică a marginilor suprafeţelor lacunare, pentru 
constatarea unor eventuale desprinderi ale stratului pictural, 
s-a efectuat o curăţare şi o degresare a lacunelor (foto nr. 7). 
Această operaţiune a fost realizată atât cu apă alcoolizată, 
având concentraţia de 20%, cât şi mecanic, cu bisturiul, in- 
sistând asupra eventualelor depuneri existente în unghiul 
format între suport şi peretele lacunei, fără a schimba geo- 
metria formei. Soluţia de apă alcoolizată nu a fost folosită 
în exces, lemnul este compus într-o majoritate covârşitoare 
din compuşi polari care reacţionează la solvenţii polari, 
umflându-se. 











Foto nr. 6. Detaliu înainte 
de chituire 








Foto nr. 7. Degresarea lacunelor 











După evaporarea solvenţilor folosiți pentru degresare, a 
fost aplicată o soluţie de clei de peşte, cu concentraţia 9%, 
(foto nr. 8). Cleiul a fost bine încălzit, pentru o penetrare 
optimă. Laptele de chit, format din clei de peşte 8% plus 
puțin praf de cretă, trebuie să aibă o fluiditate manevrabilă 
la pensulă. Aplicarea s-a făcut cu grijă, astfel încât, în struc- 
tură, să nu rămână bule de aer, iar unghiurile dintre suport şi 
peretele lacunei să fie bine acoperite. 

După uscarea acestui strat a urmat chituirea (clei de peş- 
te 7-8% plus praf de cretă). Chitul a fost aplicat în straturi 
succesive cu spatula, pornind din interiorul lacunei spre ex- 
terior, pentru a pătrunde bine în toate marginile lacunare 
neregulate (foto nr. 9). 

Şlefuirea chiturilor, pentru a fi aduse la nivel, s-a efec- 
tuat numai în urma uscării complete în prealabil, cu ajutorul 
dopului de plută, având alături un tampon de vată îmbibat 
cu apă. La finisare, s-a ţinut cont de aspectul suprafeţei ori- 
ginale alăturate (foto nr. 10). 











Foto nr. 8. Impregnarea cu clei Foto nr.9. Aplicarea Chitului 








Operaţiunea de curăţare a avut ca scop îndepărtarea de- 
punerilor aderente, fixate în timp pe stratul pictural şi a 
verniului brunisat (păstrând o fracțiune de aproximativ 20 
% din acesta). În urma efectuării testelor de curățare, cu di- 
ferite amestecuri de solvenți, s-a constatat că, atât depuneri- 
le cât şi verniul, au legături intermoleculare slab nepolare, 

prin urmare, solvenții folosiţi trebuie să fie asemănători lor 
din punct de vedere chimic. 

Un solvent este un constituent lichid, volatil în condiții 
normale de uscare, nefilmogen, folosit ca atare sau în ames- 
tec, la dispersarea lianţilor sau verniurilor şi permite totoda- 
tă transferarea unei substanţe solide dintr-un loc în altul. 

Amestecurile de solvenţi permit să se regleze mai bine 
unele proprietăţi ale acestora: viteza de evaporare, penetra- 
rea, toxicitatea, inflamabilitatea, timpul de contact între sol- 
vent şi substanţele care trebuie îndepărtate. Amestecurile 
optime conţin doi, maxim trei solvenţi . 

Curăţarea suprafeţei picturale s-a realizat cu un amestec 
de solvenți compus din 50 ml alcool etilic absolut, 195 ml 
esențe — esenţă de petrol, esenţă de terebentină, white spirit 
şi 7 picături de ulei de in crud saponificat cu amoniac. Din 
păcate icoana a fost supusă la un moment dat unei curățări 
agresive, aceasta prezentând numeroase eroziuni, mai ales 
la nivelul aureolei, foiţa metalică fiind distrusă aproape în 
totalitate. 

Zonele lacunare chituite au fost ulterior integrate croma- 
tic (foto nr. 11). 

Ca ordine a integrării lacunelor, pentru început au fost 
tratate uzurile şi eroziunile în tehnica „velatura” (suprapu- 
nere de filme colorate), realizându-se, astfel, o clarificare a 
imaginii. S-a putut decide atunci, mereu progresiv, care sunt 
lacunele susceptibile de reconstituire şi care sunt lacunele 
ce nu pot fi reconstituite. 

Pentru zonele mici chituite a fost folosită tehnica „rittoc- 
co”, ce se caracterizează printr-o multitudine de puncte juxta- 
puse, modulate în tente mai reci şi mai calde, mai deschise şi 
mai închise, astfel încât intervenţia să fie lizibilă de aproape, 
dar să se integreze în ansamblul original. 

Suprafeţele chituite de dimensiuni mai mari au fost in- 
tegrate în tehnica „tratteggio”, ce se constituie dintr-un sis- 
tem de liniuţe verticale, trama de haşuri fiind compusă din 
liniuţe diferenţiate atât valoric cât şi cromatic. 

În final, a fost aplicat un strat protector de răşină natura- 
lă, damar, solubilizată în esenţă de terebentină, cu concen- 
traţia de 10%, la care s-a adăugat ceară de albine 2%, cu rol 
de plastifiant. 


Foto nr. 10. Ansamblu după 
chituire 


Foto nr. 11. Detaliu în timpul 
integrării cromatice 














Aplicarea s-a făcut folosind pensula canadiană, lată de 
12 cm. Verniul a fost egalizat îndelung, în ambele sensuri, 





3 Ioan Istudor, Noţiuni de chimia picturii, Editura ACS — colecţia 
ştiinţific, Ediţia a III-a, Bucureşti, 2011, p. 262. 

până ce s-a zvântat sub pensulă. În timpul vernisării şi câte- 
va ore după aceea, lucrarea a stat în poziție orizontală, ferită 
de praf. 

Principala funcţie a verniului este aceea de a crea o peli- 
culă finală de protecție împotriva agenților distructivi ex- 
terni. În lipsa lui, stratul pictural se degradează mult mai 
rapid sub agresiunea aerului poluat, a prafului şi umezelii, a 
razelor ultraviolete etc. Verniul, prin luciul său, mai are şi 
rolul optic de a reda luminozitatea, transparența şi prospe- 
țimea culorilor, precum şi rolul de unificare a suprafeţei pic- 
tate, în caz că unele părţi sunt mai mate. În plus, uşurează o 
eventuală curăţire a picturii fără pericol. 




















Foto nr. 13 Foto nr. 14 














Detalii după restaurare 

Strada Sfânta Vineri — o întoarcere în secolul XIX 


Spuneam, în urmă cu 10-12 ani, că strada Sfânta Vi- 
neri, cu tot ansamblul urbanistic zonal, ar trebui conserva- 
tă şi restaurată pentru că ea reaminteşte piteştenilor, şi 
numai, de Piteştiul de altădată. Clădirile construite între 
sec. XVII şi XIX în stilul arhitectonic specific acelor vre- 
muri mai păstrează şi astăzi ornamentele de odinioară. Pe 
aici, şi nu pe actuala stradă Calea Bucureşti (fostă Libertă- 
ţii), trecea drumul ce lega târgul Piteşti de Câmpulung şi 
de Bucureşti. Strada Sfânta Vineri este cel mai vechi drum 
de traversare a Argeşului în direcţia Bucureşti, lucru con- 
semnat în harta austriacă din 1791. În perioada 1791- 
1835, mutările de albie la confluența Argeşului cu râul 
Doamnei au determinat deplasarea către nord a acestei 
traversări, dar rolul pe care l-a avut strada Sf. Vineri în 
istoria oraşului continua să fie relevat până astăzi de gru- 
parea hanurilor şi curților boiereşti, de funcţionalitatea 
clădirilor (locuinţe combinate cu ateliere sau dughene), de 
tipul parcelării terenurilor. Vechiul drum spre Câmpulung 
se desprindea din strada Sfânta Vineri, urmând traseul ac- 
tualelor străzi Popa Şapcă şi Băilor. 

În sec. al XVIII-lea, locuinţele erau grupate în jurul 
bisericilor parohiale cu cimitir propriu. Existau cartiere 
rezidenţiale în centrul de producţie şi comerț al târgului, 
cel mai cunoscut fiind cel din zona bisericii Sf. Gheor- 
ghe. Specificul activităţii de producție şi desfacere a de- 
terminat închegarea fiecărui ansamblu de locuinţe sau 
mahala, un astfel de ansamblu dezvoltându-se în zona 
străzii Sfânta Vineri. 

Gruparea meşteşugurilor specializate în târgul Piteşti 
este consemnată pentru anumite străzi. Dacă denumirea 
de „Tabaci” pe care a purtat-o strada Brâncoveanu repre- 
zenta cartierul rezidenţial al patronilor breslei tăbăcari- 
lor, pe străzile Sfânta Vineri şi Râurilor se găseau 
locuinţele calfelor şi atelierele acestor tăbăcari. Casa cu 
atelier de tăbăcar nr. 27, construită în sec al XIX-lea, sau 
casa Vulcav nr. 28, datată la începutul sec. al XX-lea, 
păstrează şi astăzi podul înalt, îngrădit cu scânduri, ce se 
ridică peste atelier şi care era destinat uscării pieilor. 

Tot pe strada Sf. Vineri exista breasla pescarilor. Lo- 
cuinţele acestora erau impunătoare, cu etaj, şi aveau la 
parter un gang încadrat de dughene, diferenţierea între 
patroni şi calfe fiind exprimată şi de arhitectura populară 
a caselor situate în extremitatea dinspre râul Argeş a 
străzii. Breasla pescarilor din Piteşti a avut un rol de 
frunte pentru întreaga ţară în vânzarea peştelui sărat, 
având rang de întâietate până în anul 1850. 

Două monumente istorice dintre cele mai importante 
ale Piteştiului se regăsesc pe strada Sf. Vineri, Hanul 
Gabroveni şi Biserica Sfânta Vineri. 

Devenit monument istoric în anul 2004, Hanul Gabro- 
veni, Cuţitarul — cum era denumit — cea de-a doua con- 
strucţie ca vechime din Piteşti (prima fiind catedrala Sf. 

Gheorghe construită la 1656 de către domnitorul Constan- 
tin Şerban), a fost ridicat în 1877. „Aici veneau negustorii 
să mănânce şi să bea vin, iar caii îi lăsau în spate” — spune 
un cronicar al vremii. El a aparţinut negustorilor Raiciu şi 
Cristea Vasiliu. Hanul avea treizeci şi opt de camere, opt- 
sprezece camere la parter şi douăzeci la etaj, două beciuri 
la subsol şi o anexă. Rezistenţa construcției lasă de dorit, 
interiorul este insalubru, iar acţionarii doresc să vândă 
acest spaţiu, dar nu s-au găsit cumpărători. În Bucureşti, 
pe strada Lipscani, au început lucrările de restaurare a Ha- 
nului Gabroveni, tot monument istoric. 

Biserica Sfânta Vineri este unul dintre cele mai fru- 
moase monumente arhitectonice din Piteşti, asemănătoa- 
re stilului în care a fost construită ctitoria lui Neagoe 
Basarab de la Curtea de Argeş. Cele patru capiteluri co- 
rintice sunt realizate din piatră de Albeşti, iar mozaicuri- 
le din jurul intrării sunt poleite cu aur. Cea mai mare 
biserică a municipiului Piteşti, biserica Sfânta Vineri, a 
fost ctitoria marelui sluger loan Ungurelu şi a negustoru- 
lui Hagi Țenea. Începută în 1817 şi terminată în 1827 de 
Alexandru Ungurelu, fiul lui loan, ea a fost amplasată pe 
locul unei biserici dintre cele mai vechi ale oraşului. La 
construcţia acesteia au mai contribuit şi frații lon şi Dră- 
ghici Budişteanu. Biserica veche era construită din că- 
rămidă şi amplasată la est de actuala biserică, purtând 
hramul „Tăierea capului Sfântului loan Botezătorul” si 
„Cuvioasa Paraschiva”. Era o biserică mică, din cărămi- 
dă, cu lungimea de douăzecişipatru de metri şi lăţimea de 
zece metri. Tot atunci s-a construit, în faţa acesteia, clo- 
potniţa. Astăzi în locul unde se găsea altarul este ampla- 
sată o cruce de piatra inscripționată. 

Preotul loan Bencescu este cel care demarează lucră- 
rile noii biserici. Biserica actuală a început a fi construită 
în anul 1904 şi s-a lucrat la ea destul de repede, fiind in- 
augurată în 19 octombrie 1908, în prezenţa episcopului 
de Argeş, Gherasim, dar şi a fiicei lui Alexandru 
Ungurelu, Anica Enghel. Vechea biserică a fost demola- 
tă abia în anul 1912, iar pisania acesteia a fost recuperată 
şi montată în interiorul noii biserici. Arhitectul după ale 
cărui planuri a fost construită biserica Sf. Vineri a fost 
Ioan N. Socolescu, cel care a proiectat şi actualul Muzeu 
de Artă din Piteşti, fosta Primărie a oraşului. EI a proiec- 
tat şi mobilierul din interior, dar şi gardul ce împrejmu- 
ieşte edificiul. Construcţia a fost executată de inginerul 
Dimitrie Dima, locuinţa acestuia se păstrează şi astăzi în 
vecinătatea bisericii. Picturile interioare au fost realizate 
de un renumit pictor al acelor timpuri, profesorul Dumi- 
tru Marinescu, fost Rector al Academiei Belle-Arte din 
Bucureşti. Ferestrele au fost iniţial realizate din sticlă 
clară, mai târziu ele au fost înlocuite cu vitralii. Stejarul 
este folosit atât pentru mobilierul interior, cât şi pentru 
catapeteasmă. În biserică se păstrează patru icoane ale 

vechii biserici şi două icoane de valoare ale renumitului 
pictor Belizarie. 

Biserica Sfânta Vineri din Piteşti nu a avut soarta ce- 
lei din Bucureşti, care a fost demolată în 1987. Totuşi, în 
grădina bisericii se află crucea de bazalt ridicată în amin- 
tirea preotului Ion Postelnicescu, cel care a ctitorit acest 
edificiu şi care, arestat în timpul regimului comunist, a 
murit în închisoarea de la Jilava, osemintele acestuia 
nemaifiind găsite. În Bucureşti, în cartierul Drumul Ta- 
berei, a fost reconstruită biserica Sfânta Vineri din strada 

Protejarea, conservarea şi restaurarea acestui areal 
urbanistic, ce face parte din centrul vechi al Piteştiului, 
ar aduce mai mult interes vizitatorului şi prestigiu muni- 
cipiului nostru. 

Aspecte istorice privind lăcaşurile de cult din Piteşti 


Încă din perioada medievală, situarea localităţii Piteşti la 
confluența a cinci râuri care au reprezentat şi căi naturale de 
comunicație, a dus la dezvoltarea acestei urbe. În această zonă 
putem observa existenţa a trei elemente de bază pentru forma- 
rea unei localităţi şi anume, hrana, apărarea şi schimbul'. 

Particularităţile geografice ale oraşului Piteşti, precum 
poziţia geografică, amplasarea la granița dintre dealurile 
subcarpatice şi câmpia Dunării au determinat dezvoltarea 
unei pieţe de schimb atât a produselor interne cât şi externe, 
care, de asemenea, a determinat dezvoltarea meşteşugurilor. 

Dezvoltarea localităţii Piteşti prin apariţia breslelor în 
perioada medievală a dus la apariția a numeroase speciali- 
zări meşteşugăreşti”, generând constituirea de cartiere gru- 
pate în jurul bisericilor de breaslă. Totodată, acestea au 
contribuit şi la dezvoltarea culturii prin faptul că activitatea 
de meşteşuguri necesita cunoştinţe de scris, socotit, geogra- 
fie, limbi străine. 

În ceea ce priveşte arhitectura bisericilor de zid con- 
struite de bresle mai ales cu începere din secolul XVIII, 
când au fost înlocuite bisericile parohiale vechi din lemn, 
această situație arată evoluţia ctitoriilor domneşti şi boie- 
reşti în această zonă. 

În perioada medievală, reabilitarea bisericilor în Piteşti a 
fost influenţată în primul rând nu atât de calamităţile naturale 
care au existat în acele timpuri cum ar fi incendiile sau cu- 
tremurele, cât de dezvoltarea economică a oraşului, existând 
un proces continuu de dărâmări integrale, refaceri pe acelaşi 
amplasament sau modificări ale aspectului edificiului de cult, 
în unele cazuri dispărând chiar amintirea locului unde s-au 
ridicat bisericile dărâmate. De asemenea renovările care au 
fost efectuate au condus în unele situaţii chiar la dispariția 
dovezilor existenţei medievale a acestor locaşuri de cult”. 

Din punct de vedere al importanţei urbanistice, aşa cum 
menţionează autoarea citată în acest articol, se evidențiază 
biserica „Sfântul Gheorghe”, care reprezenta puterea dom- 
nească în centrul activităţii economice a oraşului, terenul pe 
care s-a zidit fiind proprietate domnească. Conform docu- 
mentelor istorice ce au fost confirmate de fragmentele pisa- 





! E. Greceanu, Ansamblul Urban Medieval Piteşti, Editura Paralela 
45, Piteşti, 2007, p.25. 

2 Idem, p.40. 

3 Ibidem, p.42. 

* Ibidem, p.90 şi urm. 

niei regăsite la restaurarea din 1967-1968, biserica actuală a 
fost zidită în 1656 de Constantin Şerban Basarab. În mo- 
mentul de față aceasta este una din puţinele dovezi ale unor 
lăcaşuri de cult din perioada secolului al XIX-lea. 

Biserica a fost reparată în mai multe rânduri în anii 
1844, 1869 şi 1872. Ulterior au mai fost făcute mici repara- 
ţii în anii 1902 şi 1903. Problema înlăturării afumării pictu- 
rii şi a icoanelor a fost rezolvată odată cu introducerea 
curentului electric. Astfel la data de 15.12.1913 a început 
furnizarea curentului electric în oraşul Piteşti de către So- 
cietatea Anonimă de Electricitate din oraş, iar la data de 
06.11.1913 epitropia a cerut episcopiei aprobarea ca biseri- 
ca să fie racordată la noul sistem de iluminat”. 

Documentele vremii menţionează faptul că aceasta era 
înconjurată de chilii şi dughene aducătoare de venit, în chi- 
liile de pe latura de vest funcţionând în prima jumătate a 
sec. al XIX-lea, şcoala domnească înființată înainte de 1753 
aşa cum era menţionat într-un document din 23 septembrie 
1841. Ansamblul bisericii domneşti a dominat principala 
piaţă a oraşului, delimitând dughenele cuprinse între fostele 
străzi Şerban Vodă şi Doamna Bălaşa. 

În capătul celălalt al acestei locaţii mai sus menţionate a 
existat o altă biserică, „Sfântul Nicolae”, izvoarele vremii 
menționând-o ca fiind în categoria bisericilor care datează 
în urma focului de la 1848, neexistând documente certe cu 
privire la apartenenţa de breaslă a acestei biserici“. 

Biserica „Sfântul Nicolae” a beneficiat de reparaţii ma- 
jore după anul 1848, la 30.11.1867 fiind resfințită”. 

Nouă ani mai târziu, a avut loc o iniţiativă a primăriei de 
a instala în turla ei un observator care să anunţe apariția 
unui incendiu în oraş. La 27.11.1876 protoiereul a transmis 
episcopiei adresa pe care o primise de la primărie în legătu- 
ră cu această inițiativă, episcopul din acel moment redac- 
tând următoarea rezoluţie: se va face adresă la Ministerul 
de Culte, ca prin înţelegere cu dl. ministru de Interne să nu 
folereze a se face asemenea operațiune contra respectului 
ce datorăm către biserică. 

În anul 1884, aşa cum rezultă din adresa nr. 20/08.06. 
1884 a Casei M.S. Regelui, a fost dăruit un policandru. Au 





* T. Mavrodin, Episcopia Argeşului 1793-1949, Editura Euro- 
product, Piteşti, 2005, p.310 şi urm. 

* E. Greceanu, Ansamblul Urban Medieval Piteşti, p. 92 şi urm. 
7T. Mavrodin, Episcopia Argeşului 1193-1949, p.314 şi urm. 

mai fost efectuate şi alte lucrări de întreţinere şi amintim pe 
cele din anul 1893 când s-a refăcut tencuiala, s-a vopsit pe 
dinafară toată biserica şi grilajul din aur, şi pe cele din anul 
1897 când s-a refăcut acoperişul . Din păcate, această bise- 
rică a fost dărâmată în anul 1962 cu ocazia aplicării planului 
de sistematizare, policandrul donat de rege, icoanele şi alte 
obiecte au fost depozitate la biserica din satul Enculeşti, 
comuna Ştefăneşti. 

Un alt locaş de cult este biserica Sfântul loan din strada 
Trivale ce a fost reconstruită între 1881-1888 de epitropi şi 
enoriaşi pe locul unei biserici de zid ridicată în 1806 de ne- 
gustorul Hagi Matei Ţăcălie, după cum era menționat în 
textul pisaniei. 

Mai spre partea de sud a oraşului medieval Piteşti a 
existat schitul Buliga, iar pe locul acestui locaş de cult după 
demolarea sa fost construită Prefectura Argeş, actualmente 
fiind sediul Muzeului Judeţean Argeş. 

Schitul Buliga cu hramul Sf. Îngeri, a fost menţionat ca 
fiind în activitate în anul 1845. Destinată a fi pentru început 
schit de călugări, în urma legii de secularizare a averilor 
mănăstireşti din timpul domniei lui Cuza, a intrat în proprie- 
tatea statului. Ulterior Prefectura Argeş intenționând să-şi 
edifice un sediu administrativ a intervenit la Ministerul de 
Interne pentru a-i ceda terenul schitului şi clădirile de pe el, 
invocându-se faptul că biserica şi clădirile schitului aveau 
să fie demolate întrucât se aflau într-o stare precară. La data 
de 23 august 1898, ministerul a informat episcopia că a 
aprobat cererea Prefecturii de se dărâma clădirea, urmând 
ca la data de 7 septembrie 1898 prefectul a informat episco- 
pia că pe locul numit Buliga din oraşul Piteşti, proprietatea 
a acestui județ, concedată de stat prin legile promulgate la 
21 martie 1872 şi 28 ianuarie 1893 s-a pus în lucrare Pala- 
tul Administrativ al Județului Argeş, aprobându-se dărâma- 
rea imobilelor existente. 

Demolarea a fost aprobată cu condiția de a se ridica pe 
locul sfântului prestol un monument comemorativ care să 
cuprindă inscripția originală, sub monument să fie depuse 
oasele din mormintele ctitorilor, conservându-se piatra fune- 
rară, iar odoarele bisericeşti, precum chivotul de argint, poti- 
rul, evanghelia din 1697 de Antim Ivireanul să fie trimise la 
muzeu”. A funcţionat de asemenea şi o şcoală unde erau pre- 
sătiți candidaţi la preoție. Iniţial, Sfântul Sinod a hotărât să 
nu fie aprobată dărâmarea bisericii, în acest sens, au fost fă- 
cute demersuri atât de către reprezentanţii bisericeşti cât şi de 
enoriaşi însă cu toate acestea pe data de 14 decembrie 1898 
Ministerul Cultelor a anunţat decizia de demolare luată de 
Comisia Monumentelor Istorice. În această situaţie, episcopul 
a decis ca obiectele sacre şi evanghelia să fie depozitate la 
muzeul episcopal, iar celelalte obiecte să fie date bisericii pa- 
rohiale (Sfântul loan). La sfârşitul anului 1899 a început de- 
molarea fostului Schit Buliga. Contribuţia breslelor a avut ca 
rezultat construcţia pe strada Craiovei a actualei Biserici 
Sfântul Ilie de către breslele cojocarilor. Aceasta a fost ridica- 
tă între anii 1826-1828 fiind ctitoria mai multor meşteri coJo- 
cari, pisania care a înlocuit în 1896 pe cea originară 
menţionând pe meşterul cojocar Pandele Petre'”. 

Biserica a beneficiat de mai multe reparaţii de-a lungul 
timpului, în anul 1896 fiind terminate lucrările, biserica fiind 
mărită şi sfinţită la 1 decembrie 1896 chiar de către episcop. 





5 Idem, p.316. 
” Ibidem, p.317. 
NE Greceanu, Ansamblul Urban Medieval, p.96 şi urm. 

Ulterior au mai fost executate lucrări de întreținere în 
anii 1910, 1926, dar mai ales după anul 1945, ca urmare a 
bombardamentelor ce au avut loc asupra oraşului Piteşti în 
perioada celui de-al doilea război mondial!!. 

În zona din centrul oraşului mai precis în spatele actua- 
lei filiale a Băncii Comerciale Române se află construită 
biserica Adormirea Maicii Domnului Precista Nouă, cunos- 
cută şi sub denumirea de Mavrodolu, după numele cămina- 
rului loan Mavrodolu, care a refăcut-o între 1815-1818. 

Pisania menționează faptul că pe acelaşi loc a existat o 
altă biserică zidită în 1752 de un negustor Ene cupeţul, care 
a fost însă dărâmată”. Biserica a fost afectată de incendiul 
din 1848, fiind restaurată şi resfințită în anul 1849. Este 
menționat totodată faptul că la 17 septembrie 1868 epitropii 
au transmis episcopului o scrisoare în care au arătat că, deşi 
biserica a fost considerată catedrala oraşului chiar de la 
fondarea ei, aici fiind primiţi domnitorii, prea sfinţii epis- 
copi, fiind săvârşite ceremonii religioase privitoare la tede- 
umuri domneşti, s-a decis transferarea catedralei la biserica 
Sfântu Gheorghe. Biserica a beneficiat de-a lungul timpului 
de mai multe intervenţii pentru întreţinerea sa, a fost intro- 
dus curentul electric, a fost reînnoită pictura. Această bise- 
rică a completat zona centrului comercial a oraşului Piteşti 
alături de biserica Sfântul Nicolae şi Sfântul Gheorghe. 

În zona de nord-est a oraşului, trei locaşuri de cult şi-au 
pus amprenta la istoricul cartierelor respective, menţionând 
aici bisericile de obşte Sfânta Vineri şi Precista Veche pre- 
cum şi ctitoria boierească a bisericii Grecilor. 

Biserica Sfânta Vineri a fost construită între anii 1904- 
1908 lângă o biserică mai veche de zid, dărâmată abia în 
anul 1912, această din urmă biserică de zid fiind ctitoria 
marelui sluger loan Ungurelu şi a negustorului Hagi Țenea. 
Construcţia a început în 1817 şi a fost terminată în 1827 de 
Alexandru Ungurelu, fiul lui loan”. 

În ceea ce priveşte Biserica Precista Veche din Coastă 
cu hramul Intrarea în biserică şi Izvorul Tămăduirii, potrivit 
sursei bibliografice citate în acest articol, este cea mai incer- 
tă din perspectiva categoriei sociale a ctitorului, dintre toate 
bisericile oraşului. 

Nu în ultimul rând, biserica Buna Vestire „din Greci”? 
situată în imediata vecinătate a „uliţei grecilor””, izvoarele 
fac trimitere la anul 1746 datorită însemnării mitropolitului 
Ungro-Vlahiei, Neofit |, cu ocazia trecerii prin Piteşti, care 
menționează că această biserică a fost zidită de loan Logo- 
fătul în zilele lui Petru Vodă'. Urmează în perioada 1910- 
1912 o nouă renovare importantă determinată de degradarea 
acestui locaş de cult. În anul 1975 din incinta bisericii nu se 
mai păstrau decât un grup de chilii, caracterul incintei me- 
dievale fiind total anihilat prin construirea unor ateliere în 
zona de nord precum şi prin ridicarea unui grup de locuinţe 
către strada 1 Mai. 

Putem spune că oraşul Piteşti începând cu perioada me- 
dievală, cu ajutorul boierimii cât şi a breslelor meşteşugă- 
reşti existente a reliefat o implicare a acestor clase sociale 
atât în viaţa politică cât şi economică a urbei de care erau 
legați, nelipsind din partea acestora şi o contribuţie la dez- 
voltarea aspectelor de natură artistică şi religioasă pe care o 
îmbogăţeau prin construcția de lăcaşuri de cult. 





"7. Mavrodin, Episcopia Argeşului 1793-1949, p.314. 
"27. Mavrodin, Episcopia Argeşului 1793-1949, p.314. 
15 B. Greceanu, Ansamblul Urban Medieval, p.98. 

'+ Ibidem, p. 100. 

Colegiul Naţional „lon C. Brătianu” din Piteşti — 
tradiţie, profesionalism şi faimă 





prof. drd. Constantin VĂRĂȘCANU 





„Acest colegiu reprezintă un izvor nesecat de intelisenţă, talent şi înţelepciune. Pe oceanul infinit al cunoaşterii, 
este nava-amiral a învățământului nostru. Aurul de pe frontonul său străluceşte pe toate meridianele. ” 
prof. Constantin Vărăşcanu, absolvent al colegiul naţional „Ion C. Brătianu” 


Colegiul Naţional „Ion C. Brătianu”, prestigioasă in- 
stituţie de învățământ din judeţul Argeş, a luat ființă la 6 
septembrie 1866, când în Piteşti se deschideau cursurile 
„celei dintâi clase gimnaziale”, cuprinzând 12 elevi şi un 
singur profesor, Nicolae Micescu, proaspăt absolvent al 
Facultăţii de Ştiinţe din Bucureşti, care urma să predea 
toate disciplinele. Înființarea gimnaziului din Piteşti ve- 
nea în întâmpinarea „mai multor cereri şi stăruințe ale 
cetăţenilor” pe lângă Primăria oraşului, care face demer- 
surile necesare şi obţine aprobarea Ministerului Cultelor 
şi Instrucțiunii Publice. Între anii 1867 şi 1871, şcoala 
funcţionează cu primele trei clase, având un număr mic 
de elevi, iar în anul şcolar 1871 — 1872, când se înfiin- 
țează şi clasa a IV-a, situaţia gimnaziului se consolidea- 
ză, Ministerul numind pentru prima dată profesori 
titulari, recrutaţi prin concurs, pe baza Legii instrucţiunii 
publice din 1864. Astfel, prin Ordinul nr. 9815 din 18 
octombrie 1871, sunt numiţi profesorii: C. I. Ştefănescu 
(istorie, geografie, franceză), căruia i se încredinţează şi 
conducerea şcolii, I. Păiş (matematica şi ştiinţele natura- 
le), D. Mirescu (latină — română). Dacă în 1859 oraşul 
Piteşti avea 7000 de locuitori, spre sfârşitul secolului va 
ajunge la 12000 de locuitori, fapt ce va determina creşte- 
rea populaţiei şcolare. Numărul elevilor gimnaziului 
creşte continuu, ajungând în anul şcolar 1889 — 1890 la 
253, din care 127 numai în clasa ]. Sporirea permanentă 

a numărului de elevi care solicitau intrarea în clasa I a 
gimnaziului a determinat înfiinţarea, cu acordul Ministe- 
rului, a clasei I divizionare, începând cu 1 septembrie 
1890. În anul şcolar 1892-1893, structura gimnaziului şi 
efectivele de elevi sunt următoarele: clasa I (60 de elevi), 
clasa I divizionară (58 de elevi), clasa a Il-a (60 de 
elevi), clasa a III-a (41 de elevi), clasa a IV —a (28 de 
elevi). Deşi puţin numeros — în perioada gimnazială ne- 
depăşind niciodată cifra 12 — corpul profesoral se bucură 
în oraş de un deosebit prestigiu, cum de altfel se bucura 
şi gimnaziul, cea mai înaltă instituție de învățământ din 
judeţul Argeş. Profesorii gimnaziului fac parte din comi- 
siile de examen la şcolile particulare şi cele pentru ocu- 
parea posturilor de învăţători. Dintre profesorii de mare 
valoare din perioada gimnaziului (1866 — 1894), menţio- 
năm pe Eugen Ludwig, doctor în filozofie (cu specialita- 
tea fizico — chimice) al Universităţii din Viena. El a 
funcționat la gimnaziu între 1889 — 1893. |. Păiş, profe- 
sor de matematică, a lucrat aici de la numire până la pen- 
sionare (1869 — 1900). Toma Trifonescu, licențiat în 
drept, profesor de limba română, a condus şcoala între 
anii 1881 şi 1900. Printre absolvenţii gimnaziului, care 
au devenit personalităţi marcante ale țării noastre, se dis- 
ting generalul Constantin Cristescu, eroul de la Mărăşeşti 
din 1917, şi pictorul Costin Petrescu, autorul marii fresce 
de la Ateneul Român, profesor de pictură murală la 

Şcoala Naţională de Bele Arte din Lyon. Prin Ordinul nr. 
4878 din 14 iulie 1894, „la petiția cetăţenilor piteşteni şi 
la raportul directorului”, Ministerul a dispus înființarea 
clasei a V-a, fapt ce marchează transformarea gimnaziu- 
lui în liceu, procesul continuând şi în anii următori când 
se înființează succesiv clasele a VI-a şi a VII-a. 





Nicolae |. Micescu — primul profesor şi director al Gimnaziului 
din Piteşti, azi Colegiul Naţional „Ion C. Brătianu” 


Până în 1903, şcoala a dat 146 de absolvenţi, iar în- 
cepând cu anul şcolar 1901-1902, se face trecerea la li- 
ceul de opt clase. Numărul elevilor ajunge la 385, iar al 
profesorilor, la 20. Ministerul aprobă ca, începând cu 1 
septembrie 1896, şcoala să fie numită „Liceul Clasic din 
Piteşti, iar în februarie 1898, Ministerul face cunoscut că 
„prin Decretul regal nr. 279 din 26 ianuarie 1898” s-a 
aprobat ca, pe viitor, aceasta să poarte numele de Liceul 
„Ion C. Brătianu”. În 1948, după modelul sovietic, de- 
numirea de liceu a fost înlocuită cu acea de „şcoală me- 
die”. Numele unor mari personalităţi istorice, printre 
care şi Brătienii, sunt trecute la „index”. În anul 1957, 
Ministerul Învăţământului a aprobat ca şcoala să poarte 
numele lui Nicolae Bălcescu, iar din septembrie 1965, 
prin hotărârea Consiliului de Miniştri, este iarăşi liceu. 
Transformarea gimnaziului în liceu impunea construirea 
unui local propriu. După multe stăruințe, la 1 octombrie 
1897 se pune piatra fundamentală a localului pentru liceu 
pe actualul amplasament. Construcţia, realizată din fon- 
durile Ministerului, este gata în toamna anului 1899, 
când liceul se mută în ea. Construcţia se compunea din: 
„copul şcoalei, cu două caturi, având 12 săli de clasă, 
amfiteatru, cancelarie, sală de gimnastică, locuinţa direc- 
torului, locuinţa personalului, dependinţele”. 

Frumuseţea clădirii, a cărei fațadă este decorată cu un 
frumos mozaic de plăcuţe de aur, a atras admiraţia mul- 
tor personalităţi, între care şi marele istoric Nicolae Ior- 
ga. O preocupare deosebită a Comitetului Şcolar a fost 
aceea a construirii unui internat pentru elevii din afara 
oraşului, lucrare începută în anul şcolar 1924 — 1925 şi 

finalizată la 31 mai 1936. Noua construcție ce cuprindea 
şi o sală de festivități, biblioteca şi săli de clasă, a fost 
distrusă în urma bombardamentului aerian ce s-a abătut 
asupra oraşului Piteşti în ziua de 6 mai 1944. În anul 
1945 a început o nouă construcţie internat, care a fost 
dată în folosinţă în anul şcolar 1949 — 1950, iar 1975 s-a 
terminat construcția modernă a căminului pentru elevii 
interni, în vechea clădire fiind amenajate săli de clase. 





MICOLAE DuMnRESEUI 
îi 


Profesor Nicolae Dumitrescu -— director al Liceului „Ion C. Brătianu” 
în perioada construirii localului actual al şcolii 


Biblioteca liceului a luat ființă prin donaţii. Prin 
1878, Paraschiva Ştefan a lăsat prin testament 200 de 
galbeni pentru a se înfiinţa o bibliotecă în oraşul Piteşti. 
Biblioteca astfel înființată este încredințată de Primărie 
gimnaziului, fiind alcătuită iniţial din 230 de cărţi. Ulte- 
rior, ea a crescut prin alte donaţii, dintre care mai impor- 
tante au fost acelea făcute de Alexandru Vericeanu (5000 
lei, în 1902), Gh. I. lonescu-Gion (o bibliotecă, în 1905). 
În 1930 biblioteca număra 8200 volume. Astăzi ea dis- 
pune de 35000 de volume, dintre care 400 de cărţi vechi 
de mare valoare. 

În anul 1897 se înființează Societatea literară „Juni- 
mea”, la iniţiativa elevilor de la cursul superior, printre 
membrii fondatori aflându-se şi viitorul poet Ion Minu- 
lescu. Şedinţele se ţineau în mod obişnuit sâmbăta, după 
orele de curs. Elevii ţineau conferinţe cu caracter literar, 
istoric, ştiinţific, dezbăteau problemele de cultură. 

În 1902 este înființată Societatea „Doina” pentru ele- 
vii de la cursul inferior, urmărindu-se găsirea unor dis- 
tracții instructive, prin lectură, serbări, întreceri sportive, 
excursii. 

În 1908 a fost editată revista „Junimea” ce cuprindea 
încercări literare (versuri şi proză), traduceri, creaţii po- 
pulare, bibliografii etc. În 1935 a apărut o nouă revistă a 
elevilor, denumită „Trivale”, iar în 1966 a ieşit de sub 
tipar revista „Mlădiţe”, condusă de un colectiv de elevi 

sub îndrumarea profesorilor Marin Bădescu, Dumitru 
Mateescu şi Constantin Fulgeanu. După 12 numere, în 
1971, cu prilejul reînființării societăţii „Junimea”, revista 
şi-a reluat numele din 1908. 

Liceul îşi desfăşoară activitatea, încă din primii ani, 
pe baza Legii Haret promulgate în 1898. Elevii sunt îm- 
părții pe secţii: clasică, reală şi modernă. Începând cu 
anul 1909, secţia clasică începe să fie înlocuită cu secția 
reală, ca urmare a opțiunilor elevilor, iar din anul 1913, 
liceul va funcţiona numai cu secţiile reală şi modernă. 

La secția reală se pune accent pe studiul matematicii, 
la cea clasică — pe limbi clasice (latina şi elina), iar secția 
modernă ocupă un loc de mijloc, între cele două.. Cele 
mai multe obiecte de studiu în liceu erau comune: istoria, 
limbile română, franceză şi germană, religia, filosofia, 
igiena, dreptul şi economia. 

Odată cu decretarea mobilizării armatei române în 
anul 1916, în localul liceului a funcționat spitalul Crucii 
Roşii, iar după invazia armatelor germane, a rămas în 
întregime la dispoziția acestora. Cursurile s-au ţinut în 
alte locaţii, cu efectivele de elevi şi de profesori reduse. 
Unii dascăli au plecat pe front. Profesorul Ion Cuţui, di- 
rectorul liceului, şi Ion Nenciu, secretarul şcolii, au căzut 
în luptele din anul 1916. 

După război, se înregistrează o creştere a numărului 
de elevi şi profesori. 

Din rândul cadrelor didactice se remarcă, într-o pri- 
mă etapă din existenţa liceului, Remus Macarie, cunos- 
cut constructor de viori, N.I. Apostolescu, doctor în litere 
la Sorbona, specialist în literatură comparată, lon Tutuc, 
autor a numeroase manuale de aritmetică, geometrie şi 
algebră, M. Mihăileanu, profesor de literatura română şi 
publicist, Constantin Albu, profesor de muzică etc. 

Dintre absolvenţii liceului îi reamintim pe Mihail 
Ghelmegeanu, profesor universitar, George Ulieru, me- 
dic de plasă şi scriitor, Ion Trivale, critic literar, căzut pe 
front în 1916, Dan Barbilian, (lon Barbu), matematician 
şi poet, Ion N. Angelescu, doctor în ştiinţe economice, 
Armand Călinescu, viitor prim-ministru, Tudor Teodo- 
rescu — Branişte, ziarist şi prozator, criticul literar Vla- 
dimir Streinu, Nicolae Brânzeu, compozitor, Virgil 
Tempeanu, profesor universitar, George Vâlsan, savant 
geograf şi poet, Rudolf Schweitzer-Cumpăna, pictor. 

În perioada 1928-1934 s-a introdus o nouă structură 
de învățământ — liceul unitar de şapte clase (trei ani pen- 
tru cursul inferior şi patru pentru cursul superior) şi s-au 
desfiinţat clasele extrabugetare întreținute prin contribu- 
ţia părinţilor. Numărul elevilor scade în anii crizei eco- 
nomice, de la 787 în anul şcolar 1927-1928, la 523 în 
anul şcolar 1932-1933, ca urmare a greutăților materiale 
pentru o bună parte a populaţiei care nu face față taxelor 
şcolare. 

În perioada 1934 — 1948 s-a revenit la şcoala secun- 
dară de opt clase, alcătuită din două cicluri de patru ani, 
introducându-se examen de admitere pentru fiecare din- 
tre acestea, numărul claselor crescând de la 14 la 16. 

După război, efectivele sporesc într-un ritm mai ac- 
centuat, ajungându-se la 32 de clase (1058 de elevi) în 
anul şcolar 1947-1948. 

Dintre absolvenţi se remarcă: medicul Dan Gavriliu, 
Dan Teodorescu, laureat al Premiului de Stat pentru des- 
coperiri în domeniul electronicii, doctorul Gheorghe Ma- 
rinescu, specialist în inframicrobiologie, laureat al 
Academiei Franceze de Medicină, academicianul Con- 
stantin Bălceanu Stolnici, specialist în cibernetică, neu- 
rologie, gerontologie, doctorul Alexandru Vrăbiescu, 
specialist în geriatrie, Marius losifescu, matematician, 
membru al Academiei Române, Emil Constantinescu, 
preşedinte al României în perioada 1996-2000. 

Din rândul cadrelor didactice se afirmă Constantin 
Rabega, devenit profesor la Universitatea din Bucureşti, 
Al. Burcescu, conferenţiar la Institutul de Construcţii din 
Bucureşti, Nicolae Iordache (criticul Vladimir Streinu), 
Emil Morţun şi George Aman, ultimii primind titlul de 
„profesor emerit”. 

În perioada 1953-1957, după modelul sovietic, liceul 
se transformă în şcoală medie de zece clase, iar apoi, pâ- 
nă în 1965, de 11 clase, pentru ca, din acest an, să se 
treacă la 12 clase şi să se revină la denumirea de liceu. 

Începând cu anul 1964-1965, când s-a trecut la învă- 
țământul general de opt ani, clasele I-VIII s-au despărțit 
de liceu, formând o unitate independentă — Şcoala Gene- 
rală Nr. 9, care a primit un local nou, unde se află şi azi. 

În această etapă, unii dintre dascălii şcolii au primit 
titlul de „profesor fruntaş”. Aceştia sunt:Titus Păuna, 
Preda Ionescu, Viorica Vuşcan, Gheorghe Toma, Iulian 
Matei. Alţi profesori au primit Ordinul Muncii clasa a 
III-a: Gheorghe Diaconu, Delia Petrescu, Ion Besoiu. În 
galeria dascălilor valoroşi ai liceului şi-au înscris numele 
profesorii: Nicolae Vlad, Gheorghe Toma, Nicolae Mitu- 
lescu, Florica Steriade, Dumitru Mihalaşcu, Tache 
Sâmbotin, Marin Manu Bădescu. 

În anul şcolar 1957-1958 a luat ființă Şcoala Sportivă 
de elevi, ca secţie a liceului „Nicolae Bălcescu”, sub 
conducerea profesorului lon Vorovenci. Din anul şcolar 
1965-1966, conducerea o preia profesorul Constantin 
Luca, director adjunct al liceului. 

În 1964 absolvea liceul Carol Corbu, maestru emerit 
al sportului, multiplu campion naţional, medaliat cu aur, 
argint şi bronz la campionatele europene. 

Colegiul dispune în prezent de o nouă sală de sport, 
iar rezultatele sportive sunt pe măsura aşteptărilor. În ul- 
timii doi ani, echipa de baschet — băieți, antrenată de 
Dumitru Tudosoiu, a obţinut titlul de campioană naţiona- 
lă — licee. 

În prezent, liceul dispune de o importantă bază mate- 
rială: laboratoare de informatică, fizică, chimie, biologic, 
cabinete de limba şi literatura română, de limbi străine, 
de istorie, geografie, religie. 

Colegiul dispune de un valoros corp profesoral şi de 
elevi bine pregătiți din rândul cărora s-au afirmat de-a 
lungul timpului olimpici internaţionali la matematică: 
Laurenţiu Diaconu (pregătit de prof. Eduard Minasian), 
Liviu Suciu şi Ciprian Manolescu, (prof. Ştefan Alexe), 
Bogdan Tohăneanu (Prof. Nicolae Bărbulescu), la biolo- 
gie, Maria Cristina Antonie (prof. Victoria Lungoci) An- 
drei Constantin, Cristian Proistosescu (prof. Delia 
Davidescu), fizică Silviu Pufu (prof. Ion Pricolici). 

Pagini din istoria Colegiului Naţional 
„Alexandru Odobescu” 





prof. lonel Claudiu DUMITRESCU 





Începuturile prestigioasei instituţii argeşene de învă- 
țământ sunt strâns legate de Primul Război Mondial. 
Lipsa cadrelor didactice impunea înființarea unei şcoli 
pedagogice pentru refacerea necesarului de învățători. 
După depăşirea greutăților economice, la 10 noiembrie 
1919 începeau cursurile. Nimeni nu bănuia ce evoluţie 
sclipitoare va avea pe firmamentul sistemului educaţio- 
nal naţional. 

Denumirea instituţiei a variat în timp în funcție de 
regimul politic şi de menire. S-a început cu Şcoala Nor- 
mală de Băieți, apoi Şcoala Normală de Fete, Şcoala 
Normală de Învăţătoare, Şcoala Pedagogică de Fete, 
Şcoala Medie Mixtă Nr. 3, Liceul Nr. 3 — Piteşti, Liceul 
de Electrotehnică şi Fizică, Liceul de Matematică-Fizică 
Nr. 1, Colegiul Naţional Liceal şi, în final, Colegiul Na- 
țional Alexandru Odobescu. 

Autorităţile locale, obişnuite cu principiul nescris că 
singurul lucru stabil în România este instabilitatea, au 
fost preocupate să mute sediul instituţiei prin tot oraşul 
Piteşti. Iniţial, au fost folosite clădiri improprii procesu- 
lui de învățământ de pe strada I.C. Brătianu şi apoi s-a 
ajuns într-o fostă cazarmă. S-a început activitatea în ac- 
tualul corp de clădire al Universităţii Piteşti de pe strada 
Gheorghe Doja. Cum Institutul Pedagogic de 3 ani era o 
instituţie de învățământ superior, clădirea a fost luată în 
1962 şi Şcoala Medie Mixtă Nr. 3 a ajuns în Găvana 

(acum sediul Şcolii generale Nr. 9). Doi ani mai târziu, 
din cauza creşterii numărului de elevi, instituţia a fost 
transferată în cartierul Craiovei unde acum se află Şcoala 
generală Nr. 11. Anul 1969 a adus transferul în noua clă- 
dire folosită în prezent de Şcoala generală Nr. 2, dar sec- 
ţia seral a rămas în sediul ocupat din 1964. Abia la 17 
septembrie 1973 a fost primită clădirea de pe strada Pes- 
carilor nr. 20, actualul loc de desfăşurare a cursurilor. 
Chiar dacă au fost mari schimbări în ceea ce priveşte 
titulatura şi sediul instituției de învățământ, numele pă- 
rintelui arheologiei româneşti, marele savant Alexandru 
Odobescu, a rămas. Dorinţa regelui Ferdinand I, din 
1920, a fost respectată chiar şi-n perioada comunistă. 
Regimul comunist a transformat radical învăţământul 
românesc. Şcolile au devenit adevărate fabrici, cu mii de 
elevi şi cu clase în care erau înghesuiți chiar şi 44 de 
adolescenţi. Se cerea o maximă severitate din partea cor- 
pului profesoral, promovarea nefiind obligatorie. Astfel, 
anul şcolar 1957/1958 a adus o promovare pe trimestre 
de 59, 65 şi 75%. Erau 1.127 de elevi care studiau în do- 
vă schimburi (8 — 13% şi 13% — 19). Supravegherea era 
strictă din partea autorităţilor. Astfel, în septembrie 
1945, 50 de elevi din 747 nu aveau actele de flotant în 
regulă, multe nereguli fiind din vina şefilor de post. Se 
urmărea sistematic şi originea socială a copiilor. Erau în 
martie 1959 743 de elevi, din care 320 proveneau din 

familii de ţărani individuali şi doar 58 din cele intrate în 
cooperative agricole. Erau acceptaţi totuşi la studii zece 
copii de chiaburi şi unul de deţinut politic. 

Pasiunea pentru cultură şi ştiinţă era întreținută şi 
prin ordine superioare. Studiul la bibliotecă era o obliga- 
ție. Astfel, la 31 octombrie 1956, se înregistra un ordin 
conform căruia 85% dintre elevii şcolilor medii erau 
obligaţi să citească cel puţin opt cărți anual, pretenţiile 
pentru şcolile de 7 ani fiind mai reduse (75% dintre 
elevi, câte 5 cărţi). 

Lipsurile de tot felul existau şi atunci, dar erau as- 
cunse de ochii publicului printr-o doză suficientă de 
minciună şi prin lipsa informaţiilor din presă. Totul tre- 
buia să fie perfect şi mulți oameni mai cred în existența 
acestui mit. Astfel, anul şcolar 1956 începea fără manua- 
le de botanică, anatomie, chimie, fizică şi istorie (clasele 
a VI-a şi a VIII-a). Nu erau nici table suficiente, coman- 
da pentru 12 exemplare fiind dată. Nici efectivul de ca- 
dre didactice nu era asigurat de către autorităţi. Astfel, în 
septembrie 1955 n-a existat învățător la clasa întâi timp 
de trei săptămâni. Mai erau necesari trei profesori de fi- 
zică şi chimie, dar aceştia au ajuns abia la 15 octombrie 
(cursurile începeau la 1 septembrie). Au rămas astfel 
multe clase neacoperite cu profesori şi multă materie era 
pierdută. 

Profesorii instituţiei de învățământ erau permanent 
supuşi măsurilor de natură ideologică. Astfel, prin ordi- 
nul nr. 8286 din 20 iunie 1956, erau obligaţi să facă sis- 
tematic o propagandă de la om la om pentru convingerea 
țăranilor să intre în G. A. C.-uri. Vara exista munca obli- 
gatorie de alfabetizare, dar descoperirea adulţilor era o 
sarcină dificilă. Fugeau de carte mâncând pământul şi 
doar 33% erau mai dedicați studiului. Cadrele didactice 
din şcoala medie aveau în grijă 62 de persoane (1956). 
Campaniile de colectări reprezentau alte obligaţii ce du- 
ceau la pierderea de timp preţios. Tuburile de pastă de 
dinţi (produse din cositor şi plumb) erau considerate o 
adevărată mină de metale neferoase pentru economie şi 
elevii ar fi trebuit stimulaţi prin lozinci mobilizatoare, 
fiecare urmând să aducă cel puţin un tub. S-a lansat şi 
lozinca obţinerii de economii cu ocazia zilei de 8 martie 
1955. Închiderea corectă şi la timp a becurilor a dus la o 
reducere a cheltuielilor cu 300 de lei. Elevii din cor şi 
trupa de dansuri au participat cu spectacole în cadrul 
unui cămin cultural timp de aproape opt săptămâni. Au 
fost strânse şi semnături pentru pace, tema favorită a 
propagandei roşii. 

Corpul profesoral a cunoscut un proces de creştere 
numerică, ceea ce a eficientizat munca la catedră. Dacă 
înainte de Al Doilea Război Mondial existau doar 31 de 
profesori, în 1948 erau deja 37 şi peste zece ani se ajun- 
gea la 53. Colegiul are în 2012 71 de cadre didactice. 
Numărul mare de elevi dintr-o clasă şi numărul mic de 
ore acordate unei materii duceau la o evaluare superficia- 
lă a testelor, după cum constatau directorii de-a lungul 
timpului. 

Instituţia de învățământ s-a integrat perfect în comu- 

nitatea piteşteană şi, conform normelor timpului, era 
obligată să ofere baza de antrenament sportiv pentru di- 
ferite asociaţii. Astfel, la 15 decembrie 1955, era aprobat 
accesul membrilor asociaţiei Locomotiva Piteşti în sala 
de sport în următoarele condiţii: neafectarea orelor de 
curs, amenajarea unor panouri de baschet, montarea apa- 
ratelor de gimnastică cu ajutorul unor meseriaşi etc. Co- 
laborarea dintre cele două instituţii a fost afectată de 
comportamentul sportivilor, total opus celor susţinute de 
propagandă. Se făcea gălăgie, se fuma masiv şi exista un 
comportament necuviincios față de fete. S-a ajuns până 
la ameninţarea cu desfacerea contractului. Chiar dacă 
sala de sport nu era dintre cele mai moderne, Lazăr 
Gherghina s-a calificat la faza pe zonă a concursului de 
gimnastică de la Craiova, în primăvara anului 1956. 

Personalul auxiliar a contribuit la buna funcționare a 
instituției prin reparaţii curente şi prin munca depusă în 
cantină şi internat. Erau colectate mari cantități de ali- 
mente — în septembrie 1956, 10.000 kg de roşii pentru 
bulion, 2.000 kg de varză, 500 kg ardei, 2.000 kg castra- 
veţi, 500 kg vinete, 500 kg roşii în sare. Un alt raport din 
iunie 1956 menţionează 215 kg de fasole, 100 kg lapte 
praf, 256 kg mălai, 61,3 kg orez etc. Carnea era mai pu- 
țină. Se cumpăra, în iunie 1956, doar 100 kg de salam, 
dar cantitatea a scăzut cu nouă kilograme. 

Noul mileniu a găsit colegiul cu un corp profesoral 
foarte bine pregătit, dedicat meseriei nobile de formare a 
tinerelor valori româneşti. Baza materială este alcătuită 
din patru corpuri de clădire construite după 1969, sala de 
sport fiind adecvată pentru competiţiile şcolare şi pentru 
cele ale seniorilor. Laboratoarele moderne de informati- 
că, biologie, chimie şi fizică sunt pregătite să-i conducă 
pe tineri spre aflarea valorilor ştiinţei. O sală multimedia 
permite organizarea de manifestări artistice şi culturale 
de cea mai înaltă ţinută profesională. Elevii au dovedit 
seriozitate în pregătire şi premiile la olimpiadele naţiona- 
le şi internaţionale nu s-au lăsat aşteptate. Au fost obţi- 
nute diplome la matematică, informatică, fizică, limba 
rusă, limba engleză, limba franceză şi la limba spaniolă. 
Aproape toate disciplinele şcolare au contribuit la presti- 
giul şcolii. În plus, promovabilitatea la examenul de ba- 
calaureat din 2012 a fost de peste 90%. Colegiul 
Naţional „Alexandru Odobescu” păşeşte cu mari speran- 
ţe în mileniul al treilea, pregătit fiind să formeze oameni 
de ştiinţă şi caractere de valoare. 


Bibliografie minimală 

Arhivele Naţionale, Direcţia Judeţeană Argeş, fond 
Liceul „Alexandru Odobescu ”, Piteşti, dos. 5/1954. 

Arhivele Naţionale, Direcţia Judeţeană Argeş, fond 
Liceul „Alexandru Odobescu ”, Piteşti, dosar 14/1956. 

Arhivele Naţionale, Direcţia Judeţeană Argeş, fond 
Liceul „Alexandru Odobescu”, Piteşti, dosar 3/1958 
(nepaginat). 

Popa, Petre, Liceul „Alexandru Odobescu” Piteşti, 
Piteşti, 1994. 


41 


file de istorie 


Unele considerații privind vechiul drept românesc 


I. Scurtă pledoarie pentru actualitatea şi impor- 
tanța istoriei dreptului românesc. 

În evoluţia contemporană a ştiinţelor se constată şi o 
tendinţă spre istorism şi istoricitate. Mai toate ştiinţele, 
într-o formă sau alta, şi-au conceput propria lor istorie. 
Există o istorie a filosofiei, a logicii, a artelor, a fizicii 
ş.a.m.d. Această realitate ştiinţifică denotă faptul că isto- 
ria nu poate fi redusă numai la desfăşurarea evenimente- 
lor cu caracter social şi politic în funcţie de criteriul 
temporar. Istoria ca ştiinţă are evident o dimensiune 
complexă reliefată şi prin diferitele ramuri ale sale, prin 
tendința firească a disciplinelor ştiinţifice de a-şi legiti- 
ma existența pe însăşi evoluţia lor. Acest fapt exprimă 
legătura dialectică dintre continuitate şi discontinuitate în 
dezvoltarea cunoaşterii umane, în general în evoluţia spi- 
ritului omenesc. 

Istoria diferitelor discipline ştiinţifice reprezintă ast- 
fel nu numai un fapt de cunoaştere, dar şi o necesitate 
ontologică pentru a concepe formele concrete de identi- 
ficare în dialectica lor, altfel spus, prezentul cercetării 
ştiinţifice, şi realitatea ontologică a creaţiei umane se în- 
temeiază pe trecutul acestora în condiţiile în care este 
vizat viitorul. 

O astfel de rațiune a stat şi stă la baza apariției şi 
dezvoltării istoriei dreptului în general, dar şi a istoriei 
dreptului românesc ca discipline ştiinţifice şi implicit 
forme concrete de cunoaştere şi construcție juridică. Nu 
dorim să aprofundăm problematica extrem de interesantă 
a formării şi evoluţiei istoriei dreptului ca disciplină şti- 
ințifică distinctă, dar dorim să subliniem necesitatea unei 
abordări din perspectivă istorică a fenomenului juridic, 
pentru că numai în acest mod se poate înțelege esența 
dreptului, exprimată de dialectica sa în plan istoric. Fe- 
nomenului istoric în domeniul ştiinţelor juridice este 
concretizat şi de formarea unei interpretări istoriciste a 
dreptului de diferitele şcoli şi curente care s-au manifes- 
tat de-a lungul timpului. 

Un alt argument pentru importanţa şi actualitatea is- 
toriei dreptului îl reprezintă însăşi modul de construcţie 
şi legitimitate a normelor juridice. Normele juridice au 
un conținut complex şi o determinare complexă, regăsite 
printre altele în însăşi evoluţia fenomenului juridic. 
Pragmatismul juridic poate evidenția cel mult elementul 
de discontinuitate în evoluţia fenomenului juridic, dar nu 
şi continuitatea acestuia care este un element component 
al însăşi legitimităţii dreptului unui popor într-un mo- 
ment istoric determinat. 

În această succintă pledoarie este necesar să sublini- 
em şi un alt aspect. Fiinţa unei naţiuni şi a organizării 
sale statale este exprimată în primul rând în planul cu- 
noaşterii de istorie. Istoria unui stat are evident un carac- 
ter unitar şi nu poate fi disociată de fenomenul juridic. 

Prin urmare, înţelegerea corespunzătoare a realităților 
istorice în plan social şi politic ale unui stat este condiţi- 
onată şi de surprinderea evoluţiei fenomenului juridic. 
Statul în evoluţia sa istorică nu poate fi conceput numai 
prin fapte politice sau sociale, ci şi prin formele juridice 
determinate de elementele economice şi politice dar care 
exprimă în acelaşi timp aceste realități. Unitatea istoriei 
unui stat este astfel în mod firesc întregită prin istoria 
dreptului său. În acest sens, Hegel afirma că raportarea la 
istorie înseamnă de fapt conştiinţa existenţei statului în 
progresul acesteia întru libertate. 

În acest context şi în România, mai ales în perioada 
interbelică, s-a format şi dezvoltat o adevărată şcoală a 
istoriei dreptului românesc, ale cărui conţinut şi impor- 
tanță nu sunt încă în suficientă măsură afirmate de ştiin- 
ţele juridice contemporane. Autori precum: acad. Andrei 
Rădulescu, prof. Valentin Georgescu, George Fotino, 
Paul Gogeanu, Ioan Firoiu, Emil Cernea, Vladimir Han- 
ga, Alexandru Herlea, loan Ceterchi şi alţii, au adus o 
contribuție deosebit de importantă la înțelegerea feno- 
menului istoric al dreptului românesc şi implicit la fun- 
damentarea şcolii româneşti de istorie a dreptului. 

Efortul ştiinţific al unor asemenea personalități s-a ori- 
entat şi în direcția explicării ştiinţifice a individualității 
poporului şi statului român de-a lungul istoriei sale inclu- 
siv în plan juridic. Istoria dreptului românesc demonstrea- 
ză existenţa statului românesc ca entitate şi subiect distinct 
în diverse perioade istorice, oricât de puternice au fost vi- 
cisitudinile sau dominaţiile la care acesta a fost supus. Re- 
alitatea incontestabilă a existenţei unui drept românesc în 
toate epocile istorice reprezintă un argument important al 
autonomiei existențiale şi chiar statale a poporului român. 
Existenţa unor reguli juridic cutumiare cu caracter siste- 
mic menținute timp de sute de ani, unele existente şi în 
prezent reprezintă numai unul din numeroasele aspecte 
care evocă, prin intermediul istoriei dreptului, individuali- 
tatea şi permanenţa istorică a poporului român pe acest 
teritoriu, dar şi în statele învecinate. 

Este regretabil că în prezent preocupările ştiinţifice 
pentru dezvoltarea disciplinei istoriei dreptului românesc 
au scăzut în mod considerabil. La facultăţile de drept, de 
mai mult timp nu mai este inclusă în programă discipli- 
na,Istoria generală a dreptului” iar timpul pentru preda- 
rea „Istoriei statului şi dreptului românesc” s-a redus în 
mod considerabil, această din urmă disciplină având un 
caracter auxiliar în planul de învățământ. La fel de regre- 
tabilă este şi lipsa unor programe ştiinţifice de anvergură 
privind cercetarea şi înţelegerea instituţiilor dreptului 
românesc de-a lungul evoluţiei lor istorice. Există ten- 
dința de a reduce dreptul numai la dimensiunea normati- 
vă actuală în contextul unei preocupări mult prea 
accentuate pentru fenomenul globalizării juridice şi chiar 

subordonării sistemului juridic românesc altor sisteme , 
cum este cel al Uniunii Europene. Dorim să amintim că 
nu numai individualitatea, dar chiar ființa statului şi 
dreptului unui popor, chiar esenţa existenţială a națiunii 
au legitimitate numai dacă există fundamente istorice 
solide care să justifice prezentul şi să permită deschide- 
rea spre viitor în direcţia nu a unei simple integrări în 
alte realități sau sisteme sociale, juridice ori politice, ci 
prin păstrarea, afirmarea individualităţii ca sistem statal 
şi juridic independent şi coerent. 

În acest context, încercăm în cele ce urmează să pre- 
zentăm unele din vechile instituţii şi izvoare ale dreptului 
românesc pentru a aduce în acest fel un modest argument 
la ideea continuității juridice a statului român, mai ales 
în perioadele în care ființa statală a poporului nostru era 
ameninţată sau chiar pusă la îndoială. 

II. Jus Valachicum 

Acest termen desemnează dreptul românesc (valah) 
sau dreptul românilor (valahilor) al cărui conţinut a fost 
sistemul de reglementare obişnuielnică, de obşte existent 
îndeosebi în Ţara Românească şi Moldova, dar şi în 
Transilvania, precum şi în statele vecine în care existau 
comunități româneşti. Noţiunea de „jus Valachicum” es- 
te regăsită în documentele feudale străine şi se referă la 
sistemul de cutume (dreptul românilor) pe care statul fe- 
udal străin, în faza lui de treptată consolidare, l-a recep- 
tat, recunoscându-i aplicarea în rândurile unei populaţii 
româneşti (valahe), băştinaşă sau durabil stabilită pe un 
intens teritoriu. Acest sistem Juridic, a fost o formă de 
organizare particulară, impusă de treapta de dezvoltare a 
statului respectiv şi de puternicele tendinţe de autonomie 
a aşezărilor valahe. Sistemului de drept propriu româ- 
nesc i s-au adăugat, în cursul receptării cutumiare sau 
formale de către statul feudal, o serie de dispoziţii şi obi- 
ceiuri noi menite să-i asigure o netă funcţiune feudală. 

Dorim să subliniem că acest sistem juridic, acolo un- 
de a putut avea o dezvoltare organică neîntreruptă, spre 
un feudalism românesc, a constituit, sub o altă denumire 
şi cu adânci transformări, o treaptă de trecere spre drep- 
tul feudal (legea ţării, obiceiul pământului), al fiecăruia 
din cele două state româneşti, respectiv Ţara Româneas- 
că şi Moldova. 

Expresia de „jus Valachicum” este rezultatul unei în- 
delungate dezvoltări în plan istoric. Atât românii auto- 
htoni din Transilvania, de la cristalizarea lor etnică, 
precum şi populația aflată în Halici şi sudul Poloniei, în- 
cepând cu sfârşitul secolului al XII-lea au trăit după ve- 
chile lor obiceiuri, chiar înaintea consfinţirii formale a 
regimului de jus Valachicum. 

Termenul de „valah”, care apare în sintagma mai sus- 
menţionată, este de regulă în studiile de specialitate cu 
referire la elementele unei populaţii române, respectiv 
străromâne sau la poporul unui stat român organizat. 

În Moldova, o expresie asemănătoare cu aceea de 
„jus Valachicum”, o întâlnim în documente din secolul 
al XV-lea. Astfel, într-un document din 30 septembrie 
1445 Ştefan al II-lea decide ca un rob tătar, în caz de ier- 
tare de robie să trăiască „, după legea valahă (româneas- 
că), iar nimeni să nu îndrăznească să-i amintească de 

robie şi să nu-l poată lua”. Într-un alt document emis de 
Ştefan cel Mare la 8 februarie 1470 se aminteşte de un 
tătar dezrobit care urma să trăiască „aşa cum stau şi tră- 
iesc în țara noastră toţi valahii (românii) după legea lor 
valahă românească”. 

În Ţara Românească „legea valahă” este menţionată 
în documentul din 4 februarie 1629 aparţinând lui Gavril 
Moghilă şi într-un alt document emis la data de 26 mar- 
tie 1623, de Matei Basarab. 

Documentele mai sus-menționate, în special cele din 
Moldova, relevă faptul că „legea valahă” este legea oame- 
nilor liberi (nerobi), fără însă ca termenul de „valah” să se 
refere la toată populaţia liberă a țării. Un dezrobit, de alt- 
fel, nici nu ar fi putut fi supus legii boierilor, de pildă. Un 
document al lui Ştefan cel Mare din anul 1941 demon- 
strează că „valahii” din punct de vedere juridic erau treap- 
ta de jos a populaţiei spre deosebire de boieri şi eneji. 

În cele două țări române au existat de la început sau 
vor apărea, cu vremea, unele reglementări particulare în 
raport cu criteriul personal sau material, sau chiar terito- 
rial, denumite şi afirmate ca atare: legea românilor (aco- 
lo unde se poate admite sigur că se limita la „vecini”; 
legea robilor (a tătarilor); legea sau pravila bisericii. În 
alte cazuri, fără o expresie tehnică, regula de drept în sis- 
temul cutumiar era înfăţişată ca privind un drept al cneji- 
lor, târgoveţilor sau boierilor. 

În cadrul statului feudal ungar, liniile generale de 
dezvoltare ale lui „jus Valachicum” are unele particulari- 
tăți. Astfel, din documente emise în secolele XV şi XVI, 
rezultă că sistemul de drept cutumiar cu această denumi- 
re era specific organizării şi vieţuirii populației româ- 
neşti, deosebită de populația maghiară şi avea ca obiect 
inclusiv probleme specifice proprietăţii, folosirii păşuni- 
lor, răscumpărării animalelor, respectarea termenelor 
stabilite şi reguli de soluţionare a pricinilor. Documente- 
le ungare subliniază faptul că deşi acest sistem juridic 
era recunoscut, el nu are „putinţa de a face ceva împotri- 
va statutelor generale şi decretelor acestui regat al Unga- 
riei”. În statul feudal ungar, regimul juridic „jus 
Valachicum” aplicabil populaţiei române autohtone s-a 
menţinut câtă vreme interesele de populare a ţării şi a 
domeniilor feudale, de apărare a cetăților şi frontierelor, 
impuneau respectarea lui. Mai trebuie amintit şi faptul că 
populaţia românească din Transilvania şi-a apărat cu 
dârzenie acest regim juridic care îi fundamenta şi identi- 
tatea națională. Se poate spune că vârfurile înstărite ale 
populaţiei româneşti din Transilvania, inclusiv voievozii 
şi cncjii, au susținut în mare măsură perpetuarea regimu- 
lui juridic de „jus Valachicum”. În perioada istorică 
amintită, numai o mică parte din nobilii români vor trece 
de partea clasei dominante intrând, prin înnobilare şi 
convertire la catolicism în rândurile nobilimii maghiare. 

Realităţile şi importanţa acestui sistem juridic ce au 
caracterizat poporul român în perioada formării sale şi au 
contribuit la menținerea ființei naţionale a românilor în 
Transilvania şi alte state sunt puţin cercetate şi cunoscute 
şi de aceea se impune un efort coerent de investigare a 
documentelor din perioada istorică amintită ce sunt în 
măsură să releve forma şi conţinutul sistemului juridic de 
norme cutumiare „jus Valachicum”. 

III. Câteva izvoare scrise ale dreptului românesc 
feudal 

În orânduirea feudală au existat în țările române două 
izvoare formale: cutuma şi legea. Din cauza dezvoltării 
sociale lente, dreptul a avut mai mult forma cutumiară. 
La început legile erau rare, ele devin mai numeroase în 
perioada de destrămare a feudalismului. 

În Transilvania au existat şi s-au aplicat trei forme de 
drept, acestea formând sistemul unitar al dreptului statu- 
lui feudal. Exista în primul rând un drept cutumiar româ- 
nesc, cu străvechi rădăcini în perioada prefeudală şi cu 
reminiscenţe şi mai vechi din perioadele dacă şi romană. 
Totodată, exista şi „dreptul populației maghiare”, un 
drept feudal cu reminiscente tribale, în cea mai mare mă- 
sură identic cu dreptul cutumiar din Ungaria. A treia 
formă era „dreptul populației săseşti”, în majoritatea sa 
un drept orăşenesc care a suferit cu timpul o puternică 
influență a dreptului român. 

De menţionat că în perioada feudală termenul de 
„drept” desemnează nu atât legea nescrisă, cutuma, ci 
mai ales echitatea sau morala feudală a timpului. În acest 
context istoric există şi izvoare scrise ale dreptului al că- 
ror conţinut continuă într-o formă sau alta vechiul drept 
obişnuielnic românesc. 

S-a susținut de unii cercetători că prima pravilă scrisă 
ar fi cea întocmită pe vremea lui Alexandru cel Bun. 
Dimitrie Cantemir arată că acest domn „primind coroana 
regală de la Împăratul Constantinopolului, a luat şi legile 
grecilor care erau cuprinse în Basilicale şi, făcând un ex- 
tras din aceste vaste volume a introdus acest drept de ca- 
re acum se foloseşte Moldova. Este însă puţin probabil 
ca Basilicalele care încetaseră încă din secolul al XIV- 
lea să mai fie aplicate în Bizanţ, să fi fost aduse aspre 
aplicare în Moldova după 1400. 

Primele legiuiri în româneşte sunt „ Pravila de ispra- 
româneşte a fost nomocanonul lui Ivan Pustnicul de la 
sfârşitul secolului al XVI-lea, din care s-au găsit frag- 
mente în „Pravila lui Coresi”. În 1640, Matei Basarab 
tipăreşte la Govora o legiuire intitulată „Pravila mică” 
cuprinzând: reguli privitoare la împărţirea moştenirii, 
respectul păstrat de copiii adoptivi şi neadoptivi față de 
părinţii lor, piedicile la căsătorie, înfrăţirea bisericească, 
sancţionarea unor infracțiuni şi altele. 

O altă pravilă tipărită este aceea de la Iaşi intitulată 
„Şapte taine ale bisericii” din anul 1644. Autorul adaugă 
la fiecare taină extrase juridice scoase din legislaţia bi- 
zantină şi canonică. Această pravilă a fost tradusă în 
limba slovenă de către Mitropolitul Varlaam 

În anul 1646, domnul Moldovei — Vasile Lupu — 
scoate „Cartea românească de învățătură de la pravilele 
împărăteşti”, tipărită la Iaşi, la Mânăstirea Trei Ierarhi. 
Această pravilă este prima legiuire laică oficială română 
investită cu autoritate legală. Din prefața pravilei rezultă 
că au fost extrase din scrierile latine şi cele greceşti per- 
cepte juridice care au fost aplicate specificului românesc 
al vremii. 

În 1652, din porunca lui Matei Basarab, se tipăreşte 
„Pravila cea mare sau Îndreptarea legii”. Cartea româ- 

nească de învăţătură a Voievodului Vasile Lupu şi Pravi- 
la cea mare au acelaşi conţinut. Documentele cuprind 
reguli juridice cu privire la organizarea de stat, organiza- 
rea militară şi fiscală, dregătoriile locale şi centrale, or- 
ganizarea judecătorească şi procedura de judecată, 
statutul persoanelor, inclusiv relaţiile de familie şi rude- 
ni€, dreptul de proprietate şi moştenire, precum şi dispo- 
ziţii cu privire la transmiterea bunurilor şi diferitelor 
forme de contracte. Nu în ultimul rând există reguli ce 
reglementează procedura de judecată. 

Legiuirile feudale din Țara Românească şi Moldova 
au fost inspirate de documentele Bizanțului medieval. De 
altfel, în țările române, pe lângă cutumiar şi dreptul scris 
s-au aplicat în anumite situaţii unele legiuiri bizantine în 
special „Bazilicalele” şi anumite texte din „Digeste”. 

Izvoarele scrise ale dreptului feudal românesc au avut 
rolul de a consolida statul feudal şi de a păstra vechile 
reguli judiciare ale obştilor. În documentele mai-sus 
amintite se regăsesc instituţii specifice dreptul nescris, 
cum ar fi „ Legea Talionului” sau posibilitatea de a re- 
curge la o justiţie privată. Mult mai importante sunt re- 
glementările care vizează proprietatea, dreptul de 
proprietate, în special referitor la obştile săteşti şi relații- 
le de rudenie. 

Pornind de la interpretarea şi utilizarea tradițională a 
noţiunii de „drept” ca fiind echitatea, trebuie să amintim şi 
opera Voievodului Neagoe Basarab, ctitor al Bisericii 
Monument din Curtea de Argeş. Ne referim la una din ce- 
le mai vechi capodopere ale literaturii, dar şi a dreptului 
feudal „Învățăturile lui Neagoe Basarab către fiul său Te- 
odosie”, creată în anii 1513 — 1521. În această monumen- 
tală operă, încă puţin valorificată, se regăsesc nu numai 
principii de guvernare a sufletului, care oferă celor ce le 
vor urma moştenirea adevăratelor valori, cele spirituale, 
dar şi principii de guvernare politică a statului, principii cu 
caracter juridic privind relaţiile de familie sau relaţiile de 
rudenie. Prin urmare, putem considera această operă atât 
un izvor deosebit de important al literaturii vechi româ- 
neşti, dar şi al vechiului drept românesc. 

Această modestă incursiune în realităţile şi valorile 
dreptului feudal românesc se doreşte a fi o invitaţie pen- 
tru a reconsidera importanța istoriei dreptului românesc 
atât ca disciplină ştiinţifică, dar şi ca parte componentă a 
sistemului unitar al dreptului şi care necesită o redesco- 
perire printr-o atentă şi aprofundată cercetare. 

Gheorghe lonescu-Gion 


Prea puţini sunt cei care ştiu ce a reprezentat Gheor- 
she Ionescu-Gion pentru literatura română şi pentru cul- 
tura românească. Şi pentru a-l readuce în memorie, pentru 
a-l face cunoscut tinerilor, evocăm figura omului de cul- 
tură Gheorghe lonescu-Gion. 

S-au împlinit, anul acesta, 155 de ani de la naşterea 
sa. La Piteşti, la 14 octombrie 1857, în familia negustoru- 
lui Ivancea Pârvanovici. S-au împlinit 108 ani de la moar- 
tea sa. La Bucureşti. A trăit puţin, dar a lăsat în urmă o 
operă vastă. 

General, om politic, scriitor, pictor, Gion este o per- 
sonalitate marcantă a culturii româneşti. Care va dăinui 
peste timp. A urmat clasele primare şi gimnaziul la Pi- 
teşti, unde a fost coleg cu viitorul pictor G. Mirea şi liceul 
la Bucureşti („Gh. Lazăr” şi „Sf. Sava”). La facultate, i-a 
avut profesori pe B.P. Hasdeu, V.A. Urechia, A. Tr. Lau- 
rian şi Al. Odobescu. Primul l-a vrut chiar ginere pentru 
fiica sa, Iulia, iar după moartea acesteia a vrut chiar să-l 
înfieze. A urmat cursurile universitare la Paris şi la Bru- 
xelles. 

A fost profesorul copiilor lui Al. loan Cuza, pe care i- 
a însoţit în Italia şi Spania, unde a făcut şi cercetări ample 
asupra monumentelor istorice din aceste ţări, legate de 
începuturile latinităţii poporului nostru. 

În 1891 devine secretar general al Ministerului Culte- 
lor şi Instrucţiuni Publice şi în 1899, inspector general al 
învățământului secundar. 

Ca pedagog, a fost preocupat de alcătuirea unor ma- 
nuale necesare învățământului românesc, pe care l-a slujit 
cu devotament. 

Dintre studiile ale amintim, printre altele, „Ludovic al 
XIV-lea şi Constantin Brâncoveanu”, studii asupra poli- 
tici franceze în Europa răsăriteană (1843, 1688-1715, 
1884), „Câteva pagini din istoria fanarioților-Al. Ipsilanti 
şi fiii săi” (1888), „Călătoriile lui Carol XII, regele Sue- 
diei — prin Ţara Românească” (1890), „Duşmanii lui M. 
Viteazul” (1890), „Ciuma şi holera după zaveră” (1892), 
„Încercare asupra istoriei sciințelor în trecutul Țărilor 
Române” (1894), „Portrete istorice” (1894), zece capitole 
dedicate portretelor personalităților româneşti. 

În casa din Bucureşti au avut loc întâlniri, discuții 
analitice, cenacluri literare, ştiinţifice, artistice, la care 
participau pictorul Nicolae Grigorescu, artista Aristizza 
Romanescu, epigramistul Cincinat Pavelescu şi profeso- 
rul B.P. Hasdeu. 

A colaborat la mai toate publicaţiile importante ale 
vremii, scriind cronici dramatice şi literare în „Telegra- 
ful” (unde a debutat în 1876), „Binele public”, „România 
liberă”, „Epoca”, „Revista nouă” ş.a. 

Cea mai valoroasă operă a sa rămâne însă „Istoria Bu- 
cureştilor”. Lucrarea cuprinde, în 23 de capitole, informa- 
ţii despre Bucureşti, culese din documentele inedite ale 
Arhivelor Statului şi ale Academiei Române. 

A fost membru al Academiei Române din 1885, iar 
din 1890 a fost ales vicepreşedinte, funcţie pe care a deţi- 
nut-o până la sfârşitul vieţii. 

Figura sa va fi cunoscută piteştenilor prin bustul care 
va fi amplasat, în cadrul rotondei personalităţilor piteşte- 
ne, în Grădina Publică. Un al doilea. Pentru că primul, 
realizat de sculptorul Fr. Storck, care a fost pe vremuri în 
Grădina Publică, se află acum la Colegiul Naţional Liceal 
„Brătianu” Piteşti. A dăruit întreaga sa bibliotecă (peste 
1000 de volume) oraşului natal, care a funcționat împreu- 
nă cu un muzeu drept bibliotecă publică sub denumirea 
„Gheorghe Ionescu-Gion”. 

Printre lucrările rămase în manuscris se află şi „Istoria 
Piteştilor”, pe care n-a reuşit s-o definitiveze. 

stiațica... 


Curiozități istorice 
despre Piteşti 
culese de prof. dr. Elena ȘTEFĂNICĂ 


„„„. Piteştiul, în epoca modernă, a fost una din localităţile urbane, din afara Moldovei, în care populația 
evreiască a depăşit, în anumite perioade, procentul de 10 % din totalul populației oraşului? Astfel, potrivit 
unei statistici din 1881 păstrate la Arhivele Statului din Piteşti, oraşul înregistra un număr de 11.058 de locui- 
tori, dintre care 1.501 erau mozaici. 


„„„populaţia de religie mozaică din Piteşti era aproape uniform distribuită în toate cartierele Piteştiului, 
respectiv în toate „culorile”: roşie, galbenă, neagră, albastră? Aşadar, comunitatea ebraică nu trăia izolată de 
restul populației Piteştiului, ceea ce reflectă buna conviețuire a populaţiei majoritare cu minoritățile. 


„„„populaţia de religie mozaică din Piteşti dispunea de două şcoli proprii încă din 1867? Una dintre aceste 
şcoli era de fapt o grădiniță, destinată copiilor de israieliţi de patru-şapte, spre a-i feri de relele ce i s-ar pu- 
tea ocaziona umblând pe străzi, iar cealaltă şcoală avea un caracter religios, învăţându-i pe copii elemente 
ale religiei iudaice. 


„„„în 1884 Piteştiul avea 16 lăcaşuri de cult? Unsprezece erau ortodoxe, celelalte aparţineau gregorienilor, 
luteranilor, calvinilor, catolicilor, evangheliştilor, iar una israeliților. 


„„.Școala israelită română din Piteşti avea, la 28 septembrie 1882, 65 de elevi de națiune ebraică şi de 
religie mozaică? De asemenea, la toate şcolile publice din oraş erau înregistraţi şi elevi de religie iudaică. 


„..„lon Trivale (1889-1916), prozator şi critic literar ce aparţinea comunităţii ebraice din Piteşti, pe numele 
său adevărat Iosef Netzler, a murit la Zimnicea, la 23 octombrie/5 noiembrie 1916, luptând pentru făurirea 
României Mari? losef Netzler-Trivale a fost comandantul plutonului I din cadrul companiei a IV-a din Bata- 
lionul 4 din Regimentul Argeş. 


„la 1 mai 1908 a fost fondată în Piteşti o Societate israielită de ajutor reciproc? În 1912 avea 70 de 
membri, dispunând de o farmacie şi de un medic. 


„..Mozaicii au o persoană însărcinată cu tăierea ritualică a vitelor şi păsărilor numită haham? Şi în Piteşti, 
în epoca modernă, în documentele Primăriei Piteşti sunt referiri la hahamul comunităţii ebraice din această 
localitate. 

